Ventspils muzeja struktūrvienības Piejūras brīvdabas muzeja ilgtermiņa darbības stratēģija un publiskās infrastruktūras Ventspilī, Dienvidrietumu rajonā apraksts ir izstrādāti iepirkuma „Projekta “Ziemeļkurzemes kultūrvēsturiskā un dabas mantojuma saglabāšana, eksponēšana un tūrisma piedāvājuma attīstība” pamatojošās dokumentācijas izstrāde (identifikācijas Nr. VM 2016/12) ietvaros.

**ventspils muzeja struktūrvienības piejūras brīvdabas muzeja ilgtermiņa darbības stratēģija un publiskās infrastruktūras ventspilī, dienvidrietumu rajonā apraksts**

2017.-2025.gadam

**Pasūtītājs:** Ventspils muzejs

**Izpildītājs:** Personu apvienība SIA “Konsorts” un SIA “Baltijas Konsultācijas”



Rīgā, 2017.gada 10.aprīlis

# Saturs

[Saturs 2](#_Toc484699930)

[Izmantojamie saīsinājumi 3](#_Toc484699931)

[Ievads 4](#_Toc484699932)

[1. Ventspils muzeja struktūrvienības Piejūras brīvdabas muzeja ilgtermiņa darbības stratēģija 7](#_Toc484699933)

[1.1. Esošās situācijas raksturojums 7](#_Toc484699934)

[1.1.1. Objekta raksturojums un tā loma sabiedrībā 7](#_Toc484699935)

[1.1.2. Objekta darbības pilnvarojums 8](#_Toc484699936)

[1.1.3. Objekta vadības modeļa un organizatoriskās struktūras apraksts 9](#_Toc484699937)

[1.1.4. Objekta darbības izvērtējums 11](#_Toc484699938)

[1.1.5. Vispārējās tūrisma attīstības tendences Eiropā un Latvijā 21](#_Toc484699939)

[1.1.6. SVID 32](#_Toc484699940)

[1.2. Objekta ilgtermiņa darbības stratēģija 34](#_Toc484699941)

[1.2.1. Objekta misija, vīzija un vērtības 34](#_Toc484699942)

[1.2.2. Objekta darbības virzieni (mērķi) un prioritārie uzdevumi 35](#_Toc484699943)

[1.2.3. Objektā plānotie darbības rezultāti 37](#_Toc484699944)

[1.2.4. Objektā plānotās darbības 5.5.1. SAM kontekstā un to ietekme uz tā sasniedzamajiem rezultātiem 49](#_Toc484699945)

[1.2.5. Objektā plānotie pakalpojumi un to attīstība 49](#_Toc484699946)

[1.2.6. Publicitāte 51](#_Toc484699947)

[1.2.7. Objekta darbības ilgtspēja 53](#_Toc484699948)

[2. Publiskās infrastruktūras Ventspilī, Dienvidrietumu rajonā apraksts 55](#_Toc484699949)

[2.1. Teritorija, kurā plānots īstenot infrastruktūras attīstības projektu 55](#_Toc484699950)

[2.2. Infrastruktūras attīstības projekta mērķis 55](#_Toc484699951)

[2.3. Infrastruktūras attīstības projekta nepieciešamības pamatojums 56](#_Toc484699952)

[2.3.1. Problēmsituācija, kuru risina konkrētais infrastruktūras attīstības projekts 56](#_Toc484699953)

[2.3.2. Sasaiste ar darbības programmu “Izaugsme un nodarbinātība” un valsts ilgtermiņa plānu Baltijas jūras piekrastei 57](#_Toc484699954)

[2.3.3. Sasaiste ar pašvaldības attīstības programmu/ām, tostarp investīciju plānu 57](#_Toc484699955)

[2.3.4. Sasaiste ar dabas aizsardzības plānu 58](#_Toc484699956)

[2.4. Infrastruktūras attīstības projektā plānotās darbības 59](#_Toc484699957)

[2.5. Galvenie sociālekonomiskie ieguvumi, īstenojot infrastruktūras attīstības projektu 61](#_Toc484699958)

[2.6. Infrastruktūras attīstības projekta ilgtspēja 62](#_Toc484699959)

[2.7. Riska izvērtējums infrastruktūras attīstības projekta īstenošanā 63](#_Toc484699960)

[3. Sasaiste/papildinātība ar iepriekšējā plānošanas periodā īstenotiem, īstenošanā esošiem vai plānotiem projektiem 65](#_Toc484699961)

[4. Indikatīvs 5.5.1. SAM ietvaros objektā īstenotā projekta un infrastruktūras attīstības projekta īstenošanas laika plāns kalendāro mēnešu griezumā 69](#_Toc484699962)

[Pielikumi 70](#_Toc484699963)

# Izmantojamie saīsinājumi

|  |  |
| --- | --- |
| AM | Ventspils muzejs, Ziemeļkurzemes amatniecības centrs "Amatu māja" |
| ANO | Apvienoto Nāciju organizācija |
| CSP | Centrālā statistikas pārvalde |
| EJZF | Eiropas Jūrlietu un zivsaimniecības fonds |
| ERAF | Eiropas Reģionālās attīstības fonds |
| ES | Eiropas Savienība |
| HDM | Ventspils muzejs, H. Dorbes muzejs "Senču putekļi" |
| LOP | Ventspils muzejs, Livonijas ordeņa pils |
| 5.5.1. SAM | 5.5.1. Specifiskā atbalsta mērķis “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” |
| PBM | Ventspils muzejs, Piejūras brīvdabas muzejs |
| TIC | Tūrisma informācijas centrs |
| VM | Ventspils muzejs |

# Ievads

Ventspils muzeja struktūrvienības Piejūras brīvdabas muzeja ilgtermiņa darbības stratēģija (turpmāk – objekta ilgtermiņa darbības stratēģija) un publiskās infrastruktūras Ventspilī, Dienvidrietumu rajonā apraksts (turpmāk – attīstāmās infrastruktūras apraksts) ir izstrādāti iepirkuma „Projekta “Ziemeļkurzemes kultūrvēsturiskā un dabas mantojuma saglabāšana, eksponēšana un tūrisma piedāvājuma attīstība” pamatojošās dokumentācijas izstrāde (identifikācijas Nr. VM 2016/12) ietvaros. Dokuments izstrādāts saskaņā ar Ministru kabineta 2016.gada 24.maija noteikumiem Nr. 322 “Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" īstenošanas noteikumi” ar mērķi:

* Pamatot investīciju nepieciešamību objektā “Kultūras piemineklis – Ventspils piejūras muzeja apbūve” un pieprasījumu pēc tajos nodrošinātajiem pakalpojumiem, paredzot objekta uzturēšanu ilgtermiņā, lai neradītu papildu finanšu slogu pašvaldībai un valstij.
* Pamatot investīciju nepieciešamību objektā “Piekrasti raksturojošās dabas – infrastruktūra Ventspilī, Dienvidrietumu rajonā Pelēkās kāpas sasniedzamībai un saglabāšanai” un pieprasījumu pēc tajos nodrošinātajiem pakalpojumiem, norādot sociālekonomiskos ieguvumus un ietekmi uz šī specifiskā atbalsta sasniedzamajiem rādītājiem.

Ar ERAF piesaistīto finansējumu 5.5.1. SAM ietvaros no 2017.gada-2020.gadam plānots:

1. Izbūvēt jaunu, daudzfunkcionālu PBM administratīvo ēku (aptuveni 1,6 tūkst. m2 platībā), nodrošinot muzeja funkcionēšanu atbilstoši mūsdienu un normatīvo aktu prasībām, un izveidot jaunu pastāvīgo ekspozīciju par Ziemeļkurzemes tradicionālo dzīvesveidu 19.-20. gadsimtā (1 jauns pakalpojums) Ziemeļkurzemes garīgās un materiālās kultūras popularizēšanai un sabiedrības izglītošanai;
2. Izveidot publisko infrastruktūru Ventspilī, Dienvidrietumu rajonā Pelēkās kāpas sasniedzamībai un saglabāšanai (1 jauns pakalpojums).

Objekta ilgtermiņa darbības stratēģija sagatavota laika periodam no 2017.gada līdz 2025.gadam, apliecinot specifiskā atbalsta ietvaros īstenotā projekta rezultātu ilgtspēju vismaz piecus gadus pēc tā pabeigšanas.

Objekta ilgtermiņa darbības stratēģijā un attīstāmās infrastruktūras aprakstā ņemti vērā ES reģionālās politikas, nacionāla līmeņa un reģionālie, kā arī pašvaldības politikas plānošanas dokumenti. Projektā plānotās darbības un sasniedzamie rezultāti atbilst un veicina sekojošo politikas plānošanas dokumentu stratēģisko mērķu un/vai rīcības virzienu sasniegšanu:

* Latvijas ilgtspējīgas attīstības stratēģija līdz 2030.gadam;
* Latvijas Nacionālais attīstības plāns 2014.-2020.gadam;
* Reģionālās politikas pamatnostādnes 2013.-2019.gadam;
* Kurzemes plānošanas reģiona Ilgtspējīgas attīstības stratēģija 2015.-2030.gadam;
* Kurzemes plānošanas reģiona Attīstības programma 2015.-2020.gadam;
* Kultūrpolitikas pamatnostādnes 2014.-2020.gadam “Radošā Latvija”;
* Latvijas tūrisma attīstības pamatnostādnes 2014.-2020.gadam;
* Vides politikas pamatnostādnes 2014.-2020.gadam;
* Piekrastes telpiskās attīstības pamatnostādnes 2011.-2017.gadam;
* Ainavu politikas pamatnostādnes 2013.-2019.gadam;
* Ventspils pilsētas ilgtspējīgas attīstības stratēģijā līdz 2030.gadam;
* Ventspils pilsētas attīstības programmā 2014.-2020.

Latvijas kultūras telpas attīstība ir noteikta kā pirmā prioritāte Latvijas ilgtspējīgas attīstības stratēģijā līdz 2030.gadam. Baltijas jūras piekraste ir definēta kā nacionālo interešu telpa un viena no Latvijas lielākajām vērtībām, kur dabas un kultūras mantojuma saglabāšana jālīdzsvaro ar ekonomiskās attīstības veicināšanu. Objekti, kuros plānotas investīcijas, atrodas Ventspils pilsētā, kas ir nacionālas un starptautiskas nozīmes attīstības centrs[[1]](#footnote-2) un kas ir tieši saistīta ar Piekrastes telpiskās attīstības pamatnostādnēs 2011.-2017.gadam raksturotā piekrastes vienotā dabas un kultūras mantojuma attīstību. Valsts ilgtermiņa tematiskajā plānojumā Baltijas jūras piekrastes publiskās infrastruktūras attīstībai[[2]](#footnote-3) prioritāri attīstāmo vietu sarakstā ir norādīts “Nr. 15 Ventspils Piejūras parks un tam pieguloša piekrastes teritorija”, kas ir ietverta stratēģiskā mērķa Nr. 1 “Vienots piekrastes publiskās infrastruktūras tīkls, kas līdzsvaro dabas aizsardzības un ekonomikas intereses” rīcības virzienā R.1.3. “Veicināt piekrastes dabas un kultūras mantojuma pieejamību visām sabiedrības grupām, ievērojot universālā dizaina principus”.

Plānotās investīcijas objektos ir pamatotas un apstiprinātas pašvaldības attīstības plānošanas dokumentos. Investīcijas veicinās Ventspils pilsētas ilgtspējīgas attīstības stratēģijā līdz 2030.gadam izvirzīto Ventspils pilsētas ilgtermiņa attīstības mērķu “Sabiedrība (S) Izglītota, radoša, aktīva, veselīga, ģimeniska un pārtikusi sabiedrība” un “Ekonomika (E) Augoša daudznozaru sabalansēta ekonomika ar attīstītu globālā transporta sistēmā integrētu brīvostu” sasniegšanu. Tās ir ietvertas Ventspils pilsētas attīstības programmā 2014.-2020.gadam un tajā iekļautajā investīciju plānā:

* Rīcības virziena E-7 “Tūrisma attīstība” uzdevuma E-7-1 “Nodrošināt un atbalstīt dažādu kultūras, atpūtas, sporta un citu pasākumu organizēšanu” pasākumā E-7-1-2 “Kultūras tūrisma attīstība un atjaunošana, dabas un apskates objektu infrastruktūras attīstība”;
* Rīcības virziena S-3 “Daudzveidīga, intensīva iedzīvotājus un apmeklētājus saistoša kultūras dzīve” uzdevumos S-3-4 “Atbalstīt kultūras mantojuma saglabāšanu”, S-3-6 “Pilnveidot pilsētas kultūras produktu piedāvājumu” un uzdevuma S-3-5 “Nodrošināt Ventspils pilsētas un novada garīgo un materiālo vēstures liecību apzināšanu, vākšanu, glabāšanu, izpēti un popularizēšanu Ventspils muzejos” pasākumos S-3-5-1 “Kultūrvēsturiskā mantojuma saglabāšana un eksponēšana Ziemeļkurzemē: Piejūras brīvdabas muzeja jaunas daudzfunkcionālas ēkas būvniecība krājumam, ekspozīcijām, restaurācijai un ekspozīcijas tālāka attīstība”, S-3-5-2 “Kuģniecības un ostas vēstures ekspozīcijas paplašināšana, pilnveidojot infrastruktūru, atjaunojot un restaurējot muzejiskus priekšmetus, izmantojot inovatīvas interaktīvas tehnoloģijas un eksponēšanas iespējas Piejūras brīvdabas muzejā un pilsētvidē” un S-3-5-3 “Kultūrvēsturiskā mantojuma izpēte un popularizēšana, kultūras satura pieejamības nodrošināšana plašai sabiedrībai, balstoties uz muzeja krājumu, darbinieku intelektuālajām un radošajām iespējām”;
* Plāna pozīcijā Nr. 48 “Ziemeļkurzemes kultūrvēsturiskā un dabas mantojuma saglabāšana, eksponēšana un tūrisma piedāvājuma attīstība”.

Dokuments sastāv no 4 daļām. Pirmajā daļā ir izstrādāta objekta ilgtermiņa darbības stratēģija. Vispirms ir veikta esošās situācijas analīze, t.sk. ārējo vides faktoru izvērtējums un SVID analīze, pēc kuras seko stratēģiskā daļa. Tajā ir noteikta muzeja misija, vīzija un vērtības, plānotie darbības virzieni, prioritārie uzdevumi un darbības rezultāti, t.sk. 5.5.1. SAM kontekstā, kā arī raksturoti plānotie pakalpojumi un to attīstība, publicitātes pasākumi un muzeja darbības ilgtspēja. Ņemot vērā, ka PBM ir Ventspils muzeja (turpmāk – VM) struktūrvienība un tā funkciju un uzdevumu izpilde ir saistīta ar kopējo VM darbību, esošās situācijas analīzē ir apskatīts arī VM, jomās, kurās to darbība pārklājas. Otrajā daļā ir integrēts attīstītamās infrastruktūras apraksts publiskās infrastruktūras izveidei Dienvidrietumu rajonā, Ventspilī. Dokumenta noslēgumā, trešajā un ceturtajā daļā ir ietverta informācija par abos objektos, 5.5.1. SAM ietvaros plānoto projektu sasaisti/ papildinātību ar iepriekšējā plānošanas periodā īstenotajiem, īstenošanā esošiem vai plānotiem projektiem, kā arī to indikatīvs īstenošanas laika plāns kalendāro mēnešu griezumā

Objekta ilgtermiņa darbības stratēģija ir izstrādāta, balstoties uz VM darbību regulējošiem normatīvajiem aktiem, nolikumu, esošajiem muzeja plānošanas dokumentiem, gada pārskatiem un citiem iekšējiem informācijas un datu avotiem. Vispārējo tūrisma attīstības tendenču analīzei Eiropā un Latvijā, t.sk. par muzeja apmeklējumu, izmantoti dati no CSP, Eurostat, starptautiskiem pētījumiem tūrisma nozarē un citiem sekundārajiem datu avotiem.

Objekta ilgtermiņa darbības stratēģijas un attīstāmās infrastruktūras apraksta izstrādi ir veikuši personu apvienības SIA “Konsorts” un SIA “Baltijas Konsultācijas” speciālisti laika posmā no 2017.gada februāra līdz 2017.gada aprīlim.

# Ventspils muzeja struktūrvienības Piejūras brīvdabas muzeja ilgtermiņa darbības stratēģija

## Esošās situācijas raksturojums

### Objekta raksturojums un tā loma sabiedrībā

VM struktūrvienība PBM ir vienīgais zvejniecībai veltītais brīvdabas muzejs Latvijā, kas vāc, saglabā un izzina liecības par Baltijas jūras Kurzemes piekrastes iedzīvotāju nodarbošanos un dzīves veidu. PBM ir teritoriāli lielākā un apmeklētākā VM struktūrvienība, kā arī viens no apmeklētākajiem muzejiem Latvijā.

VM un tā struktūrvienības darbojas kā reģionālas nozīmes muzejs, kuru kopējā misija ir Ventspils pilsētas un novada pagātnes garīgo un materiālo vērtību, kā arī mūsdienu vēstures liecību vākšana, glabāšana, izpēte un popularizācija ar mērķi parādīt pilsētas un novada vietu un devumu Latvijas vēsturē, audzinot vietējo patriotismu un sekmējot kultūras tūrisma attīstību. Tā darbība aptver Ventspils pilsētas un novada vēstures un kultūras mantojuma apkopošanu un saglabāšanu, Ventspils pilsētas hronikas veidošanu, zinātniski pētnieciskās darbības, t.sk. arheoloģiskās izpētes un ekspedīciju, veikšanu, kā arī ekspozīciju, izstāžu un citu ar muzeja darbību saistītu pasākumu veidošanu un organizēšanu sabiedrības izglītošanai un piesaistīšanai. VM attīstības stratēģijā 2010.-2020.gadam ir noteikts mērķis kļūt par vadošo reģionālo muzeju Latvijā, veicot vietējo iedzīvotāju kvalitatīvu izglītošanu novada vēstures jautājumos un kļūstot par pilsētas viesu atzītu tūrisma objektu. Tās īstenošanas rezultātā 10 gadu periodā tika plānots divkāršot apmeklētāju skaitu līdz 150 000 apmeklētājiem, kas faktiski ir ticis izpildīts. Kopējais apmeklētāju skaits 2015.gadā ir sasniedzis vairāk nekā 150 tūkstošus.

VM sastāv no četrām teritoriāli un funkcionāli nošķiramām struktūrvienībām, katrai no tām ir sava specializācija un loma VM kopējās misijas īstenošanā (skatīt attēlu Nr. 1).

Attēls Nr. 1. VM struktūrvienības

**Ventspils muzejs**

*Avots: Ventspils pilsētas pašvaldības iestādes “Ventspils muzejs” nolikums (apstiprināts ar Ventspils pilsētas domes 2013.gada 19.aprīļa lēmumu Nr. 79 ar protokola Nr. 6;14 §)*

#### Livonijas ordeņa pils

LOP ir senākā saglabājusies būve Ventspils pilsētā, kas ir celta 13.gs. otrajā pusē (vēstures dokumentos pirmoreiz minēta 1290. gadā). Tas ir viens no vecākajiem viduslaiku cietokšņiem Latvijā, kas tikpat kā nemainītā veidā saglabājis savu pirmatnējo apjomu.

LOP ir kļuvusi par Ventspils pilsētas simbolu, kā arī iecienītu tūrisma objektu. Šīs struktūrvienības specializācija ir pils, pilsētas, ostas un Ventspils novada vēsture, kas aptver 8. g. t. p. Kr. – 19./20. gs. miju, un tajā atrodas nozīmīgākā daļa VM muzeja krājuma.

#### Piejūras brīvdabas muzejs

PBM ir dibināts 1954. gadā ar mērķi saglabāt piejūras zvejnieku ciematu un Ziemeļkurzemes zemnieku sētu senās tradīcijas. Tas ir otrais lielākais, vecākais etnogrāfiskais muzejs Latvijā un unikāls Latvijas mērogā, jo ir vienīgais zvejniecībai veltītais brīvdabas muzejs Latvijā.

PBM specializējas Baltijas jūras Kurzemes piekrastes iedzīvotāju jauno un jaunāko laiku (18.-20.gs.) nodarbošanās un dzīves veida atspoguļošanā. 4,8 hektāru lielajā teritorijā ir skatāmas gan zvejnieku sētas, kūpinātavas, tīklu būdas un laivas, gan Ziemeļkurzemes lauku sētu dzīvojamās ēkas, klētis, vējdzirnavas no Užavas pagasta un citi novadam raksturīgi eksponāti, gan Baltijas valstīs lielākā enkuru kolekcija. Viens no ievērojamākajiem PBM eksponātiem ir 600 mm šaursliežu dzelzceļa Mazbānītis.

#### Ziemeļkurzemes amatniecības centrs “Amatu māja”

Kopš 2007.gada Kurzemes hercogistes senākajā skolas ēkā (18. gs.) darbojas AM. Tās mērķis ir Kurzemes amatniecības un lietišķās mākslas nozares saglabāšana un popularizēšana, sniedzot atbalstu šīs nozares uzņēmējdarbībai, radot saistošus piedāvājumus tūristiem un bagātinot kultūras dzīvi Ventspils pilsētas iedzīvotājiem. Tās darbības specifikas dēļ tai nav muzejiem raksturīgā krājuma. Tajā darbojas audēju un podnieku darbnīcas, darbojas suvenīru salons un ir apskatāmas amatnieku darbu izstādes.

#### H. Dorbes muzejs “Senču putekļi”

HDM ir atvērts 1989.gadā. Lai gan tas ir memoriālais muzejs, kas galvenokārt veltīts Ventspils rakstnieka Herberta Dorbes dzīves un daiļrades atspoguļošanai, tā darbības joma ir plašāka. Muzejs vāc un apzina visa veida liecības par Ventspils pilsētas un novada literātiem, kultūras darbiniekiem un skolu vēsturi, kā arī rīko ar novada literatūras vēsturi saistītas ekspozīcijas, izstādes un literārus pasākumus.

### Objekta darbības pilnvarojums

VM ir Ventspils pilsētas domes izveidota un tās padotībā esoša pilsētas pašvaldības iestāde, kuras galvenais mērķis ir realizēt muzeja rīcībā esošās Nacionālā krājuma daļas kā nacionālās bagātības aizsardzību, realizēt valsts kultūrpolitiku Ventspils pilsētas un novada vēstures un mantojuma izpētē, apkopošanā, saglabāšanā un popularizēšanā sabiedrībā.

VM veic savu darbību, ievērojot Muzeja likumu un tam pakārtotos Ministru kabineta noteikumus un citus muzeja darbībai saistošos dokumentus, kā, piemēram, Latvijas Republikas Kultūras ministrijas instrukcijas, Latvijas Muzeju padomes rekomendācijas, Ventspils pilsētas pašvaldības (turpmāk – Ventspils pilsētas dome) nolikumu un Ventspils pilsētas domes pieņemtos lēmumus un izdotos rīkojumus.

VM darbību regulē nolikums[[3]](#footnote-4) (turpmāk – VM nolikums) un tas darbojas saskaņā ar VM attīstības stratēģiju 2010.-2020.gadam. VM izveido, reorganizē vai likvidē saskaņā ar normatīvajiem aktiem Ventspils pilsētas dome. Savukārt VM un tā struktūrvienību darbību un darba kārtību nosaka VM direktora izdoti rīkojumi, norādījumi un instrukcijas:

* Noteikumi par Ventspils muzeja krājumu (04.02.2013);
* Ventspils muzeja darba kārtības noteikumi (14.02.2008);
* Ventspils muzeja Krājuma komisijas nolikums (04.02.2013)
* Nolikums par Ventspils muzeja Restaurācijas padomi (15.05.2008)
* Instrukcija par Ventspils muzeja zinātniskā arhīva komplektēšanu, uzskaiti un uzglabāšanu (24.11.2008);
* Instrukcija par izstāžu veidošanas un atklāšanas dokumentēšanu Ventspils muzejā (23.05.2008);
* Noteikumi par telpu un teritorijas izīrēšanas nomniekiem kārtību (10.12.2008)
* Noteikumi par Ventspils muzeja krājumu (04.02.2013);
* Ventspils muzeja krājuma komplektēšanas, saglabāšanas un izmantošanas politika (04.02.2013);
* Komunikācijas darba politika (04.02.2013);
* Ventspils muzeja pētniecības darba politika (04.02.2013).

Atbilstoši Muzeja likumam, VM ir pašvaldības muzeja statuss. VM ir atkārtoti akreditēts 2013.gadā un iekļauts Kultūras ministrijas veidotajā un uzturētajā muzeju reģistrā (akreditācijas apliecības Nr. 65AA).

### Objekta vadības modeļa un organizatoriskās struktūras apraksts

VM, t.sk. PBM, vadības modeli un organizatorisko struktūru regulē VM nolikums un uz tā pamata izstrādātie muzeja iekšējie normatīvie akti. VM vadību, pārraudzību un pārstāvību nodrošina VM direktors, kuru ieceļ amatā un atbrīvo Ventspils pilsētas dome un kas ir tieši pakļauts Ventspils pilsētas domes izpilddirektoram.

VM direktora padotībā ir muzeja direktora vietnieks - vadošais pētnieks, krājuma nodaļas vadītājs, projekta vadītājs, administratīvie darbinieki (galvenais grāmatvedis un biroja administrators) un VM struktūrvienību vadītāji (skatīt, attēlu Nr. 2). Direktora vietnieks – vadošais pētnieks koordinē muzeja zinātnisko darbību, kā arī aizvieto VM direktoru tā prombūtnes laikā. VM struktūrvienību PBM, AM un HDM organizatorisko un tehnisko darbību, t.sk. to uzdevumu izpildi un plānu realizāciju, nodrošina katras VM struktūrvienības vadītājs. VM direktors pilda LOP struktūrvienības vadītāja funkcijas, kā arī pārrauga un koordinē pārējo VM struktūrvienību darbību. Par noteiktu muzeja funkciju izpildi atbild vairākas nodaļas: krājuma nodaļa, vēstures nodaļa, restaurācijas nodaļa, projektu nodaļa un saimniecības nodaļa. Krājuma nodaļas vadītājs organizē un nodrošina muzeja krājuma izvērtēšanu, pareizu inventarizēšanu, uzskaiti un glabāšanu atbilstoši likumdošanas prasībām, savukārt saimniecības nodaļas vadītājs - muzeja un tā struktūrvienību darbības saimniecisko jautājumu risināšanu.

Attēls Nr. 2. VM organizatoriskā struktūra



*Avots: VM sniegtā informācija*

Lai nodrošinātu efektīvāku VM pārvaldību un lēmumu pieņemšanu jautājumos, kas saistīti ar muzeja stratēģisko darbību, ir izveidotas konsultatīvas institūcijas. Muzeja zinātniskā padome nosaka muzeja zinātniski pētnieciskās, krājuma komplektēšanas, komunikācijas darba virzienus, apstiprina muzeja darba plānus un vērtē muzeja darba rezultātus. Tās sastāvā ir ne mazāk kā četri muzeja darbinieki, t.sk. muzeja direktors, direktora vietnieks – vadošais pētnieks un krājuma nodaļas vadītājs. Muzeja krājuma papildināšanai, muzeja krājuma priekšmetu izvērtēšanai un to saglabāšanas jautājumu risināšanai, kā arī muzeja krājuma veidošanas politikas organizēšanai ir izveidota muzeja krājuma komisija, kura sastāv no vismaz 5 muzeja darbiniekiem, t.sk. muzeja krājuma nodaļas vadītāja.

Muzeja darbinieku pienākumus, atbildību un tiesības nosaka VM nolikums un uz tā pamata izstrādātie iekšējie kārtības noteikumi, darba drošības noteikumi, kā arī VM direktora apstiprinātie amatu apraksti un dienesta instrukcijas. Kopumā 2016.gadā VM bija 68 amata vietas, no kurām lielākais skaits bija LOP - 35. PBM bija 28 amata vietas: PBM vadītājs, muzejpedagogs - izstāžu organizators, krājuma glabātājs (2), vēsturnieks, restaurators un metāla izstrādājumu restaurators, Mazbānīša vadītājs un vadītāja palīgs, eksponātu uzraugs (2), eksponātu uzraugs – kasieris (2), biļešu kasieris, remontstrādnieks, dārzkopības speciālists, sētnieks un sargs.


Lai celtu VM darbinieku kompetenci un veicinātu pieredzes apmaiņu, VM darbinieki ik gadus apmeklē dažādus kvalifikācijas celšanas kursus un seminārus, stažējās ārvalstu institūcijās, piedalās VM organizētajās ekskursijās uz kādu no muzejiem. Pieredzes apmaiņas nolūkos ir apmeklēts Aizputes muzejs, Liepājas muzejs, Liepājas Karostas muzejs, Tukuma muzejs un tā struktūrvienības u.c.

### Objekta darbības izvērtējums

#### Muzeja atrašanās vieta

VM struktūrvienības ir teritoriāli atdalītas, un tās atrodas atšķirīgās Ventspils pilsētas daļās. PBM teritorija ir daļa no pašvaldības nekustamā īpašuma Riņķa ielā 2 teritorijas (kadastra Nr. 2700 009 0601), kas robežojas ar kempingu un Jūrmalas parku - iecienītu atpūtas vieta Ventspilī, kurā no lielākajiem PBM enkuriem ir izveidota Enkuru taka un kursē muzeja Mazbānītis (skatīt attēlu Nr. 3). Netālu atrodas Baltijas jūras piekraste, t.sk. Eiropas un Latvijas nozīmes aizsargājama dabas teritorija – pelēkā kāpa (turpmāk – Pelēkā kāpa), taču šajā pilsētas DR daļā gan pilsētas iedzīvotāju, gan tās viesu plūsma nav organizēta.

Attēls Nr. 3. PBM atrašanās vieta



*Avots: www.kadastrs.lv*

#### Muzeja infrastruktūra

Visas VM struktūrvienību ēkas un zeme ir pašvaldības īpašums. Vislielākā teritorija no visām VM struktūrvienībām ir PBM. Tā infrastruktūru veido administrācijas ēka, palīgēkas un brīvdabas ekspozīcijas ēkas, kas ir izvietotas 4,8 ha lielā platībā (skatīt tabulu Nr. 1). PBM vēsturisko ēku komplekss iekļauts valsts aizsargājamo kultūras pieminekļu sarakstā (valsts aizsardzības Nr. 9103).

Tabula Nr. 1. VM infrastruktūra

|  |  |  |  |  |  |
| --- | --- | --- | --- | --- | --- |
| **#** | **Muzeja teritorija un telpas** | **LOP** | **PBM** | **AM** | **HDM** |
| *1* | *2* | *3* | *4* | *5* | *6* |
| *1* | **Teritorijas kopējā platība (m2)** | 8 453 | 48 703 | 1 365 | 591 |
| *2* | **Telpu kopplatība (m2)** | 2 769 | 2 266 | 477 | 83 |
| *3* | Ekspozīciju, izstāžu telpas | 1 305 | 1 625 | 43 | 40 |
| *4* | Krājuma telpas | 245 | 258 | - | 19 |
| *5* | Pārējās telpas | 1 219 | 383 | 434 | 24 |

*Avots: www.kulturaskarte.lv*

PBM infrastruktūra ir mūsdienīga muzeja un apmeklētāju prasībām neatbilstoša. PBM administratīvā ēka ir celta 1969.gadā un ir morāli un fiziski novecojusi (skatīt attēlu Nr. 4). Tā ir vizuāli nepievilcīga, redzams tās tehniskais nolietojums. Ieejas mezgla trūkums apgrūtina apmeklētāju plūsmas organizēšanu, it īpaši lielu pasākumu laikā, un ērtu un kvalitatīvu muzeja apmeklētāju apkalpošanu. Ierobežotās ēkas platības dēļ nav iespējams izvietot informācijas stendu un atraktīvus eksponātus, kasi un suvenīru stendu, garderobi un sanitāro mezglu, kas šobrīd atrodas ārpus PBM administratīvās ēkas.

**Attēls Nr. 4. PBM galvenā ēka**

|  |  |
| --- | --- |
| C:\Users\Santa\AppData\Local\Microsoft\Windows\INetCache\Content.Word\IMG_20170214_124314.jpg | C:\Users\Santa\AppData\Local\Microsoft\Windows\INetCache\Content.Word\IMG_20170214_124335.jpg |

Ekspozīciju un izglītojošajām nodarbībām, semināriem paredzētās telpas ir nelielas, saspiestas un slikti aprīkotas (skatīt attēlu Nr. 5). Tās nav nodalītas, un mazās platības dēļ tajās var uzturēties ierobežots apmeklētāju skaits. Tāpat arī ekspozīciju zonā nav nodrošināta nepieciešamā materiāltehniskā bāze modernu un mūsdienīgu ekspozīciju izvietošanai. Šie apstākļi kavē PBM tālāko attīstību un ierobežo iespējas veidot jaunas ekspozīcijas, piesaistīt un uzņemt lielāku apmeklētāju skaitu. Turklāt telpu trūkums kavē paplašināt izglītojošo aktivitāšu un pasākumu klāstu, t.sk. muzejpedagoģisku programmu īstenošanu, lai apmierinātu arvien pieaugošo interesi un pieprasījumu pēc tām. Tādēļ liela daļa izglītojošo pasākumu (lekcijas, semināri, konferences) tiek rīkotas citās VM struktūrvienībās. Situāciju vēl jo vairāk sarežģī tas, ka PBM administratīvajā ēkā atrodas gan administrācijas telpas, gan telpas krājuma glabāšanai un eksponēšanai. Jānorāda, ka PBM administratīvajā ēkā ir apgrūtinātas pārvietošanās iespējas personām ar funkcionāliem traucējumiem. Ņemot vērā minētos ierobežojumus, PBM apmeklētājiem pieejams tikai tūrisma sezonas laikā - no maija līdz oktobrim, izņemot muzejpedagoģiskās nodarbības, kas notiek visu gadu.

Attēls Nr. 5. Ekspozīciju un nodarbību telpas PBM galvenajā ēkā

|  |  |  |
| --- | --- | --- |
| C:\Users\Dell\AppData\Local\Microsoft\Windows\INetCache\Content.Word\IMG_20170214_124026.jpg | C:\Users\Dell\AppData\Local\Microsoft\Windows\INetCache\Content.Word\DSC_0002.jpg C:\Users\Santa\AppData\Local\Microsoft\Windows\INetCache\Content.Word\20170214_123635.jpg |  |

VM struktūrvienībās tiek piedāvāta arī telpu noma semināru, konferenču organizēšanai un korporatīviem pasākumiem, svētkiem, kāzu ceremonijām, citiem svinīgiem vai saviesīgiem pasākumiem (skatīt, tabulu Nr. 2). Pateicoties mārketingam un veiksmīgai sadarbībai ar Ventspils pilsētas dzimtsarakstu nodaļu, VM telpas tiek iznomātas kāzu ceremonijām. 2016.gadā ieņēmumi no telpu nomas ir samazinājušies, kas ir saistīts ar kritušos pieprasījumu pēc īslaicīgas telpu nomas kāzu ceremonijām LOP un citiem pasākumiem. Šobrīd PBM ir iespējams iznomāt Lielirbes baptistu baznīcu, kas tiek izmantota laulību ceremoniju organizēšanai, tiek piedāvāta arī teritorijas noma un Mazbānīša īre.

Tabula Nr. 2. VM telpu noma

| **#** | **Struktūrvienība** | **Telpa** | **Pasākumu skaits** | | |
| --- | --- | --- | --- | --- | --- |
| **2014** | **2015** | **2016** |
| *1* | *2* | *3* | *4* | *5* | *6* |
| *1* | **LOP** | Pils kapitula zāles noma | 7 | 11 | 5 |
| *2* | Kapelas noma | 21 | 32 | 17 |
| *3* | *T.sk. kāzu ceremonijai* | *19* | *30* | *15* |
| *4* | Pils iekšpagalma noma, t.sk. I un II stāva galerijas un pavarda telpa | 25 | 13 | 9 |
| *5* | *T.sk. kāzu ceremonijai* | *6* | *3* | *3* |
| *6* | Pils ārējā pagalma noma | 2 | 2 | 3 |
| *7* | Muzeja izglītības centra noma | 17 | 10 | 8 |
| *8* | **PBM** | Lielirbes baptistu baznīcas noma laulību ceremonijai | 2 | 3 | 8 |
| *9* | **AM** | Mācību klases noma | 5 | 4 | 0 |
| *10* | **Noslodze kopā** | | **79** | **75** | **50** |

*Avots: VM sniegtie dati*

Viens no prioritārajiem politikas uzdevumiem VM attīstības stratēģijā 2010.-2020.gadam ir izvirzīts jaunas, daudzfunkcionālas PBM ēkas izbūve. Pašreizējā PBM infrastruktūra un materiāltehniskā bāze nav piemērota muzeja vajadzībām un nespēj nodrošināt mūsdienīga muzeja funkcionēšanu, tādējādi PBM zaudē savu pievilcīgumu un tā konkurētspēja samazinās.

#### Muzeja krājums un tā saglabāšana

Muzeja pamatkrājums ir Latvijas Nacionālā muzeja krājuma sastāvdaļa un to uzskaites, papildināšanas, saglabāšanas, restaurēšanas, izmantošanas un atsavināšanas kārtību reglamentē normatīvie akti. Muzeja krājuma darbu reglamentē “Noteikumi par Ventspils muzeja krājumu”, kas ir izstrādāti atbilstoši Ministru kabineta 2006.gada 21.novembra noteikumiem Nr. 956 “Noteikumi par Nacionālo muzeja krājumu”. VM darbojas Krājuma komisija, kas ir atbildīga par muzeja krājuma papildināšanu, muzeja krājuma priekšmetu izvērtēšanu un to saglabāšanas jautājumu risināšanu, kā arī muzeja krājuma veidošanas politikas organizēšanu muzejā. Krājuma komisiju izveido VM direktors, savukārt to vada krājuma nodaļas vadītājs. Tā sastāv no vismaz pieciem muzeja darbiniekiem.

Par muzeja krājuma uzturēšanu, saglabāšanu un izpēti ir atbildīgas Krājuma nodaļa, Vēstures nodaļa un Restaurācijas nodaļa. Vēstures nodaļa galvenokārt atbild par krājuma komplektēšanu un padziļināto zinātnisko izpēti, krājuma nodaļa nodarbojas ar krājuma uzskaiti un glabāšanu, bet restaurācijas nodaļa veic krājuma konservāciju un restaurāciju.

Muzeja krājums ir apjomīgs, muzejisko priekšmetu apjoma ziņā tas ir otrs lielākais Kurzemē. 2015.gada beigās to veidoja 154 430 muzejisko priekšmetu vienības, no kurām 117 977 ir pamatkrājumā (skatīt tabulu Nr. 3). Katrai VM struktūrvienībai, izņemot AM, ir atsevišķas krājuma kolekcijas. PBM krājums aptver nozīmīgo etnogrāfisko materiālu, kas daudzpusīgi atspoguļo Ziemeļkurzemes iedzīvotāju saimniecisko un sabiedrisko dzīvi. 2015.gadā tā krājumā bija 25 342 vienības.

Tabula Nr. 3. VM krājums

| **#** | **Krājums** | **Struktūrvienība** | **2015** |
| --- | --- | --- | --- |
| 1 | *2* | *3* | *4* |
| 1 | **Kopējais krājuma vienību skaits 2015.gada beigās (t.sk. pamatkrājuma vienību skaits)** | LOP | 119 782 (91 469) |
| 2 | PBM | 25 342 (18 911) |
| 3 | AM | - |
| 4 | HDM | 9 306 (7 597) |
| 5 | **Kopā** | 154 430 (117 977) |
| 6 | **Kopējais jauniegūto vienību skaits 2015.gada beigās (t.sk. pamatkrājuma vienību skaits)** | LOP | 845 (692) |
| 7 | PBM | 162 (127) |
| 8 | AM | - |
| 9 | HDM | 189 (134) |
| 10 | **Kopā** | 1 196 (953) |

*Avots: www.kulturaskarte.lv*

Ik gadu PBM krājums tiek papildināts dāvinājumu un pirkumu veidā. 2014.gadā tika savākti 193 jauni muzejiskie priekšmeti, 2015.gadā – 162, savukārt 2016.gadā – 252. Tāpat arī restaurācijas nodaļā ik gadu tiek restaurēti un konservēti muzejiskie priekšmeti. Papildus VM projektu nodaļa piesaista finansējumu PBM krājuma saglabāšanai, atjaunošanai un papildināšanai. 2016.gadā Valsts Kultūrkapitāla fonda izsludinātajā projektu konkursā finansējums tika piešķirts projektiem “Biškopības vēsture Kurzemes ekspozīcijā Piejūras brīvdabas muzejā” un “Mazirbes stacijas preču noliktavas saglabāšana, pārcelšana un restaurācija Piejūras brīvdabas muzejā Ventspilī”.

Finansējums ir saņemts arī projektu “Zvejas laivu, kutera un seno burinieku priekšmetu atjaunošana un ekspozīcijas izveide Piejūras brīvdabas muzejā” un “Zvejas kuģa ”Grots” atjaunošana un eksponēšana pilsētvidē” īstenošanai (EJZF līdzfinansējums).

Neskatoties uz veiktajiem uzlabojumiem PBM, muzeja krājuma priekšmetu saglabāšana nav nodrošināta atbilstoši MK noteikumos minētajām prasībām. Ņemot vērā PBM administratīvās ēkas mazo platību un pieaugošo muzejisko priekšmetu skaitu, krājuma glabāšanas, restaurācijas un izpētes telpas ir sliktā tehniskā stāvoklī un pārslogotas (skatīt attēlu Nr. 6). Tajās nav nodrošināta nepieciešamā mikrovide muzejisko priekšmetu uzglabāšanai atbilstoši Ministru kabineta 2006.gada 21.novembra noteikumiem Nr. 956 “Noteikumi par Nacionālo muzeju krājumu” un skaņas izolācija netraucētam muzeja apmeklējumam. Daļa no etnogrāfiskās kolekcijas, kas saistīta ar PBM misiju (2 300 etnogrāfiskie priekšmeti), atrodas LOP krātuvēs. Muzeja krājuma un restaurācijas, kā arī administrācijas un tehnisko darbinieku telpas atrodas vienkopus un tām var piekļūt tikai no apmeklētājiem paredzētās zonas. Muzeja ēkā nav nodrošinātas arī atbilstošas telpas koka un metāla priekšmetu restaurācijai.

Attēls Nr. 6. PBM krājuma glabāšanas, restaurācijas un izpētes telpas

|  |  |  |
| --- | --- | --- |
| C:\Users\Santa\Dropbox\VMUZEJS\Bildes\PBD\20170214_123932.jpg | C:\Users\Santa\AppData\Local\Microsoft\Windows\INetCache\Content.Word\20170214_123828.jpg | 20170214_123945 |

VM akreditācijas ziņojumos (2003., 2008., 2013.) vairākkārt ir norādīts, ka ir nepieciešama PBM krājuma saglabāšanas apstākļu un speciālistu darba telpu uzlabošana. PBM telpas ir nepiemērotas kultūrvēsturiskā mantojuma saglabāšanai, restaurēšanai un izpētei, kas negatīvi ietekmē PBM pamatfunkciju veikšanu un kultūras mantojuma saglabāšanu, kā arī tā attīstību. Esošajās telpās nav iespējams pilnvērtīgi nodrošināt muzejisko priekšmetu restaurāciju un sagatavošanu eksponēšanai, kas ierobežo jaunu ekspozīciju izveidošanu.

#### Muzeja zinātniski pētnieciskā darbība

Viena no muzeja funkcijām ir pētnieciskā darbība, kas ietver muzeja krājuma priekšmetu zinātnisko izpēti un vēstures pētniecību. VM zinātniski-pētnieciskās darbības virzienus nosaka Muzeja Zinātniskā padome un izstrādātā VM muzeja pētniecības darba politika.

VM pētnieciskā darba rezultāti tiek publicēti VM rakstu krājumos, referātos un citos izdevumos, kā arī uz to bāzes tiek papildinātas un veidotas izstādes un ekspozīcijas. 2016.gadā iznāca VM rakstu krājuma VIII laidiens, kurā ievietoti 12 VM speciālistu pētījumi par Ventspils, Ventspils novada un Ziemeļkurzemes vēsturi. Papildus VM sagatavo arī citus izdevumus: grāmatas, monogrāfijas, tēzes un rakstus, poēmas izdevumus, ilustratīvos materiālus u.c. Krājuma materiālus kursa darbu izstrādei izmanto gan LU Vēstures un filozofijas fakultātes maģistra un bakalaura studenti, gan zooarheoloģijas un akmens laikmeta arheoloģijas speciālisti no Igaunijas, Zviedrijas un Lietuvas, gan citi interesenti. Tāpat arī VM darbinieki aktīvi piedalās Valsts kultūras pieminekļu aizsardzības inspekcijas organizētajās apsekošanas ekspedīcijās un uzstājās dažādās zinātniskajās konferencēs, kā arī sniedz regulāras mutiskas un rakstiskas konsultācijas iestādēm un interesentiem par Ventspils un Ziemeļkurzemes vēstures jautājumiem.

#### Muzeja krājuma pieejamība sabiedrībai

PBM, t.sk. Mazbānītis, ir pieejams no 1. maija līdz 31. oktobrim no otrdienas līdz svētdienai, no plkst. 10.00-18.00, savukārt no 1. novembra līdz 30. aprīlim PBM ir slēgts apmeklētājiem un galvenokārt ir pieejams lielajiem, vienas dienas pasākumiem un skolēnu grupām muzejpedagoģiskajām nodarbībām. Pārējās VM struktūrvienības ir atvērtas visu cauru gadu. LOP ir atvērts apmeklētājiem no otrdienas līdz svētdienai, no plkst. 10.00-18.00, izņemot svētku dienas, kad LOP strādāja pēc īpaša, katru gadu ar pašvaldību individuāli saskaņota grafika. Līdzīgi arī HDM pieņem viesus visu cauru gadu no pirmdienas līdz piektdienai, no plkst. 11.00-17.00, savukārt AM – no otrdienas līdz sestdienai, no plkst. 10.00-18.00.

VM piedāvājums ir daudzpusīgs un orientēts uz plašu auditoriju, sākot no pirmsskolas vecuma bērniem un beidzot ar senioriem. Tas ir veidots atbilstoši katras struktūrvienības specifikai. Kopumā VM struktūrvienībās ir aplūkojamas 9 pastāvīgās ekspozīcijas, no kurām 6 ir PBM.[[4]](#footnote-5)

No 2011.gada VM apmeklējums ir pieaudzis, neskatoties uz apmeklētāju skaita kritumu 2014.gadā (skatīt attēlu Nr. 7). 2015.gadā VM apmeklējuši 153 495 interesenti, no kuriem lielākais apmeklētāju skaits bija PBM – 101 481 jeb 66,1%. Salīdzinot ar 2014.gadu, apmeklējumu skaits ir pieaudzis visās VM struktūrvienībās, izņemot AM. 2014.gadā apmeklējumu ietekmēja nelabvēlīgi laikapstākļi tūrisma sezonā – netipiski auksts vai karsts laiks. Latvijā vietējo tūristu aktivitāti lielā mēra nosaka laikapstākļi.[[5]](#footnote-6)

Attēls Nr. 7. VM apmeklējums no 2011.-2015.gadam

*Avots: VM sniegtie dati*

PBM ir viens no apmeklētākajiem muzejiem Latvijā, 2015.gadā ierindojoties 12.vietā.[[6]](#footnote-7) No 2012.gada tā apmeklējums ir svārstījies no 87 510 apmeklētajiem 2014.gadā līdz 110 246 apmeklētājiem 2013.gadā, taču kopumā pēdējos gados ir vērojama tendence pieaugt to skaitam (skatīt attēlu Nr. 8). Vislielākais pieprasījums ir pēc brauciena ar Mazbānīti, sasniedzot 68 181 apmeklētājus 2016.gadā. Vienlaikus ir pieaugusi arī apmeklētāju interese (jo sevišķi tūristu segmentā) par PBM brīvdabas un iekštelpu ekspozīcijām, ko ir iecienījuši gan individuālie apmeklētāji, gan grupas.

Attēls Nr. 8. PBM apmeklējums pēc apmeklētāju veida no 2012.-2016.gadam

*Avots: VM sniegtie dati*

Ievērojami ir pieaudzis skolēnu grupu PBM apmeklējumu skaits (skatīt tabulu Nr. 4). Salīdzinot ar 2012.gadu, 2016.gadā to skaits ir vairāk kā divkāršojies. Skolēnu grupas visvairāk apmeklē PBM maija mēnesī, kad ir arī vislielākais muzejpedagoģisko programmu apmeklētāju skaits. Tāpat arī ir vērojama tendence pieaugt ģimeņu apmeklētāju skaitam, kas ir iekļautas apmeklētāju grupā “Pārējie grupās”.

Tabula Nr. 4. PBM apmeklējums grupās no 2012.-2016.gadam

| **#** | **Apmeklētāji grupās** | **2012** | **2013** | **2014** | **2015** | **2016** |
| --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* |
| *1* | Skolēni grupās | 1 854 | 1 549 | 2 333 | 3 278 | 4 456 |
| *2* | Ārzemnieki grupās | 14 | 0 | 1 560 | 1 200 | 1 520 |
| *3* | Pārējie grupās | 13 954 | 2 350 | 7 568 | 2 827 | 5 115 |
| *4* | **Kopā** | 15 822 | 3 899 | 11 461 | 7 305 | 11 091 |

*Avots: VM sniegtie dati*

Līdzīgi ir palielinājusies ārzemnieku interese par PBM. Pēdējos gados arvien vairāk ārzemju tūristu izvēlas PBM kā tūrisma apskates objektu, kamēr 2012. un 2013.gadā to aktivitāte bija pavisam neliela. Kopumā 2016.gadā PBM ārzemnieku apmeklējumu skaits ir gandrīz pieckāršojies, salīdzinot ar 2012.gadu. Ārzemnieki lielākoties apmeklē PBM jūlija un augusta mēnešos un izvēlas braucienu ar Mazbānīti, taču to interese par muzeja apmeklējumu arī ir ievērojami pieaugusi. 2016.gadā ārzemnieku muzeja apmeklējumu skaits sasniedza 3 680, savukārt braucienu skaits ar Mazbānīti – 19 226. Pēdējos gados ir pieaudzis arī ārvalstu tūristu grupu skaits.

Ventspils pilsētas iedzīvotāji arī ir aktīvi PBM apmeklētāji. 2016.gadā veiktā pētījuma rezultāti liecina, ka aptuveni trešdaļa (31%) no aptaujātajiem Ventspils iedzīvotājiem apmeklē PBM biežāk nekā 1 reizi gadā, galvenokārt, lai apmeklētu tajā notiekošos pasākumus (89,4%), šaursliežu dzelzceļa aktīvo ekspozīciju un braucienu ar Mazbānīti (44,2%). Daudz retāk aptaujātie atzīmēja pastāvīgās ekspozīcijas apskati (29,2%), vēsturiskās un muzeja priekšmetu izstādes (21,9%) un mūsdienu mākslas izstādes (16,7%) kā apmeklējuma mērķi. Jānorāda, ka, salīdzinot ar iepriekšējiem gadiem, 2015.gadā un 2016.gadā Ventspils iedzīvotāju interese par PBM ir samazinājusies un ir pieaudzis to Ventspils iedzīvotāju īpatsvars, kuri apmeklē PBM 1 reizi gadā vai retāk vai nav to apmeklējuši pēdējo 3 gadu laikā. Lejupejoša tendence ir vērojama tādu PBM pakalpojumu izmantošana kā pastāvīgās ekspozīcijas apskate, vēsturiskās un muzeja priekšmetu izstādes un šaursliežu dzelzceļa aktīvā ekspozīcija un brauciens ar Mazbānīti.[[7]](#footnote-8)

PBM apmeklējumam ir izteikta sezonalitāte. Visbiežāk to apmeklē jūlijā un augustā, kad apmeklētāju skaits veido vairāk nekā pusi no kopējā apmeklētāju skaita gadā (skatīt attēlu Nr. 9). Jānorāda, ka lielākā daļa PBM krājuma ir izvietota brīvdabas ekspozīcijā, līdz ar to PBM un tā rīkoto svētku pasākumu apmeklējumu lielā mērā ietekmē laikapstākļi, savukārt februāra, marta un aprīļa mēnešos apmeklējumu svārstības galvenokārt nosaka slāvu gadskārtas svētku Masļeņicas un Lieldienu svētku datums.

Attēls Nr. 9. PBM apmeklējums pa mēnešiem no 2012.-2016.gadam

*Avots: VM sniegtie dati*

Lai piesaistītu apmeklētājus gan tūrisma sezonā, gan ārpus tās, ik gadu PBM piedāvājums tiek papildināts ar jaunām, mākslas un vēsturiski tematiskām izstādēm un ekspozīcijām. 2016.gadā PBM tika sagatavotas un eksponētas 3 jaunas izstādes, savukārt 2015.gadā un 2014.gadā – 5. Regulāri notiek dažāda veida pasākumi, kā, piemēram, koncerti un gadskārtu svinībām veltīti pasākumi. Apmeklētākie no tiem ir Lieldienas un Masļeņica, Ventspils pilsētas svētku ietvaros rīkotā Amatu diena un Ventspils novada Pagastu diena (skatīt attēlu Nr. 10). 2015.gadā viens no veiksmīgākajiem jaunievedumiem ir pasākums “Kāzu štelles”, kas 2016.gadā piesaistīja vēl lielāku apmeklētāju skaitu nekā iepriekšējā gadā.

Attēls Nr. 10. PBM apmeklētākie pasākumi no 2014.-2016.gadam

*Avots: VM sniegtie dati*

VM īsteno izglītojošās aktivitātes gan skolu bērniem un jauniešiem, gan pieaugušajiem un senioriem. Katrā VM struktūrvienībā ir izveidotas vairākas muzejpedagoģiskās programmas un tiek rīkotas dažādas radošās darbnīcas. Kopumā 2016.gadā VM struktūrvienībās ir notikušas 528 nodarbības, kuras apmeklējuši 12 744 interesenti.[[8]](#footnote-9) Pēdējos gados arvien pieprasītākas ir kļuvušas muzejpedagoģiskās nodarbības PBM, kuru skaits ir pieaudzis no 76 nodarbībām 2012.gadā līdz 134 nodarbībām 2016.gadā (skatīt tabulu Nr. 5). To klausītāju skaits ir gandrīz divkāršojies, 2016.gadā sasniedzot 3 102 cilvēkus.[[9]](#footnote-10)

Tabula Nr. 5. PBM muzejpedagoģiskās programmas no 2012.-2016.gadam

| **#** | **Rādītājs** | **2012** | **2013** | **2014** | **2015** | **2016** |
| --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* |
| *1* | Muzejpedagoģisko programmu skaits: | 12 | 12 | 13 | 11 | 14 |
| *2* | *no tām jaunas* | 5 | 4 | 5 | 6 | 8 |
| *3* | Norišu skaits | 76 | 87 | 100 | 126 | 134 |
| *4* | Klausītāju skaits | 1 672 | 1 867 | 2 022 | 3 259 | 3 102 |

*Avots: VM sniegtie dati*

Katru gadu PBM aktualizē savu muzejpedagoģisko programmu piedāvājumu, papildinot to ar jaunām programmām un aicina apmeklēt kādu no tām skolēnu rudens un pavasara brīvdienās. Ventspils pilsētas pašvaldība aktīvi popularizē Ventspili kā klases ekskursiju gala mērķi un PBM kā apskates vietu. Rudens un pavasara ekskursiju mēnešos ir vērojams lielākais muzejpedagoģisko norišu un apmeklētāju skaits, kas pēdējos gados ir krietni palielinājies (skatīt attēlu Nr. 11).

Attēls Nr. 11. PBM muzejpedagoģisko programmu apmeklētāju skaits 2012.-2016.gadam

*Avots: VM sniegtie dati*

Tradicionāli PBM piedāvā apmeklēt izglītojošās programmas, t.sk. radošās darbnīcas, kas veltītas iepazīstināšanai ar latviešu gadskārtu svētkiem (Meteņi, Lieldienas, Ūsiņi, Māras, Miķeļi, Mārtiņi). Joprojām ir pieprasītas tematiskās izglītojošās programmas par pašu PBM, sveču, maizes, sviesta un dzijas iegūšanu un senajiem mērinstrumentiem, kas jau vairākus gadus turpina pulcēt interesentus. Vispopulārākā izglītojošās programma PBM ir “Pazudis un atradies muzejā”, kas ietver muzeja izpēti, izmantojot fotoorientēšanās karti. Vidēji gadā tiek izveidotas 1-2 jaunas tematiskās muzejpedagoģiskās programmas.

Papildus VM īsteno arī citas izglītojošās aktivitātes, kā, piemēram, rīko un vada lekcijas, meistardarbnīcas, tikšanās ar rakstniekiem u.c. LOP lekciju cikls “Vēstures otrdienas”, kas veltīts pilsētas un novada vēsturei un ievērojamiem ventspilniekiem, kļuvis par atpazīstamu pasākumu ar stabilu apmeklētāju loku.[[10]](#footnote-11) 2016.gadā VM vēsturnieki un speciālisti kopumā nolasījuši 27 lekcijas.

#### Muzeja komunikācija ar sabiedrību

Informācija par VM struktūrvienību darba laikiem, piedāvātajiem pakalpojumiem, ziņas par jaunumiem un foto galerijas ar notikušajiem pasākumiem tiek regulāri publicētas VM mājas lapā www.muzejs.ventspils.lv, kā arī sociālajos tīklos: draugiem.lv (881 sekotājs), Twitter (695 sekotāji) un Facebook (883 sekotāji).[[11]](#footnote-12) 2016.gadā VM mājas lapa tika pārstrādāta, lai padarītu to lietotājiem vizuāli pievilcīgāku, interesantāku un ērtāk pārvaldāmu. Mājas lapas apmeklētāju skaits 2015.gadā sasniedza 22 213.

Papildus aktuālākā informācija par VM muzeja jaunieguvumiem, izstādēm un pasākumiem tiek izvietota arī Ventspils pilsētas portālā, laikraksta Ventas Balss portālā, Latvijas Muzeju biedrības mājas lapā un nodota Ventspils tūrisma informācijas centra darbiniekiem. VM darbinieki piedalās radio un televīzijas sižetu veidošanā saistībā ar muzeju un tajā rīkotajām izstādēm un pasākumiem.

PBM kā tūrisma apskates objekts ir iekļauts kopējā Ventspils pilsētas, Kurzemes un Latvijas kultūras tūrisma pakalpojumu portfelī un ir pievienots informatīvajiem un mārketinga kanāliem, no kuriem galvenie ir www.ventspils.lv, www.visitventspils.com, www.kurzeme.lv, www.muzeji.lv, www.latvia.travel.lv. Šos interneta portālus ļoti aktīvi izmanto tūristi no Lietuvas, Igaunija, Polijas un Vācijas.

#### Muzeja starptautiskā sadarbība

VM sadarbojas ar ārvalstu zinātniskajām un akadēmiskajām iestādēm un piedalās dažādos kopprojektos. 2015.gadā VM uzsāka sadarbību ar Valsts Kultūras pieminekļu aizsardzības inspekciju un Zviedrijas pētnieciskajām institūcijām projekta “Jūras mantojuma un videi draudzīgai piekrastes un jūras tūrisma attīstīšana” ietvaros un iesaistījās arī Latvijas-Norvēģijas zinātniskajā kopprojektā “Tehnoloģiju pārnese minerālo resursu izmantošanā senākos laikos “, kas paredz seno izejmateriālu izmantošanas izpēti.

VM ir Starptautiskās muzeju padomes Latvijas Nacionālās komitejas (ICOM LNK) biedrs. Organizācijas ietvaros tiek veicināta Latvijas un ārvalstu muzeju un profesionālo muzeju darbinieku sadarbība, kā arī zināšanu apguve un apmaiņa par muzeoloģiju un citām ar muzeja vadību un darbību saistītām jomām. VM ir iekļauts arī Baltijas muzeju tīklā (*Baltic Museums Network*) un Baltijas jūras reģiona piļu un muzeju asociācijā.

### Vispārējās tūrisma attīstības tendences Eiropā un Latvijā

#### Tūrisms Eiropā

Pēc ANO Pasaules Tūrisma Organizācijas datiem[[12]](#footnote-13), tūristu apmeklētākais reģions pasaulē ir Eiropa, kuru 2015.gadā apmeklējuši 607,7 milj. ceļotāju jeb 51,2% no visiem tūristiem pasaulē, kas šķērsoja starptautiskās robežas gada laikā. No 2005.gada līdz 2015.gadam to skaits ir pieaudzis vidēji par 3,0% gadā. Savukārt ienākošais starptautiskais tūrisms ES-28 dalībvalstīs ir pieaudzis vidēji par 2,7% gadā - no 367,9 milj. ieceļotājiem 2005.gadā līdz 478,4 milj. ieceļotāju 2015.gadā, veidojot 40,3% no kopējā starptautiskā tūrisma pasaulē. Vienlaikus Eiropā ir ievērojami palielinājušies ieņēmumi no ienākošā starptautiskā tūrisma, 2015.gadā ienesot EUR 336,5 mljrd. ES-28 dalībvalstīs.

2015.gadā populārākie ceļotāju galamērķi Eiropā ir Francija (13,9% no kopējā starptautisko tūristu ieceļojumu skaita Eiropā), Spānija (11,2%), Itālija (8,3%), Turcija (6,5%), Vācija (5,8%), Lielbritānija (5,7%) un Krievijas Federācija (5,2%).[[13]](#footnote-14) Vienlaikus gan jānorāda, ka 2016.gadā notikušo teroraktu dēļ ievērojami ir samazinājies tūrisms uz Turciju, Beļģiju un Franciju, kas savukārt ir veicinājis tūristu skaitu pieaugumu citās valstīs, it īpaši no Krievijas.[[14]](#footnote-15)

Tiek prognozēts, ka ienākošais starptautiskais tūrisms Eiropas reģionā turpinās pieaugt, vidēji par 1,8% gadā no 2010. līdz 2030.gadam. Paredzams, ka 2020.gadā Eiropā tiks uzņemti 620 milj. ieceļotāju, savukārt 2030.gadā - 744 milj. ieceļotāju (skatīt attēlu Nr. 12). Tāpat kā līdz šim, populārākie galamērķi Eiropā būs Dienvidu un Vidus Eiropas, kā arī Rietumeiropas valstis, ja vien neradīsies jauni riski, kas apdraudēs tūristu drošību.

Attēls Nr. 12. Starptautisko tūristu ieceļojumu skaits Eiropā un tā prognozes[[15]](#footnote-16)

*Avots: ANO Pasaules Tūrisma organizācija*

Līdzīgas prognozes ir norādītas Eiropas Ceļojumu komisijas Eiropas tūrisma ieskatā. Ienākošais tūrisms ES dalībvalstīs, t.sk. reģionālais tūrisms iekšienē, turpinās pieaugt, t.sk. arī Centrālās Eiropas un Baltijas valstīs (skatīt tabulu Nr. 6). Galvenie ceļotāji iekšpus Eiropas, kas turpina celt Eiropas ienākošā tūrisma izaugsmi, joprojām ir tūristi no Vācijas, Francijas un Lielbritānijas. 2016.gadā 26 valstīs bija vērojams tūristu skaita pieaugums no Vācijas. Arī tūristi no Francijas pēc piedzīvotajiem teroraktiem 2016.gada sākumā ir atsākuši vairāk ceļot.[[16]](#footnote-17)

Tabula Nr. 6. Ienākošā tūrisma pieaugums, %[[17]](#footnote-18)

| **#** | **Teritorija** | **2014** | **2015** | **2016** | **2017** | **2018** | **Vidēji gadā** |
| --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 |
| *1* | **Eiropa** | **2,1** | **4,7** | **1,9** | **3,0** | **4,4** | **3,2** |
| *2* | *ES dalībvalstis* | 4,4 | 5,5 | 3,9 | 2,1 | 3,8 | 3,9 |
| *3* | *Ziemeļeiropa* | 5,2 | 6,5 | 5,1 | 3,5 | 4,4 | 4,9 |
| *4* | *Rietumeiropa* | 2,2 | 3,9 | -0,5 | 1,9 | 3,8 | 2,3 |
| *5* | *Centrālā un Austrumeiropa* | -7,9 | 5,2 | 5,2 | 4,5 | 5,0 | 2,4 |
| *6* | *Centrāleiropa un Baltija* | 1,9 | 7,2 | 8,4 | 2,4 | 3,4 | 4,7 |
| *7* | *Dienvidu un Vidus Eiropa* | 7,1 | 4,7 | 0,9 | 2,7 | 4,4 | 4,0 |

*Avots: Eiropas Ceļojumu komisijas Eiropas tūrisma ieskats, 2016.gada IV ceturksnis*

Analizējot tūrismu ES iekšienē, redzams, ka ES-28 rezidenti, kas ir 15 vai vairāk gadu veci, personiskos nolūkos galvenokārt veic garos ceļojumus (4 un vairāk naktis), lai atpūstos vai apciemotu draugus un radiniekus (skatīt attēlu Nr. 13). 2014.gadā ES rezidenti personiskos nolūkos veica aptuveni 245,5 milj. ceļojumu, no kuriem lielākā daļa (74,5% no kopējā ceļojumu skaita) bija garie ceļojumi. No 2012.gada ir vērojama tendence samazināties garo ceļojumu skaitam, kamēr īso ceļojumu skaits pieaug. Arvien vairāk ES rezidenti izvēlas īsos ceļojumus, lai atpūstos vai apmeklētu draugus un radiniekus. 2014.gadā, salīdzinot ar 2013.gadu, garo ceļojumu skaits, lai apmeklētu draugus un radiniekus, ir samazinājies par 21,2%, savukārt, salīdzinot ar 2012.gadu, – par 13,6%. Līdzīgi ir samazinājies arī garo ceļojumu skaits atpūtas nolūkos.

Attēls Nr. 13. Izejošais tūrisms ES[[18]](#footnote-19): Ceļojumu skaits personiskos nolūkos pēc to mērķa no 2012.-2014.gadam

*Avots: Eurostat*

Pēc Eurostat datiem 2014.gadā ES-28 rezidentu vidējie izdevumi īso ceļojumu laikā bija 308,33 EUR, savukārt garo ceļojumu laikā - 869,72 EUR (skatīt tabulu Nr. 7). Salīdzinot ar iepriekšējiem gadiem vidējie izdevumi gan īso, gan garo ceļojumu laikā ir samazinājušies izdevumu kategorijās transports un naktsmītne. Savukārt izdevumi restorāniem/ kafejnīcām ir pieauguši.

Tabula Nr. 7. Izejošais tūrisms ES[[19]](#footnote-20): Vidējie izdevumi viena ceļojuma laikā personiskos nolūkos pēc izdevumu kategorijas no 2012.-2014.gadam (EUR)

| **#** | **Ceļojuma ilgums** | **Izdevumu kategorija** | **2012** | **2013** | **2014** |
| --- | --- | --- | --- | --- | --- |
| *1* | *2* | *3* | *4* | *5* | *6* |
| *1* | 1-3 naktis | Transports | 216,54 | 258,84 | 243,55 |
| *2* | Restorāni/ kafejnīcas | 77,4 | 72,77 | 105,81 |
| *3* | Naktsmītne | 286,21 | 294,93 | 261,84 |
| *4* | **Vidēji:** | 308,33 | 314,59 | 295,26 |
| *5* | 4 un vairāk naktis | Transports | 106,99 | 104,19 | 100,59 |
| *6* | Restorāni/ kafejnīcas | 44,78 | 41,11 | 49,58 |
| *7* | Naktsmītne | 98,24 | 102,95 | 84,42 |
| *8* | **Vidēji:** | 812,89 | 873,94 | 869,72 |

*Avots: Eurostat*

“Latvijas fakti” veiktajā pētījumā minēts, ka liela daļa tūristu apceļo visas 3 Baltijas valstis vienā ceļojuma laikā, ko potenciālajiem interesentiem piedāvā Rietumeiropas un Skandināvijas tūrisma aģentūras. Baltijas valstu apskati viena ceļojuma laikā ir iecienījuši tūristi no Lielbritānijas, Vācijas un Zviedrijas. Pieaugot pieprasījumam pēc šāda veida pakalpojumiem, arvien vairāk tiek piedāvāti kompleksi braucieni Igaunija-Latvija-Lietuva.[[20]](#footnote-21)

#### Tūrisms Latvijā

Latvijā apkalpoto personu skaits viesnīcās un tūrisma mītnēs ir pieaudzis gandrīz uz pusi - no 1,6 milj. 2011.gadā līdz 2,3 milj. 2016.gadā (skatīt attēlu Nr. 14). 2015.gadā bija vērojams apkalpoto viesu skaita kritums, it īpaši apkalpoto Latvijas iedzīvotāju skaits, taču 2016.gadā apkalpoto viesu skaits ir pieaudzis par 7,7%. Ir palielinājies gan ārvalstu, gan Latvijas iedzīvotāju apkalpoto viesu skaits. Lielākā daļa no apkalpotajām personām viesnīcās un citās tūrisma mītnēs ir ārvalstu viesi, kuru īpatsvars 2016.gadā veidoja vairāk kā divas trešdaļas (68,3%).

Attēls Nr. 14. Apkalpotās personas viesnīcās un citās tūristu mītnes Latvijā no 2011.-2016.gadam

*Avots: CSP*

Līdzīgi arī abās tūrisma grupās ir pieaudzis pavadīto nakšu skaits viesnīcās un tūristu mītnēs (skatīt attēlu Nr. 15). 2016.gadā pavadīto nakšu skaits ir pieaudzis par 7,5%, kamēr 2015.gadā ārvalstu viesu un Latvijas iedzīvotāju pavadīto nakšu skaits bija samazinājies. Neskatoties uz to, ka 2015.gadā ievērojami samazinājās tūristu skaits no Krievijas, 2015.gadā pavadīto nakšu skaits viesnīcās un citās tūristu mītnes samazinājās tikai nedaudz. To kompensēja ārvalstu tūristu skaita pieaugums no kaimiņvalstīm – Lietuvas un Igaunijas, kā arī Lielbritānijas, Zviedrijas un Somijas.[[21]](#footnote-22)

Attēls Nr. 15. Pavadīto nakšu skaits viesnīcās un citās tūristu mītnes Latvijā no 2011.-2016.gadam

*Avots: CSP*

Ārvalstu viesi lielākoties brauc vairākdienu ceļojumos uz Latviju atpūtas vai draugu un radinieku apmeklējuma nolūkos (skatīt attēlu Nr. 16). No 2011.gada šo vairākdienu ceļojumu skaits ir pieaudzis vairāk nekā uz pusi. 2016.gadā ārvalstu tūristu vairākdienu ceļojumu skaits atpūtos nolūkos sasniedza 905,5 tūkst. Neskatoties uz to, kopumā pēdējos gados ir vērojama tendence samazināties vidējam ceļojuma ilgumam, kā arī ceļojuma laikā iztērētajiem līdzekļiem. 2015.gadā ārvalstu tūristi vidēji Latvijā pavadīja 4 naktis un to vidējie izdevumi dienā bija 66 EUR. Detalizētāku informāciju par ārvalstu vairākdienu viesu raksturojošajiem rādītājiem skatīt pielikumā Nr. 1.

Attēls Nr. 16. Ārvalstu viesu vairākdienu ceļojumu skaits personiskos nolūkos pēc to mērķa 2011.-2015.gadam (tūkst.)

*Avots: CSP*

Latviju tūrisma nolūkos biežāk apmeklē to valstu iedzīvotāji, kuriem ir ciešākas vēsturiskās un ekonomiskās saites ar Latviju, kā, piemēram, kaimiņvalstu (Lietuvas un Igaunijas), Ziemeļvalstu (vairāk Somijas un Zviedrijas) un Vācijas iedzīvotāji. Šo tūristu skaita pieaugumu veicina arī infrastruktūras attīstība, kā, piemēram, prāmju līniju paplašināšana. Eiropas tūristi galvenokārt izvēlas apmeklēt Latviju, lai apskatītu arhitektūru, vēsturisko mantojumu un muzejus, kas ir novērtēti kā saistošākie Baltijā.[[22]](#footnote-23)

Latvijas iedzīvotāju braucienu pa Latviju raksturojošie rādītāji liecina, ka samazinās gan vienas dienas, gan vairākdienu braucienu skaits pa Latviju (skatīt attēlu Nr. 17). 2015.gadā Latvijas iedzīvotāju kopējais braucienu skaits pa Latviju bija 10 690,6 tūkst., no kuriem 72,2% bija vienas dienas braucieni. Lielāka daļa no tiem (vairāk nekā 90%) ir atpūtas un citi personiskie braucieni. Ņemot vēra, ka ir krities kopējais braucienu skaits pa Latviju, attiecīgi ir samazinājies arī Latvijas iedzīvotāju naktsmītnēs pavadīto nakšu skaits. 2015.gadā Latvijas iedzīvotāji viesnīcās un citās tūrisma mītnēs kopumā ir pavadījuši 6 541,6 naktis, kas ir par 22,6% mazāk nekā 2014.gadā. Detalizētāku informāciju par Latvijas iedzīvotāju braucienu pa Latviju raksturojošajiem rādītājiem skatīt pielikumā Nr. 1.

Attēls Nr. 17. Latvijas iedzīvotāju braucienu pa Latviju raksturojošie rādītāji no 2012.-2015.gadam

*Avots: CSP*

#### Tūrisms Kurzemes reģionā un Ventspils pilsētā

Tūrisma rādītāji Kurzemes reģionā ir uzlabojušies (skatīt attēlu Nr. 18). 2016.gadā Kurzemes reģionā apkalpoto personu skaits, kā arī pavadīto nakšu skaits viesnīcās un citās tūrisma mītnēs ir pieaudzis gandrīz par 20%, salīdzinot ar 2015.gadu. Taču Ventspils pilsētā joprojām samazinās apkalpoto personu skaits viesnīcās un citās tūristu mītnēs, kas ir skaidrojams ar vietējā tūrisma kritumu.

Attēls Nr. 18. Apkalpoto personu un pavadīto nakšu skaits viesnīcās un citās tūristu mītnes Kurzemes reģionā un Ventspils pilsētā no 2011.-2016.gadam

*Avots: CSP*

Gan 2015., gan 2016.gadā Ventspilī ir samazinājies apkalpoto Latvijas iedzīvotāju skaits (skatīt attēlu Nr. 19). 2016.gadā viesnīcās un citās tūristu mītnēs Ventspilī tika apkalpoti 35 337 Latvijas iedzīvotāji, kas ir par 8,2% nekā 2014.gadā un par 14,3% mazāk nekā 2015.gadā. Līdzīgi ir samazinājies arī Latvijas iedzīvotāju pavadīto nakšu skaits. Tikmēr Ventspils pilsētā pakāpeniski ir pieaudzis apkalpoto ārvalstu tūristu skaits. 2016.gadā to skaits sasniedza 24 670, kas ir par 11,8% vairāk nekā 2015.gadā. Tā rezultātā ir pieaudzis arī ārvalstu tūristu pavadīto nakšu skaits (par 7,7%), kas iepriekšējos gadus samazinājās. Detalizētāku informāciju par tūrisma rādītājiem Kurzemes reģionā un Ventspils pilsētā skatīt pielikumā Nr. 1.

Attēls Nr. 19. Apkalpoto personu un pavadīto nakšu skaits viesnīcās un citās tūristu mītnes Ventspils pilsētā no 2011.-2016.gadam

*Avots: CSP*

Vienlaikus dati par Ventspils pilsētā nakšņojošo viesu skaitu norāda atšķirīgu tendenci –arvien vairāk Latvijas iedzīvotāji izvēlas nakšņot Ventspils pilsētā (skatīt attēlu Nr. 20). No 2011.gada vietējo, nakšņojošo tūristu skaits ir palielinājies no 39 456 tūristiem 2011.gadā līdz 46 458 tūristiem 2015.gadā. Tāpat arī pilsētā nakšņojošo ārvalstu tūristu skaits ir pieaudzis, vidēji par 3,9% gadā, 2015.gadā sasniedzot 64 407.

Attēls Nr. 20. Ventspilī nakšņojušo tūristu skaits no 2011.-2015.gadam

*Avots: Ventspils TIC*

Ventspils pilsēta ir izveidojusies par iecienītu tūrisma maršruta galamērķi un atpūtas un brīvā laika pavadīšanas vietu tūristiem no Lietuvas, kuru īpatsvars 2015.gadā veidoja 66,0% no visiem Ventspils pilsētā nakšņojošajiem ārzemju tūristiem (skatīt attēlu Nr. 21). Tiem seko tūristi no Vācijas (9,0%), Igaunijas (6,7%), Krievijas (3,9%), Somijas (2,3%) un Zviedrijas (2,1%). No 2011.gada šo valstu tūristu skaits katru gadu stabili pieaug, tāpat kā ir pieaudzis tūristu skaits no Polijas, Baltkrievijas, Lielbritānijas un Nīderlandes.[[23]](#footnote-24) Tūristu pieplūdumu Ventspils pilsēta no Skandināvijas valstīm un Vācijas ir veicinājusi regulāra prāmju satiksme no Ventspils – Nīneshamna (Zviedrija) un Ventspils – Traveminde (Vācija), kuros pārvadāto pasažieru skaits ar katru gadu palielinās. Lai gan no 2017.gada prāmja līnija uz Vāciju ir pilnībā pārvirzīta uz Liepājas ostu, būtiski ir palielināts prāmju reisu skaits starp Ventspili un Zviedriju un tam ir pievienojies Ro-Ro savienojums ar Beļģiju un Lielbritāniju, radot labvēlīgus apstākļus tālākai tūrisma attīstībai.[[24]](#footnote-25)

Attēls Nr. 21. Ventspils pilsētā nakšņojošo ārvalstu tūristu skaits sadalījuma pa valstīm

*Avots: Ventspils TIC*

2016.gadā veiktā pētījuma dati liecina, ka Ventspils pilsētas viesi, kuri nakšņoja kādā no Ventspils naktsmītnēm, vidēji Ventspils pilsētā pavadīja 3,1 naktis. Vietējie tūristi izvēlējās Ventspils pilsētā pavadīt vidēji 2,3 naktis, kamēr viesi no Krievijas – vidēji 4,6 naktis, no Lietuvas – vidēji 4,5 naktis un no Vācijas – vidēji 2,9 naktis.[[25]](#footnote-26) Nedaudz vairāk nekā puse no tiem (52%) Ventspils pilsētu apmeklēja kopā ar bērniem.

Populārākais Ventspils pilsētas apmeklējuma mērķis ir pilsētas apskate un atpūta pie jūras, kamēr muzeju apmeklējums un pilsētas svētki ir minēti salīdzinoši retāk. Neskatoties uz to, liela daļa aptaujāto Ventspils pilsētas viesu (44% no respondentiem) apmeklējumu laikā apskata arī citus tūrisma objektus, t.sk. PBM. Tomēr Ventspils pilsētas apmeklējuma mērķi atšķiras atkarībā no sezonas. Ziemā/ pavasarī visbiežāk Ventspils pilsētu apmeklē darba darīšanu dēļ, kam seko pilsētas apskate, pasākumu apmeklēšana, draugu, radu, citu paziņu apciemošana un aktīvā atpūta. Savukārt vasarā/ rudenī populārākie mērķi ir pilsētas apskate, atpūta pie jūras, aktīvā atpūta, atpūta kopā ar bērniem un muzeju apmeklēšana. Ventspils pilsētas apmeklējums ir kļuvis daļēji par tradīciju daudziem no pilsētas viesiem. 2016.gadā, salīdzinot ar iepriekšējiem gadiem, ir pieaudzis to viesu skaits, kuri apmeklē to atkārtoti (divas, trīs reizes un vairāk). 2016.gadā to norādīja 85% no aptaujātajiem Latvijas iedzīvotājiem, 67% viesu no Lietuvas, 58% viesu no Krievijas, 27% viesu no Vācijas un 29% viesu no citām valstīm.[[26]](#footnote-27)

Vidēji vienā Ventspils apmeklējuma dienā uz vienu cilvēku iztērētā naudas summa ir EUR 41,26. Latvijas iedzīvotāji un viesi no Lietuvas vidēji dienā uz vienu cilvēku iztērē mazākas naudas summas (attiecīgi EUR 38.63 un EUR 39.76) nekā viesi no Vācijas, Krievijas un no citām valstīm (attiecīgi EUR 54.04, EUR 50.00 un EUR 45.19).[[27]](#footnote-28)

#### Tūrisma attīstības tendences

Galvenās globālās tendences un izaicinājumus, ar ko saskarsies tūrisma nozare, noteiks vairāki faktori[[28]](#footnote-29):

***Sociālie faktori***

* Augošs pieprasījums pēc īsajiem ceļojumiem, it īpaši attīstības valstīs, palielinoties tūristu skaitam ar raksturojumu "daudz naudas - maz laika”.
* Vēlme pēc pieredzes dažādības un līdzdarbības pieredzes gūšanas procesā.
* Tendence eksperimentēt, it īpaši cilvēkiem no attīstības valstīm, lai izjustu jaunas emocijas. Ja sākotnēji sniegtais pakalpojums nav spējis nodrošināt cerēto apmierinājumu, šie tūristi nav pārāk pacietīgi, lai dotu tiem otru iespēju.
* Augošs pieprasījums pēc individualizētiem ceļojumiem, kas atbilst katra individuālajām prasībām un interesēm, un sniedz autentisku pieredzi. Grupu ceļojumi vairāk specializēsies interešu virzienā, un būs raksturīgas skaitliski mazāka apjoma tūristu grupas.
* Tūrisma pieredze kā daļa no pašizaugsmes un sevis pilnveides procesa, kas aptvers veselību, izglītošanos, prasmju attīstību un kultūras izpratni.
* Samazināsies tendence izvēlēties izdevīgāko pirkumu, bieži vien par zemāko cenu, jo cilvēki kļūst kritiskāki un mazāk lojāli, meklējot izdevīgumu. Pieaugs gatavība maksāt par kvalitatīvu pieredzi.
* Pieaugoša sociālā un vides apziņa. Turīgāki patērētāji arvien vairāk izvērtē, kāda ir iegādātā pakalpojuma ietekme uz vietējo sabiedrību un vidi.
* Drošības apziņa jeb nepieciešamība pēc pārliecības, ka iegādātais pakalpojums būs drošs un kvalitatīvs. Arvien lielāka nozīme būs atsauksmēm.

***Demogrāfiskie faktori***

* Sabiedrībā pieaug rūpes par veselību un labsajūtu. Palielināsies pieprasījums pēc dziedniecisko pakalpojumu un tūrisma sasaistes, tūrisma produktiem veselības uzlabošanai, diētām, dabīga un veselīga ēdiena, veselīgam dzīves stila, skaistumkopšanas un sporta.
* Pārapdzīvotība un sabiedrības novecošanās, it īpaši Eiropā. Veidosies jauni tūrisma segmenti, lai nodrošinātu pakalpojumus un produktus senioru vajadzībām.
* Pieaugošās urbanizācija dēļ palielināsies pieprasījums pēc brīvdienām ārpus pilsētas, attiecīgi attīstoties lauku un savvaļas dabas, piedzīvojumu tūrisma virzienam.
* Pieaugot dzimumu līdztiesībai, pieaug sievietes loma tūrisma patēriņa lēmumu pieņemšanā.

***Ekonomiskie faktori***

* Pieaugoša privātā sektora nozīme. Straujā privātā uzņēmējdarbības sektora izaugsme daudzās strauji attīstošajās tirgus ekonomikas valstīs radīs konkurences spiedienu resursu efektīvākai izmantošanai, tādēļ jāveicina privāto sadarbības iniciatīvu attīstīšana un lielāka iesaiste galamērķu pārvaldībā.
* Pilnveidota makroekonomiskā politika. Finanšu krīze lokāli īstermiņā ierobežojusi pieeju kreditēšanas finanšu resursiem, taču radījusi iespējas jaunu nišu attīstībai. Tūrisma plūsmas samazinājums devis ierosmi līdzšinējo tirgvedības stratēģiju pārskatīšanai, resursu konsolidācijai un ciešākas sadarbības meklēšanai.
* Deregulācija un liberizācija. Turpināsies centieni likvidēt barjeras starptautiskai ceļošanai globāli, kā arī pieaugs citu noteikumu un ierobežojumu atcelšana uzņēmējdarbības veikšanai.
* Pieaugoša tirdzniecība un investīcijas, eiro. Starptautiskās tirdzniecības augšupeja veicina kopējā pasaules IKP izaugsmi, kā rezultāta pieaug arī investīcijas tūrisma uzņēmumos un darījuma braucienu skaits.
* Centieni paaugstināt perifērijas teritoriju konkurētspēju, ko ietekmē kopējā ES reģionālās attīstības politika – pārrobežu sadarbības projekti, sadarbības tīklu un klasteru iniciatīvas.
* Tehnoloģiju nozīmes pieaugums tūrisma informācijas nodošanai un tūrisma plūsmas vadīšanai, kas ilgtermiņā var mazināt vides norāžu aktualitāti. Samazinās organizēšanas izmaksas, radot papildu iespēju piedāvājuma pievienotajai vērtībai. Globālais tīmeklis un sociālie tīkli reizē ar integrētajām komunikācijas metodēm veido galveno veicināšanas instrumentu paleti, ko pakāpeniski un arvien straujāk nomainīs mobilo tehnoloģiju ienākšana.
* Informācijas pieejamība. Internets un citi elektroniskie mediji kļūst par svarīgāko tūrisma nozares informācijas un pārdošanas kanālu. Tūristi kļūst kritiskāki un prasīgāki un pieaug to pakalpojumu iegāde un rezervēšana internetā, bieži vien pēdējā brīdī. Pieaug arī individuāli organizēto ceļojumu skaits un ceļojumu grafiki kļūst elastīgāki.
* Transporta jomas izaicinājumi. Jaunās tehnoloģijas palielina transporta ātrumu un samazina reālās izmaksas, taču degvielas cenu iespējamais kāpums un pieaugošā vides apziņa būs liels izaicinājums nākotnē.

***Politiskie faktori***

* Pieaug ES loma starptautiskajā politikā, kas veido līdzsvaru ASV ģeopolitiskajai dominantei. Ķīna un Indija palielina ietekmi kā globālie spēlētāji, kas mainīs ne tikai ģeopolitisko situāciju, bet arī kopējo tūrisma plūsmu.
* Aizsardzība. Terorisms kā drauds starptautiskajā telpā turpinās pastāvēt, un drošības apsvērumi pastiprinās kampaņveidīgu robežu kontroli un pārbaudes lidostās.
* Lokālās politikas līmenis. Stratēģiskās partnerības stiprināšana ar blakus esošajām pašvaldībām funkcionālo galamērķu ietvaros ir izaicinājums, kā arī iespēja kas nodrošinās lielāku konkurētspēju ilgtermiņā.

***Vides faktori***

* Klimata pārmaiņu problēmas pieaug, kā rezultātā pastiprināsies mērķtiecīga ekoinovāciju, t.sk. videi draudzīgo pieeju un tehnoloģisko risinājumu ieviešana.
* Dabas resursu noplicināšana. Globāli, samazinoties fosilās enerģijas krājumiem, prognozējams degvielas cenu kāpums, kas veicinās pieaugošas investīcijas atjaunojamā enerģijā un efektīvā enerģijas izmantošanā. Pieaugs zaļo stratēģiju un zaļās ekonomikas ieviešanas aktualitāte ar apkārtējo vidi saistīta tūrisma izpausmēs.
* Dabas daudzveidības zaudēšana. Piemērotu un ekoloģiski stabilu dzīves telpu zaudēšana būs galvenais iemesls sugu un bioloģiskās daudzveidības kritumam, kas var būtiski ietekmēt galveno dabas tūrisma resursu - Natura 2000 teritoriju kvalitāti. No dabas tūrisma komerciālās perspektīvas pārdomātu dabas aizsardzības iniciatīvu atbalstīšana un saskaņošana ar uzņēmējdarbību kopumā ir nepieciešamība.

#### Muzeju apmeklējums Latvijā un tendences

Pēdējos gados Latvijā ir pieaudzis muzeju apmeklējumu skaits, 2015.gadā sasniedzot 3 260 tūkst., savukārt muzeju apmeklējumu skaits uz 1 000 iedzīvotājiem ir pieaudzis līdz 1 648 (skatīt attēlu Nr. 22). Taču muzeju apmeklētības rādītāji nav viennozīmīgi pieauguši tikai iedzīvotāju intereses par muzejiem paaugstināšanās dēļ. Biedrības “Culturelab” veiktajā pētījumā ir secināts, ka drīzāk ir pieaudzis esošo muzeja interesentu apmeklējuma biežums, kamēr kopējā auditorija muzejos ir samazinājusies.[[29]](#footnote-30)

Attēls Nr. 22. Muzeju apmeklējums Latvijā no 2011.-2015.gadam

*Avots: CSP*

Salīdzinot ar muzeju apmeklējuma rādītajiem Eiropā, Latvijas iedzīvotāji ir salīdzinoši aktīvāki muzeju apmeklētāji (skatīt attēlu Nr. 23). Eiropas muzeju statistikas apkopojumā (EGMUS), 2014.gadā Latvijā uz 100 000 iedzīvotājiem ir bijuši 148,4 tūkst. apmeklējumu, kamēr, piemēram, Polijā – 80,6 tūkst., Somijā – 99,6 tūkst. un Lietuvā – 127,6 tūkst. Tikmēr kaimiņvalstī Igaunijā muzeju apmeklējumu skaits uz 100 000 iedzīvotājiem ir viens no lielākajiem – 291,9 tūkst., kam seko Šveice – ar 252,5 tūkst. un Austrija – ar 202,3 tūkst.

Attēls Nr. 23. Muzeju apmeklējums uz 100 000 iedzīvotājiem Eiropas valstīs 2014.gadā, tūkst.[[30]](#footnote-31)

*Avots: EGMUS*

Atsaucoties uz biedrības “Culturelab” veikto pētījumu, vairāk nekā puse no pētījumā aptaujātajiem Latvijas iedzīvotājiem bija apmeklējuši muzeju 2016.gadā, kamēr lielākā daļa (69%) ir apmeklējusi pagasta, pilsētas vai novada svētkus. Latvijas iedzīvotāji muzejus galvenokārt apmeklēja 1-2 reizes gadā, savukārt tikai katrs trešais Latvijas iedzīvotājs ir apmeklējis kādu izstādi muzejos, mākslas galerijās vai izstāžu zālēs. Salīdzinot ar iepriekšējiem gadiem, 2014.gadā un 2016.gadā ir pieaudzis to Latvijas iedzīvotāju īpatsvars, kuri ir apmeklējuši muzeju vismaz reizi gadā, savukārt izstāžu apmeklējums muzejos, mākslas galerijās vai izstāžu zālēs tieši pretēji – 2016.gadā ir sarucis.[[31]](#footnote-32)

Lielāko daļu no muzeja apmeklējuma Latvijā veido individuālie apmeklētāji, kamēr dažādu grupu apmeklējumi ir salīdzinoši mazāk. Muzejus salīdzinoši vairāk apmeklē sievietes, tie, kuriem ir nepilngadīgi bērni vai, kuru ienākumi pārsniedz EUR 600 uz vienu ģimenes locekli mēnesī, 15-24 gadīgie, un augstāko izglītību guvušie. Jānorāda, ka pēdējo trīs gadu laikā ir pieaudzis bezmaksas apmeklētāju īpatsvars muzeju apmeklējumu kopskaitā – no 38% 2013.gadā līdz 40% 2015.gadā.[[32]](#footnote-33)

Pārmaiņas sabiedrībā, tehnoloģijās, ekonomikā, politikā, kā arī apkārtējā vidē ir ietekmējušas arī muzeju darbību. Globālā uzņēmuma Arup veiktajā pētījumā[[33]](#footnote-34) ir norādīts, ka galvenās tendences un izaicinājumi, ar kuriem saskaras muzeji mūsdienu digitālajā pasaulē, ir satura dažādošana, dziļas iesaistīšanās nodrošināšana, ilgtspējība un atvērta telpa. Lai varētu apmierināt sabiedrības vēlmes, kuras kļūst arvien prasīgākas un atšķirīgākas, muzejiem ir nepieciešams dažādot tā saturu, lai padarītu to pievilcīgu dažādām sabiedrības grupām. Digitālās tehnoloģijas ir ievērojami ietekmējušas to, kā tiek iegūts, atspoguļots un izzināts muzeja ekspozīciju saturs, kā arī izmainījušas veidu, kā cilvēki mijiedarbojas viens ar otru un uztver fizisko telpu.

|  |  |
| --- | --- |
| **1. Satura dažādošana** | • Tādu tehnoloģiju izmantošana muzejos kā planšetes un sociālie mediji ir kļuvusi jau par nepieciešamību, taču vienlaikus sabiedrības novecošanās pieprasa izmantot arī tradicionālās darba metodes.  • Pieaug nepieciešamība meklēt jaunus veidus, kā pasniegt muzeja saturu, iesaistot pašus apmeklētājus tā veidošanā un izziņas procesā.  • Paaudžu un sabiedrības interešu un attieksmes maiņa rada nepieciešamību pārvērtēt, vai atspoguļotie sociālie un kultūras temati joprojām ir aktuāli.  • Pateicoties tehnoloģiju attīstībai, ir iespējams radīt kvalitatīvu reprodukciju retiem, bojātiem vai iepriekš nepieejamiem muzeju priekšmetiem. Muzejiem ir lielākas iespējas veidot ekspozīcijas, izmantojot darbu reprodukcijas un mazāku uzsvaru liekot uz darbu oriģināliem, attiecīgi materiālās kultūras pieminekļi ir kļuvuši pieejamāki sabiedrībai. |
| **2. Dziļa iesaistīšanās pieredze** | • Viedās tehnoloģijas tiek izmantotas, lai pastiprinātu un padziļinātu gūto pieredzi un ļautu apmeklētājam pašam veidot saturu. Turklāt tās sniedz iespēju iegūt datus no muzeja apmeklētājiem, kurus tālāk izmantot muzeja darbības uzlabošanai.  • Muzejs vairs nav piesaistīts vienam punktam laikā un telpā. Tehnoloģijas nodrošina piekļuvi digitālajām kolekcijām, citiem reģioniem un telpām, radot arvien vairāk iespēju. |
| **3. Ilgtspējība un atvērta telpa** | • Klimata pārmaiņas veicinās muzejus palielināt to darbības resursu efektivitāti un kļūt videi draudzīgiem.  • Pieaugošās sabiedrības rūpes par veselīgu un ilgtspējīgu dzīvesveidu veicinās muzejus arvien lielāku uzmanību pievērst apmeklētāju labsajūtas nodrošināšanai, atbalstot to centienus šāda dzīvesveida ievērošanā, un veidot saturu, kas būtu saistīts ar šīm tēmām.  • Pieaugošā urbanizācija un sabiedrībā notiekošās izmaiņas, veicina globālās kopienas veidošanos, kā rezultātā muzejiem būs jāmeklē veidi, kā padarīt tā saturu pieejamu un pievilcīgu dažādām globālajām kopienām. |

### SVID

Lai izvērtētu PBM darbības potenciālu un noteiktu turpmāko rīcību ir veikta SVID analīze – iekšējas un ārējas vides analīze, nosakot PBM stiprās un vajās puses un ārējās vides radītās iespējas un draudus.

|  |  |  |  |
| --- | --- | --- | --- |
| **Iekšējie faktori** | | **Ārējie faktori** | |
| **Stiprās puses** | **Vājās puses** | **Iespējas** | **Draudi** |
| *1* | *2* | *3* | *4* |
| • PBM unikalitāte - vienīgais zvejniecībai veltītais brīvdabas muzejs Latvijā.  • Valsts nozīmes kultūras piemineklis un reģionālas nozīmes muzejs;  • PBM krājums aptver nozīmīgu etnogrāfisko materiālu daudzpusīgai Ziemeļkurzemes iedzīvotāju saimnieciskās un sabiedriskās dzīves atspoguļošanai;  • Daudzveidīgs muzeja pakalpojumu piedāvājums, kas orientēts dažādām mērķa grupām;  • Pieaugošs vietējo un ārzemnieku apmeklētāju skaits;  • Gadskārtu svinībām veltītie pasākumi kļuvuši par tradicionāliem pasākumiem ar stabilu apmeklētāju skaitu;  • Pieaugošs pieprasījums pēc muzejpedagoģiskajām programmām;  • Attīstīta sadarbība ar citiem Latvijas un ārvalstu muzejiem, zinātniskajām, akadēmiskajām un kultūras iestādēm kopīgu projektu īstenošanai;  • Aktīva publicitāte dažādos komunikāciju kanālos un moderna mājas lapa;  • Laba sadarbība ar Ventspils pilsētas medijiem un TIC darbiniekiem aktuālās informācijas izplatīšanai. | • Novecojusi, likumdošanas prasībām un muzeja funkciju veikšanai neatbilstoša infrastruktūra un materiāltehniskā bāze;  • Telpu un materiāltehniskās bāzes trūkums modernu un mūsdienīgu ekspozīciju veidošanai un izglītojošo pasākumu rīkošanai, t.sk. kultūras pakalpojumu nodrošināšanai ārpus tūrisma sezonas un nelabvēlīgos laikapstākļos;  • Nelabvēlīgi darba apstākļi muzeja darbiniekiem;  • Ierobežotas pārvietošanās iespējas cilvēkiem ar funkcionālajiem traucējumiem;  • Ieejas mezgla trūkums lielu apmeklētāju plūsmu organizēšanai un kontrolei;  • Iespējams uzņemt ierobežotu apmeklētāju skaitu PBM telpās gan ekspozīciju, gan izglītības programmas/ semināru zonā;  • Nepievilcīgs ēkas ārējais vizuālais tēls;  • Izteikta apmeklējuma sezonalitāte;  • Nepiemēroti apstākļi kvalitatīvai apmeklētāju uzņemšanai un pakalpojumu nodrošināšanai (garderobes, sanitārā mezgla, suvenīru un informācijas stenda trūkums). | • Pieaugošā tūrisma plūsma uz Latviju un Ventspili, kā arī prāmju satiksmes attīstība Ventspilī paver iespējas piesaistīt lielāku apmeklētāju skaitu;  • Muzeja piedāvājuma popularizēšana un sadarbības attīstīšana valstīs, ar kurām Latvijai ir ciešākas vēsturiskās un ekonomiskās saites un kurām muzeja kultūras mantojums ir vēsturiski saistošs un radniecīgs (Igaunija, Somija, Zviedrija, Lietuva un Vācija);  • Sabiedrībā aktuālās vides, dabas, ilgtspējības, veselīga dzīves veida tematikas iekļaušana muzeja saturā;  • Iespējas piesaistīt lielāku apmeklētāju skaitu, izmantojot netālu esošo dabas mantojumu - Pelēko kāpu, savstarpēji papildinoša tūrisma piedāvājuma veidošanā.  • Digitālo tehnoloģiju izmantošana muzeja satura dažādošanai un vēl nebijušas kultūras pieredzes radīšanai, iesaistot apmeklētājus satura veidošanas un izzināšanas procesā;  • Kombinēto tūrisma piedāvājumu veidošana ar citiem Baltijas valstu muzejiem un tūrisma objektiem, lai apmierinātu pieaugošo pieprasījumu pēc kompleksajiem braucieniem Igaunija-Latvija-Lietuva;  • Sadarbības tīklu un virtuālo klasteru veidošana ar vietējiem un ārvalstu muzejiem, kultūras, izglītības un pētniecības iestādēm, u.c. partneriem kultūras piedāvājuma daudzveidošanai (virtuālās izstādes, kopīgu pasākumu rīkošana, piekļuve citu muzeju digitālajām kolekcijām u.c.) un interesentu un tūristu piesaistīšanai. | • ES-28 rezidentu priekšroka izvēlēties īsos ceļojumus atpūtas vai draugu un radinieku apmeklējuma nolūkos un Latvijas iedzīvotāju vietējo tūristu aktivitātes samazināšanās pastiprina konkurenci tūrisma nozarē;  • Zūdoša vietējo iedzīvotāju interese par PBM pastāvīgo ekspozīciju, vēsturiskajām un muzeja priekšmetu izstādēm;  • Iedzīvotāju skaita samazināšanās un sabiedrības novecošanās var negatīvi ietekmēt muzeja apmeklējumu;  • Tūristu, it īpaši vietējo tūristu, aktivitāti lielā mēra nosaka laikapstākļi;  • Pašvaldības finansiālās situācijas pasliktināšanās;  • Sabiedrības intereses samazināšanās par kultūrvēsturiskiem notikumiem;  • Brīvā laika pavadīšanas iespēju un konkurējošo piedāvājumu attīstība Ventspilī un citās Latvijas pilsētas. |

## Objekta ilgtermiņa darbības stratēģija

### Objekta misija, vīzija un vērtības

#### Muzeja misija

Vākt, glabāt, pētīt un popularizēt sabiedrībā Baltijas jūras Kurzemes piekrastes iedzīvotāju jauno un jaunāko laiku (19.-20.gs.) saimnieciskās (zvejniecība, kuģniecība) un sabiedriskās dzīves materiālās un nemateriālās kultūras liecības.

#### Muzeja vīzija

Līdz 2022.gadam muzejs kļuvis par mūsdienīgu, atvērtu un draudzīgu brīvdabas muzeju pilsētas iedzīvotājiem un tās viesiem, kas atraktīvā un saistošā veidā iepazīstina ar unikālo Ziemeļkurzemei raksturīgo materiālo un nemateriālo kultūras mantojumu, un ir plaši atpazīstams reģiona, Latvijas un Eiropas mērogā.

Muzejā izveidota infrastruktūra, kurā apmeklētājiem ir viegli orientēties un kas secīgi un pakāpeniski iepazīstina ar Baltijas jūras piekrastes zvejnieku dzīvi, Ventspils novada zemnieku kultūrvēsturisko mantojumu, zvejniecības vēsturi un šaursliežu dzelzceļa ekspozīciju. Jaunā, daudzfunkcionālā ēka nodrošina muzeja pieejamību plašākam apmeklētāju lokam visu gadu, neatkarīgi no sezonas. Tās telpās ierīkota pastāvīgā ekspozīcija un mainīgās, ar muzeja tematiku saistītās izstādes, kas papildina brīvdabas eksponātu apmeklējumu, atraktīvā un saistošā veidā izglītojot apmeklētājus un iesaistot tos satura veidošanas un izziņas procesā. Muzejs ir kļuvis par modernu, atvērtu un draudzīgu brīvdabas muzeju pilsētas iedzīvotājiem un tās viesiem, nodrošinot pilnvērtīgas un izglītojošas brīvā laika pavadīšanas iespējas gan individuālajiem apmeklētajiem, gan ģimenēm ar bērniem.

Paplašināts muzeja piedāvāto pakalpojumu klāsts. Papildus kultūrvēsturiskām norisēm, rīkoti pasākumi, kas veltīti dabas izzināšanai un vides aizsardzības jautājumiem. Attīstīta sadarbība ar Slīteres nacionālo parku, vienīgās un plašākās muzejiskās dabas ekspozīcijas izveidei Kurzemē. Muzejpedagoģisko programmu piedāvājums papildināts ar jaunām programmām, kas saistītas ar dabas tematiku, zvejniecību, etnogrāfiju un gadskārtu ieražām. Jaunās, daudzfunkcionālās ēkas telpas tiek aktīvi izmantotas lekcijām, semināriem, konferencēm un citiem tematiskiem pasākumiem. Padziļināta un izvērsta sadarbība ar citiem Latvijas un ārvalsts muzejiem, kultūras, izglītības un pētniecības iestādēm un organizācijām kultūras piedāvājuma daudzveidošanai un pasākumu veidošanai, kas saistīti ar kultūrvēsturiskā mantojuma tematiku (etnogrāfiju, amatniecību, zvejniecību un nemateriālo mantojumu).

Turpināts aktīvs darbs muzeja krājuma papildināšanai ar jauniem, muzeja tematikai atbilstošiem priekšmetiem, nodrošinot piemērotus apstākļus to saglabāšanai. Attīstīts pētnieciskais darbs, kā rezultātā regulāri veidoti un publicēti raksti VM rakstu krājumā, papildinātas pastāvīgās ekspozīcijas un veidotas jaunas izstādes, izglītojoši materiāli un papildināts suvenīru klāsts.

Muzejs nostiprinājis savu pozīciju, kļūstot par nozīmīgu un plaši atpazīstamu kultūras un tūrisma apskates objektu reģiona, Latvijas un Eiropas mērogā.

#### Muzeja vērtības

Ventspils muzeja galvenais uzdevums ir - darbojoties atbilstoši normatīvo aktu prasībām un muzeja nolikumam, vākt, glabāt, pētīt un popularizēt Ventspils pilsētas un novada garīgās un materiālās kultūras vērtības, nemateriālo kultūras mantojumu, kalpot sabiedrības interesēm un attīstībai. Lai realizētu muzeja uzdevumus, nozīmīgākais resurss ir muzeja darbinieki. VM darbinieki ir muzeja pamats, bez kuriem PBM unikālais, Ziemeļkurzemei raksturīgais materiālais un nemateriālais kultūras mantojums netiktu nedz uzkrāts, nedz glabāts. Darba apstākļi ir svarīgs kritērijs kvalitatīvu speciālistu piesaistē un esošo darbinieku pozitīvā motivēšanā. Muzeja infrastruktūra tiešā mērā ietekmē darbinieku sniegumu un muzeja darbību kopumā.

PBM ir otrs lielākais un senākais brīvdabas muzejs Latvijā, kas ir viens no apmeklētākajiem muzejiem valstī, kas spēj piesaistīt arvien lielāku interesentu loku. Muzeja vērtība ir uzkrātais unikālais, Ziemeļkurzemei raksturīgais materiālais un nemateriālais kultūras mantojums. Tas ir vienīgais muzejs Latvijā, kas vāc, saglabā un izzina liecības par Baltijas jūras Kurzemes piekrastes iedzīvotāju nodarbošanos un dzīves veidu. Tā vēsturisko ēku komplekss ir Valsts nozīmes kultūras piemineklis. 70 gadu garumā veidotā ekspozīcija ietver Ziemeļkurzemei unikālus tautas celtniecības objektus un Kurzemes industriālā mantojuma savdabīgu kompleksu - šaursliežu dzelzceļa ekspozīciju. Eksponētās ēkas ir nozīmīgas Baltijas jūras Ziemeļkurzemes piekrastes iedzīvotāju saimniecisko un sabiedrisko dzīvi 18.-20. gs. raksturojošas vēstures liecības. PBM krājums aptver nozīmīgu etnogrāfisko materiālu.

Muzeja infrastruktūras uzlabošana ir būtiska Latvijas kultūras mantojuma saglabāšanai un aizsardzībai, kā arī sabiedrības izglītošanai un Latvijas kultūras vērtību popularizēšanai. Infrastruktūras uzlabojumi pozitīvi ietekmētu gan muzeja darbinieku darbaspējas, gan muzeja darbības kvalitatīvos un kvantitatīvos rādītājus, vienlaikus paaugstinot muzeja konkurētspēju kultūras iestāžu jomā.

### Objekta darbības virzieni (mērķi) un prioritārie uzdevumi

PBM **darbības pamatvirziens** ir piejūras iedzīvotāju kultūrvēsturiskās vides saglabāšana un izpēte muzeja apstākļos, muzeja krājuma pamatu veido šīs vides etnogrāfiskais un saimnieciskais vēstures materiāls. Tā **galvenais uzdevums** ir vākt, glabāt, pētīt un popularizēt sabiedrībā Baltijas jūras Kurzemes piekrastes iedzīvotāju jauno un jaunāko laiku (18.-21.gs.) nodarbošanos, dzīves veidu, materiālās un garīgās dzīves liecības, kā arī kalpot sabiedrības interesēm un attīstībai.[[34]](#footnote-35)

Izvērtējot PBM attīstības vajadzības un darbības kapacitāti, kā arī ārējās vides ietekmējošos faktorus, sekmīgai muzeja attīstībai un unikālā kultūras mantojuma saglabāšanai, izpētei un popularizācijai ir izvirzīti sekojoši stratēģiskie mērķi un prioritārie uzdevumi turpmākajiem 8 gadiem:

| **#** | **Darbības virziens (mērķis)** | **Prioritārie uzdevumi** |
| --- | --- | --- |
| *1* | 2 | 3 |
| *1* | **1. Vākt, saglabāt un pētīt Ziemeļkurzemei raksturīgo materiālo un nemateriālo kultūras mantojumu.** | 1.1. Nodrošināt nepieciešamo infrastruktūru un materiāltehnisko bāzi kultūras mantojuma vākšanai, saglabāšanai un izpētei. |
| *2* | 1.2. Reģistrēt, uzskaitīt un dokumentēt muzeja krājumu un turpināt tā digitalizāciju. |
| *3* | 1.3. Papildināt muzeja krājumu daudzveidīgai un vispusīgai Ziemeļkurzemes kultūras mantojuma atspoguļošanai. |
| *4* | 1.4. Veikt Ziemeļkurzemes materiālās un garīgās kultūras un vēstures zinātnisko izpēti un nodrošināt krājuma un telpu pieejamību zinātniskiem mērķiem. |
| *5* | **2. Popularizēt Ziemeļkurzemes garīgās un materiālās kultūras vērtības, dabas mantojumu un izglītot sabiedrību.** | 2.1. Nodrošināt nepieciešamo infrastruktūru un materiāltehnisko bāzi kultūras mantojuma izziņas piedāvājuma attīstīšanai un paplašināšanai. |
| *6* | 2.2. Veidot izglītojošas, mūsdienīgas, atraktīvas un dažādām apmeklētāju grupām saistošas pamatekspozīcijas par Ventspils novada 19.-20.gs. tradicionālo dzīvesveidu, Kurzemes Baltijas jūras piekrastes zvejniecību un dabas daudzveidību. |
| *7* | 2.3. Iekārtot jaunas un interaktīvas mainīgās ekspozīcijas un izstādes vietējās sabiedrības un pilsētas viesu intereses un izpratnes veicināšanai par Ziemeļkurzemes reģiona dabas un kultūras mantojumu tā dažādos aspektos. |
| *8* | 2.4. Attīstīt un paplašināt pasākumu un izglītojošo aktivitāšu klāstu, lai kvalitatīvi un radoši izglītotu sabiedrību un viesus par Ziemeļkurzemes kultūrvēsturiskajiem notikumiem, kultūras un dabas mantojumu. |
| *9* | **3. Palielināt ārvalstu un vietējo apmeklētāju skaitu, kļūstot par nozīmīgu un atzītu tūrisma objektu.** | 3.1. Uzlabot muzeja vizuālo pievilcību. |
| *10* | 3.2. Nodrošināt muzeja pieejamību plašākam apmeklētāju lokam. |
| *11* | 3.3. Uzlabot pakalpojumu sniegšanas kvalitāti un muzeja apmeklētāju drošību. |
| *12* | 3.4. Attīstīt sadarbību ar vietējiem un ārvalstu muzejiem, kultūras, izglītības un pētniecības iestādēm, tūrisma organizācijām, u.c. partneriem kultūras piedāvājuma daudzveidošanai un kopīgu tūrisma piedāvājumu veidošanai. |
| *13* | 3.5. Izveidot muzejam pieguļošajā teritorijā publisko infrastruktūru Baltijas jūras piekrastes un dabas mantojuma – Pelēkās kāpas sasniedzamības, izziņas un funkcionalitātes nodrošināšanai, savstarpēji papildinoša tūrisma piedāvājuma veidošanai. |
| *14* | 3.6. Panākt augstu muzeja atpazīstamību vietējā un pasaules mērogā, it īpaši Baltijas reģionā. |
| *15* | **4. Stiprināt muzeja administratīvo un tehnisko kapacitāti.** | 4.1. Nodrošināt nepieciešamo infrastruktūru un materiāltehnisko bāzi muzeja funkciju veikšanai. |
| *16* | 4.2. Turpināt attīstīt darbinieku kompetenci, īstenojot un piedaloties pieredzes apmaiņas, kvalifikācijas celšanas u.tml. projektos un pasākumos. |
| *17* | 4.3. Piesaistīt papildus personālu muzeja darbības nodrošināšanai. |
| *18* | **5. Stiprināt Ventspils pilsētas pievilcību** | Nodrošināt tādus tehniskos, funkcionālos, finanšu (ieejas biļešu cenu) un saturiskos risinājumus, kas ir orientēti uz dažādām mērķa auditorijām, jo īpaši stimulējot ģimenēm labvēlīgas vides attīstību muzejā. |

### Objektā plānotie darbības rezultāti

|  |
| --- |
| **1. Darbības virziens (mērķis):** Vākt, saglabāt un pētīt Ziemeļkurzemei raksturīgo materiālo un nemateriālo kultūras mantojumu |

| **#** | **Uzdevumi** | **Plānotie rezultāti – galaprodukti** | **Rezultatīvie rādītāji** | | **Izpildes laiks** | **Aktivitātes** | **Finanšu avots** |
| --- | --- | --- | --- | --- | --- | --- | --- |
| **Kvalitatīvie** | **Kvantitatīvie** |
| *1* | *2* | *3* | *4* | *5* | *6* | *7* | *8* |
| *1* | 1.1. Nodrošināt nepieciešamo infrastruktūru un materiāltehnisko bāzi kultūras mantojuma vākšanai, saglabāšanai un izpētei. | • Normatīvo aktu un mūsdienu prasībām atbilstošas un labiekārtotas muzeja krājuma telpas.  • Nodrošinātas telpas un nepieciešamais aprīkojums pilnvērtīgai muzeja krājuma priekšmetu restaurācijai un eksponēšanai. | • Radīti droši un piemēroti apstākļi  kultūras mantojuma saglabāšanai nākamajām paaudzēm.  • Uzlabota muzeja krājuma pieejamība sabiedrībai, pētniekiem un muzeja darbiniekiem.  • Uzlabota restaurācijas un pētnieciskā darba produktivitāte un kvalitāte.  • Uzlaboti muzeja darbinieku darba apstākļi.  • Paplašinās muzeja krājuma izmantošanas iespējas. | • Izbūvētas un aprīkotas muzeja krājuma telpas 300m2 platībā vismaz 5 400 muzeja krājuma vienību glabāšanai.  • Krājuma telpā uzstādītas klimata kontroles ierīces un  gāzes dzēšanas ugunsdzēsības sistēma.  • Izveidota un aprīkota metāla restaurācijas darbnīca 30m2 platībā un koka restaurācijas darbnīca 40m2 platībā.  • Izveidota un aprīkota telpa jaunieguvumu/ krājuma priekšmetu apstrādei 30m2 platībā un palīgtelpa 20m2 platībā. | 2020.gads | 1) Muzeja krājuma telpu izbūve, kurās nodrošināts likumdošanai atbilstošs mikroklimats, telpas aptumšošanas iespējas, mobilo plauktu sistēmas 3 100 muzeja krājuma vienību izvietošanai un 2 300 etnogrāfisko priekšmetu vienību pārcelšanai no LOP.  2) Mūsdienīgu restaurācijas darbnīcu izbūve metāla un koka priekšmetu restaurācijai.  3) Jaunieguvumu/ krājuma priekšmetu apstrādes un palīgtelpu izbūve priekšmetu sagatavošanai eksponēšanai. | ERAF (5.5.1.  SAM), pašvaldības budžets. |
| *2* | 1.2. Reģistrēt, uzskaitīt un dokumentēt muzeja krājumu un turpināt tā digitalizāciju. | • Nodrošināta krājuma priekšmetu dokumentācija un uzskaite atbilstoši normatīvo aktu prasībām un VM iekšējiem noteikumiem, kā arī muzeja krājuma pieejamība digitālajā vidē. | • Atbilstoši veikta muzeja krājuma uzskaite.  • Informācija par muzeja krājumu pieejama digitālajā vidē un ērti izmantojama muzeja darbiniekiem un jebkuram interesentam. | • Noformēti uzskaites dokumenti par ~170 jauniegūtajiem priekšmetiem gadā.  • Kopkatalogā ievadītas vidēji 170 vienības gadā. | 2017.-2020.gads | 1) Jauniegūto priekšmetu reģistrēšana, uzskaite un dokumentēšana atbilstoši normatīvo aktu prasībām un VM iekšējiem noteikumiem.  2) Regulāri ievadīta un atjaunota informāciju par jauniegūtajiem un iepriekš uzskaitītajiem priekšmetiem Nacionālajā muzeju krājuma kopkatalogā. | Ieņēmumi no pamatdarbības, pašvaldības budžets. |
| *3* | • Noformēti uzskaites dokumenti par ~250 jauniegūtajiem priekšmetiem gadā.  • Kopkatalogā ievadītas vidēji 250 vienības gadā. | 2020.-2025.gads |
| *4* | 1.3. Papildināt muzeja krājumu daudzveidīgai un vispusīgai Ziemeļkurzemes kultūras mantojuma atspoguļošanai. | • Iegūti jauni muzejiskie priekšmeti un restaurēti esošie krājuma materiāli ekspozīciju un izstāžu sagatavošanai, izglītojošo aktivitāšu un pasākumu rīkošanai, zinātniskā darba veikšanai. | • Daudzveidīgs muzeja krājums ar muzeja misijai un izpētes tēmām atbilstošām materiālajām un nemateriālajām kultūras liecībām.  • Apzināts un saglabāts nozīmīgs kultūrvēsturiskais mantojums. | • ~170 jauniegūtas muzejisko priekšmetu vienības gadā.  • Restaurētas un konservētas ne mazāk kā 100 muzejisko priekšmetu vienības gadā. | 2017.-2020.gads | 1) Mērķtiecīgi vākts un apzināts Ziemeļkurzemes kultūras matojums un papildinātas muzeja krājuma kolekcijas, t.sk. ar trūkstošajiem Kurzemes piekrastes iedzīvotāju (19.-20.gs) saimniecisko un sabiedrisko dzīvi raksturojošajiem objektiem.  2) Jaunieguvumu un esošo krājuma priekšmetu konservācija un restaurācija.  3) Sponsoru un ziedotāju piesaiste muzeja krājuma papildināšanai. | Ieņēmumi no pamatdarbības, pašvaldības budžets, sponsori un ziedotāji (dāvinātāji). |
| *5* | • ~250 jauniegūtas muzejisko priekšmetu vienības gadā.  • Restaurētas un konservētas ne mazāk kā 150 muzejisko priekšmetu vienības. | 2020.-2025.gads |
| *6* | 1.4. Veikt Ziemeļkurzemes materiālās un garīgās kultūras un vēstures zinātnisko izpēti un veicināt muzeja krājuma pieejamību zinātniskiem mērķiem. | • Turpināts Ziemeļkurzemes kultūras mantojuma izpētes darbs, kā rezultātā tiek sagatavoti referāti dalībai zinātniskajās konferencēs, ziņojumi, raksti u.c. zinātniskās publikācijas, jaunas izstādes, ekspozīcijas, lekcijas u.c.  • Kopīgi īstenoti projekti kultūras mantojuma izpētei. | • Zinātniski izpētīta, pamatota, kvalitatīva un augstvērtīga informācija sabiedrībai un nākamajām paaudzēm par Ziemeļkurzemei raksturīgo kultūras mantojumu un vēsturi.  • Izveidota bāze jaunu, zinātniski pamatotu izstāžu un ekspozīciju, kā arī jaunu kultūras pakalpojumu veidošanai.  • Pieaugusi muzeja pētnieciskā darba atpazīstamība un prestižs, muzejs kā augstvērtīgas informācijas avots. | • Sagatavoti 2 referāti, ziņojumi, raksti vai citas zinātniskās publikācijas gadā.  • Muzeja darbinieku dalība vismaz 4 zinātniskajās konferencēs gadā.  • 1-2 kopīgi īstenoti projekti gadā. | 2017.-2020.gads | 1) Muzeja krājuma un muzeja aktuālo tēmu zinātniskā izpēte.  2) Referātu, ziņojumu, rakstu u.c. zinātnisko publikāciju sagatavošana un publicēšana.  3) Muzeja darbinieku dalība ar referātiem zinātniskajās konferencēs.  4) Sadarbības attīstīšana ar citiem muzejiem, izglītības un pētniecības iestādēm kultūras mantojuma izpētei.  5) Nodrošināta muzeja krājuma un izpētes rezultātu pieejamība zinātniekiem, studentiem un citiem interesentiem izpētei, fotografēšanai un citām vajadzībām. | Ieņēmumi no pamatdarbības, pašvaldības budžets, ES fondi, kopīgi projekti ar citiem muzejiem, izglītības un pētniecības iestādēm. |
| *7* | • Sagatavoti 5 referāti, ziņojumi, raksti vai citas zinātniskās publikācijas gadā.  • Muzeja darbinieku dalība vismaz 4 zinātniskajās konferencēs gadā, vismaz 2 no tām ārvalstīs.  • 1-2 kopīgi īstenoti projekti gadā. | 2020.-2025.gads |

|  |
| --- |
| **2. Darbības virziens (mērķis):** Popularizēt Ziemeļkurzemes garīgās un materiālās kultūras vērtības, dabas mantojumu un izglītot sabiedrību |

| **#** | **Uzdevumi** | **Plānotie rezultāti – galaprodukti** | **Rezultatīvie rādītāji** | | **Izpildes laiks** | **Aktivitātes** | **Finanšu avots** |
| --- | --- | --- | --- | --- | --- | --- | --- |
| **Kvalitatīvie** | **Kvantitatīvie** |
| *1* | *2* | *3* | *4* | *5* | *6* | *7* | *8* |
| *1* | 2.1. Nodrošināt nepieciešamo infrastruktūru un materiāltehnisko bāzi kultūras mantojuma izziņas piedāvājuma attīstīšanai un paplašināšanai. | • Izveidotas piemērotas un funkcionālas telpas ekspozīciju, izglītības programmu/ semināru un citu pasākumu rīkošanai un lielāka apmeklētāju skaita uzņemšanai.  • Moderns aprīkojums interaktīvu un digitālu ekspozīciju izveidei. | • Sekmēta muzeja krājuma pieejamība sabiedrībai, kā arī viesiem un kultūrvēsturiskā mantojuma popularizēšana.  • Paplašināts muzeja pakalpojumu klāsts, sagatavotas jaunas un modernas ekspozīcijas un izstādes, regulāri rīkotas izglītojošās aktivitātes un citas norises dažādām apmeklētāju grupām. | • Ekspozīciju un pasākumu telpas 740m2 platībā.  • Muzeja piedāvājums papildināts ar 2 pastāvīgajām ekspozīcijām. | 2020.gads | 1) Ekspozīciju zonas izbūve, kas ar mobilo sistēmu palīdzību sadalāma divās daļās (pastāvīgā ekspozīciju zāle un mainīgo izstāžu krājuma telpa) un kurā nodrošināta nepieciešamā funkcionalitāte un aprīkojums modernu, inovatīvu un interaktīvu ekspozīciju izveidei;  2) Dabas ekspozīcijas un pasākumu zonas izbūve, kas ar mobilo sistēmu palīdzību sadalāma divās daļās (izglītības programmu/ semināru un pasākumu zona un dabas ekspozīcijas zona) un kurā nodrošināta nepieciešamā funkcionalitāte un aprīkojums modernu, inovatīvu un interaktīvu ekspozīciju izveidei un pasākumu rīkošanai. | ERAF (5.5.1. SAM), pašvaldības budžets. |
| *2* | • Muzeja piedāvājums papildināts ar 3-5 mainīgajām ekspozīcijām un izstādēm gadā.  • Jaunizveidoto muzejpedagoģisko programmu skaits palielinājies par 2-3 programmām gadā.  • Muzeja telpās rīkotas lekcijas, semināri, konferences un citas izglītojošas norises: 12 norises 2020.gadā, 16 norises 2021.gadā, 18 norises 2022.gadā., 20 norises katru gadu no 2023.gada. | 2020.-2025.gads | Ieņēmumi no pamatdarbības, pašvaldības budžets, ES fondi, kopīgi projekti ar citiem muzejiem,  kultūras, izglītības un pētniecības iestādēm, u.c. partneriem. |
| *3* | 2.2. Veidot izglītojošas, mūsdienīgas, atraktīvas un dažādām apmeklētāju grupām saistošas pamatekspozīcijas par Ventspils novada 19.-20.gs. tradicionālo dzīvesveidu, Kurzemes Baltijas jūras piekrastes zvejniecību un dabas daudzveidību. | • Iekārtota pastāvīgā ekspozīcija "Pie jūras un zemēs: Ziemeļkurzemes tradicionālais dzīvesveids 19.-20. gadsimtā” un dabas ekspozīcija par Ziemeļkurzemes dabas vidi. | • Nodrošināta kultūras mantojuma pieejamība.  • Sekmēta sabiedrības interese un izpratne par Ziemeļkurzemes kultūras mantojumu un vēsturiskajiem notikumiem.  • Veicināta Ziemeļkurzemes reģiona atpazīstamība Latvijas un Eiropas mērogā.  • Stiprināta vietējo apmeklētāju nacionālā identitāte un patriotisms. | • 2020.gadā atklātas 2 jaunas pastāvīgās ekspozīcijas.  • Apmeklētāju skaita pieaugums vidēji par 2% gadā no 2020.gada. | 2017-2020.gads | 1) Ekspozīciju dizaina un tehniskā maketa izstrāde.  2) Ekspozīciju priekšmetu komplektēšana, izpēte un sagatavošana eksponēšanai.  3) Ekspozīciju tehniskā iekārtošana. | ERAF (5.5.1. SAM), pašvaldības budžets, ieņēmumi no pamatdarbības. |
|  | 2.3. Iekārtot jaunas un interaktīvas mainīgās ekspozīcijas un izstādes vietējās sabiedrības un pilsētas viesu intereses un izpratnes veicināšanai par Ziemeļkurzemes reģiona dabas un kultūras mantojumu tā dažādos aspektos. | • Radītas mūsdienīgas, kvalitatīvas un daudzveidīgas izstādes un ekspozīcijas, paplašināts muzeja pakalpojumu piedāvājums dažādām apmeklētāju grupām. | • Pieaugusi vietējo iedzīvotāju un pilsētas viesu interese par muzeju un tā pakalpojumiem. | • 4 mainīgās izstādes un ekspozīcijas gadā. | 2017.-2020.gads | 1) Mainīgo ekspozīciju un izstāžu izstrāde un ierīkošana: muzeja krājuma izstādes, mākslas un tematiskās izstādes, ceļojošās izstādes, kas saistīts ar muzeja tematiku: etnogrāfija, zvejniecība, lauksaimniecība, tradicionālais dzīvesveids Ziemeļkurzemē, nemateriālais kultūras mantojums u.c.  2) Planšetveida ekspress izstāžu izstrāde un ierīkošana par nozīmīgākajiem pētījumiem, atklājumiem, jaunieguvumiem u.tml. muzeja tematikas jomās. | Ieņēmumi no pamatdarbības, pašvaldības budžets, ES fondi, kopīgi projekti ar citiem muzejiem, kultūras, izglītības un pētniecības iestādēm, u.c. partneriem. |
| *4* | • 3-5 mainīgās izstādes un ekspozīcijas gadā.  • Vidēji 2 planšetveida ekspress izstādes gadā.  • Apmeklētāju skaita pieaugums vidēji par 2% gadā no 2020.-2023.gadam, par 1% no 2024.gada. | 2020.-2025.gads |
| *5* | 2.4. Attīstīt un paplašināt pasākumu un izglītojošo aktivitāšu klāstu, lai kvalitatīvi un radoši izglītotu sabiedrību un viesus par Ziemeļkurzemes kultūrvēsturiskajiem notikumiem, kultūras un dabas mantojumu. | • Paplašināts muzejpedagoģisko programmu piedāvājums, papildinot to ar jaunām programmām.  • Daudzveidīgs, sabiedrības interesēm atbilstošs pasākumu un izglītojošo aktivitāšu piedāvājums dažādām muzeja apmeklētāju grupām. | • Apmeklētāji gūst lielāku priekšstatu par Ziemeļkurzemei raksturīgo kultūras mantojumu un kultūrvēsturiskajiem notikumiem.  • Veicināta jaunākās paaudzes interese par kultūras mantojumu un vēstures notikumiem, atbilstoši skolēnu apmeklējumu skaita pieaugumam.  • Izglītojošās muzeja aktivitātes un citas norises kļuvušas par vietējo iedzīvotāju un pilsētas viesu kvalitatīvu brīvā laika pavadīšanas iespēju.  • Nodrošināta kultūras mantojuma un tradīciju pēctecība. | • Vidēji 6 jaunizveidotas muzejpedagoģiskās programmas gadā.  • Muzejpedagoģisko programmu apmeklētāju skaits pieaudzis vidēji par 5% gadā. | 2017.-2020.gads | 1) Muzejpedagoģisko programmu piedāvājuma daudzveidošana un pilnveidošana, t.sk. jaunu muzejpedagoģisko programmu izstrāde par dabas tematiku, zvejniecību, etnogrāfiju un gadskārtu ieražām.  2) Sadarbojoties ar izglītības un pētniecības iestādēm, jaunu muzejpedagoģisko programmu, tematisko pasākumu un izglītojošo aktivitāšu rīkošanai, kā, piemēram, lekcijas, radošās darbnīcas un semināri par tāmnieku dialektu, tradicionālo ēdienu, etnogrāfiju, amatniecību, dabas tematiku, vides aizsardzības jautājumiem u.c. | Ieņēmumi no pamatdarbības, pašvaldības budžets, ES fondi, kopīgi projekti ar izglītības un pētniecības iestādēm. |
| *6* | • Jaunizveidoto muzejpedagoģisko programmu skaits palielinājies par 2-3 programmām gadā.  • Muzeja telpās rīkotas lekcijas, semināri, konferences un cita izglītojošas norises: 12 norises 2020.gadā, 16 norises 2021.gadā, 20 norises 2022.gadā., 24 norises katru gadu no 2023.gada.  • Sākot ar 2021.gadu muzejpedagoģisko programmu apmeklētāju skaits vismaz 4 000. | 2020.-2025.gads |

|  |
| --- |
| **3. Darbības virziens (mērķis):** Palielināt ārvalstu un vietējo apmeklētāju skaitu, kļūstot par nozīmīgu un atzītu tūrisma objektu |

| **#** | **Uzdevumi** | **Plānotie rezultāti – galaprodukti** | **Rezultatīvie rādītāji** | | **Izpildes laiks** | **Aktivitātes** | **Finanšu avots** |
| --- | --- | --- | --- | --- | --- | --- | --- |
| **Kvalitatīvie** | **Kvantitatīvie** |
| *1* | 2 | 3 | 4 | 5 | 6 | 7 | 8 |
| *1* | 3.1. Uzlabot muzeja vizuālo pievilcību. | • Izveidota moderna, vizuāli pievilcīga muzeja ēka. | • Muzejs kļuvis par pievilcīgu kultūras un tūrisma apskates objektu. | • Jauna muzeja ēka 1620m2 platībā. | 2020.gads | 1) Jaunas, daudzfunkcionālas administratīvās ēkas izbūve, nodrošinot kvalitatīvu un modernu arhitektonisko risinājumu. | ERAF (5.5.1. SAM), pašvaldības budžets. |
| *2* | 3.2. Nodrošināt muzeja pieejamību plašākam apmeklētāju lokam. | • Muzeja telpas ir ērti pieejamas ikvienam apmeklētājam, t.sk. personām ar funkcionāliem traucējumiem.  • Muzeja krājums ir pieejams visu gadu, neatkarīgi no tūrisma sezonas. | • Uzlabota muzeja pieejamību personām ar funkcionāliem traucējumiem.  • Nodrošināta iespēja iepazīties ar muzeja saglabāto un uzkrāto kultūras mantojumu un piedāvājumu visu gadu. | • Muzeja pieejamība ne mazāk kā 200 kalendārās dienas gadā. | 2020.gads | 1) Muzeja ēkas pieejamības nodrošināšana ikvienam apmeklētajam, t.sk. personām ar funkcionāliem traucējumiem: lieveņa un ieejas vējtvera, ekspozīciju un pasākumu telpu, tualešu izbūve atbilstoši personu ar funkcionāliem traucējumiem vajadzībām.  2) Muzeja krājuma pieejamības nodrošināšana visu gadu, t.sk. ārpus aktīvās tūrisma sezonas. | ERAF (5.5.1. SAM), pašvaldības budžets. |
| *3* | 3.3. Uzlabot pakalpojumu sniegšanas kvalitāti un muzeja apmeklētāju drošību. | • Izveidota mūsdienīga, ērta un labiekārtota vide apmeklētāju uzņemšanai.  • Nodrošināta lielāka apmeklētāju plūsmas caurlaidība. | • Uzlabojušies apmeklētāju uzņemšanas apstākļi un pakalpojumu nodrošinājums.  • Uzlabota apmeklētāju un muzeja eksponātu drošība. | • Ieejas mezgls 80m2 platībā un apmeklētāju tualešu un bērnu pārtīšanas telpas 40m2 platībā. | 2020.gads | 1) Mūsdienīga muzeju apmeklētāju ieejas mezgla izbūve vismaz 2 apmeklētāju plūsmu (ieejas - izejas uz brīvdabas ekspozīciju) virzīšanai;  2) Sākuminformācijas izvietošana un kases, garderobes un suvenīru salona ierīkošana un, t.sk. paredzot izvietot informācijas displejus un nelielu skaitu atraktīvu muzeja eksponātu;  3) Sarga zonas izveide, kurā tiks veikta arī muzeja videonovērošana;  4) Muzeja apmeklētāju tualešu un bērnu pārtīšanas telpas ierīkošana. | ERAF (5.5.1. SAM), pašvaldības budžets. |
| *4* | 3.4. Attīstīt sadarbību ar vietējiem un ārvalstu muzejiem, kultūras, izglītības un pētniecības iestādēm, u.c. partneriem kultūras piedāvājuma daudzveidošanai. | • Augstvērtīgs un dažādots muzeja kultūras piedāvājums.  • Paplašinās sadarbība ar citiem muzejiem, kultūras izstādēm, kultūras un pētniecībās iestādēm, u.c. partneriem. | • Pieaugusi muzeja kapacitāte un resursi jaunu kultūras piedāvājumu veidošanai.  • Veicināta potenciālo vietējo un ārvalstu partneru interese par muzeju.  • Sekmēta muzeja atpazīstamība reģiona, Latvijas un Eiropas mērogā.  • Muzeja apmeklētājiem nodrošinātas iespējas iepazīties ar citu muzeju kolekcijām. | • Vismaz 2 kopīgi īstenoti projekti gadā. | 2020.-2025.gads | 1) Sadarbības tīklu un virtuālo klasteru veidošana virtuālo izstāžu, kopīgu pasākumu un citu aktivitāšu rīkošanai un muzeja ekspozīciju papildināšanai, izmantojot muzeju digitālo kolekciju koplietošanas iespējas. | Ieņēmumi no pamatdarbības, pašvaldības budžets, ES fondi, kopīgi projekti ar citiem muzejiem, kultūras, izglītības un pētniecības iestādēm, u.c. partneriem. |
| *5* | 3.5. Izveidot muzejam pieguļošajā teritorijā – Dienvidrietumu rajonā, Ventspilī publisko infrastruktūru Pelēkās kāpas sasniedzamības, izziņas un funkcionalitātes nodrošināšanai, savstarpēji papildinoša tūrisma piedāvājuma veidošanai. | • Izveidotā publiskā infrastruktūra nodrošina ērtu Pelēkās kāpas sasniedzamību.  • Izvietoti informatīvie materiāli, kas piesaistītu uz dabas un kultūras mantojuma izzināšanu orientētus tūristus. | • Nodrošināta Baltijas jūras piekrastes pieejamība pilsētas DR daļā.  • Jaunais tūrisma objekts - Pelēkā kāpa un muzejs savstarpēji papildinoši, pievilcīgi tūrisma objekti.  • Novirzīta pilsētas viesu plūsma uz Pelēkās kāpas pieguļošajām teritorijām, t.sk. muzeju. | • Izbūvēti gājēju un veloceliņi 1 070m garumā, koka laipas un kāpnes 950m garumā, Saulrieta iela • ~260m garumā un izbūvēts īslaicīgās automašīnu apstāšanās un apgriešanās laukums ~2000m2.  • Uzstādīti 2 informatīvie stendi.  • Uzstādītas 2 informatīvās virzienu norādes un 9 informatīvās norādes. | 2018.-2020.gads | 1) Publiskās infrastruktūras izveide Dienvidrietumu rajonā, Ventspilī: gājēju un veloceliņu, laipu un kāpņu izbūve, īslaicīgās automašīnu apstāšanās un apgriešanās laukuma izbūve.  2) Sabiedrību informējošu stendu sagatavošana sadarbībā ar Dabas aizsardzības pārvaldi un Ventspils pilsētas domes Vides nodaļu par Pelēko kāpu floru un faunu, kā arī tuvumā esošo PBM – vienīgo zvejniecībai veltīto brīvdabas muzeju Latvijā.  3) Informatīvo virzienu norāžu un informatīvo norāžu uzstādīšana, t.sk. uz tuvumā esošajiem tūrisma objektiem un muzeju. | ERAF (5.5.1. SAM), pašvaldības budžets. |
| *6* | 3.6. Panākt augstu muzeja atpazīstamību vietējā un pasaules mērogā, it īpaši Baltijas reģionā. | • Dalība tūrisma izstādēs.  • Sagatavoti informatīvi bukleti par muzeja piedāvājumu.  • Muzeja piedāvājums iekļauts tūrisma maršrutos. | • Muzejs kļuvis par atpazīstamu tūrisma galamērķi.  • Kvalitatīva un saistoša informācija par muzeju dažādos masu mēdijos, kas  pieejama vietējiem iedzīvotājiem visā Latvijā un ārvalstu tūristiem.  • Pieaug muzeja atpazīstamība reģiona, Latvijas un Eiropas mērogā. | • Dalība vismaz 1 ar tūrismu saistītā izstādē gadā.  • Vismaz 36 publikācijas internetā un 32 raksti presē gadā.  • Vismaz 23 sižeti radio un TV gadā.  • Sagatavoti un izplatīti vismaz 2000 muzeja bukletu 4 valodās.  • Ar Ventspils TIC starpniecību izdoti un izplatīti gadā vismaz 50 000 informatīvo materiālu vienību, kurā sniegta informācija par muzeja piedāvājumu, t.sk. 10 000 ārvalstīs. | 2017.-2025.gadam | 1) Muzeja speciālistu dalība tūrisma izstādēs, t.sk. ārvalstīs.  2) Publicitātes pasākumu īstenošana, piemērojot tos mērķa grupu īpatnībām un izmantojot daudzveidīgus informācijas kanālus;  3) Informatīvo materiālu sagatavošana vairākās valodās par muzeja piedāvātajiem pakalpojumiem un kultūrvēsturisko nozīmīgumu un to izplatīšana.  4) Turpināta sadarbība ar Ventspils TIC muzeja atpazīstamības veicināšanai;  5) Kombinēto tūrisma piedāvājumu veidošana sadarbībā ar valsts, reģiona un pašvaldību iestādēm, vietējiem un ārvalstu muzejiem, tūrisma objektiem, tūrisma organizācijām un uzņēmumiem, it īpaši Baltijas valstīs, Somijā, Zviedrijā un Vācijā. | Ieņēmumi no pamatdarbības, pašvaldības budžets, ES fondi, kopīgi projekti ar valsts, reģiona un pašvaldību iestādēm, vietējiem un ārvalstu muzejiem, tūrisma objektiem, tūrisma organizācijām un uzņēmumiem. |

|  |
| --- |
| **4. Darbības virziens (mērķis):** Stiprināt muzeja administratīvo un tehnisko kapacitāti |

| **#** | **Uzdevumi** | **Plānotie rezultāti – galaprodukti** | **Rezultatīvie rādītāji** | | **Izpildes laiks** | **Aktivitātes** | **Finanšu avots** |
| --- | --- | --- | --- | --- | --- | --- | --- |
| **Kvalitatīvie** | **Kvantitatīvie** |
| *1* | *2* | *3* | *4* | *5* | *6* | *7* | *8* |
| *1* | 4.1. Nodrošināt nepieciešamo infrastruktūru un materiāltehnisko bāzi muzeja funkciju veikšanai. | • Nodrošinātas telpas un atbilstoši darba apstākļi muzeja darbiniekiem. | • Uzlabosies PBM darbinieku darba apstākļi un darba produktivitāte. | • Administrācijas un darbinieku telpas 100 m2 platībā.  • Palīgtelpas, saimniecības un inženiertehniskās telpas, kā arī noliktavu telpas 240 m2 platībā. | 2020.gads | 1) Administrācijas un darbinieku telpu izbūve, ierīkojot atbilstošas darba vietas un paredzot darbinieku tualetes un dušas telpu;  2) Palīgtelpu, saimniecības un inženiertehnisko telpu, kā arī noliktavu telpu izbūve. | ERAF (5.5.1. SAM), pašvaldības budžets. |
| *2* | 4.2. Turpināt attīstīt darbinieku kompetenci, īstenojot un piedaloties pieredzes apmaiņas, kvalifikācijas celšanas u.tml. projektos un pasākumos. | • Paaugstināta muzeja darbinieku kvalifikācija kvalitatīvākai muzeja funkciju veikšanai. | • Uzlabotas muzeja darbinieku zināšanas un prasmes. | • Vismaz 1 pasākums muzeja darbinieku kvalifikācijas celšanai gadā. | 2017.-2020.gads | 1) Pētniecības projektu, speciālistu pieredzes apmaiņas braucienu u.tml. pasākumu īstenošana muzeja darbinieku kvalifikācijas celšanai, sadarbojoties ar citiem muzejiem, izglītības un pētniecības iestādēm.  2) Darbinieku apmācību nodrošināšana Kultūras ministrijas, pašvaldības, citu iestāžu rīkotajos kursos, semināros, konferencēs u.c. | Ieņēmumi no pamatdarbības, pašvaldības budžets, ES fondi, kopīgi projekti ar citiem muzejiem, kultūras, izglītības un pētniecības iestādēm. |
| 3 | 4.3. Piesaistīt papildus personālu muzeja darbības nodrošināšanai. | • Darbā pieņemti 4 darbinieki. | Nodrošināta sakārtota vide un muzeja uzraudzība. | • Pieņemti darbā 4 darbinieki. | 2020.gads | 1) Tehnisko darbinieku (apkopēja un 2 uzraugi) un vienas kasieres atlase un pieņemšana darbā. | Ieņēmumi no pamatdarbības, pašvaldība |

#### Muzeja pasākumu programmas un telpu noslogojuma raksturojums, prognoze

Pateicoties jaunizveidotajai infrastruktūrai un nodrošinātajai materiāltehniskajai bāzei, muzejs varēs attīstīt un paplašināt piedāvāto pakalpojumu klāstu ar jaunām pastāvīgajām un mainīgajām ekspozīcijām un izstādēm, muzejpedagoģiskajām programmām, tematiskajiem pasākumiem, lekcijām, semināriem, konferencēm u.c. norisēm. Muzeja piedāvājums būs piemērots dažādām muzeja apmeklētāju grupām, nodrošinot pilnvērtīgas un izglītojošas brīvā laika pavadīšanas iespējas gan individuālajiem apmeklētajiem un ģimenēm ar bērniem, gan vietējiem iedzīvotājiem un pilsētas viesiem.

Muzejs būs pieejams ne mazāk kā 200 kalendārās dienas gadā, neatkarīgi no tūrisma sezonas. No 2020.gada apmeklētajiem būs pieejamas 8 pastāvīgās ekspozīcijas, no kurām 2 jaunas ekspozīcijas muzeja iekštelpās. Papildus katru gadu sadarbībā ar citiem muzejiem, kultūras, izglītības un pētniecības iestādēm, u.c. partneriem tiks sagatavotas 5-7 mainīgās ekspozīcijas un izstādes, kuru eksponēšanas ilgums būs vidēji 2-4 mēneši, un 2 planšetveida ekspress izstādes, kuru eksponēšanas ilgums būs vidēji 1-3 mēneši. Vienlaikus muzeja telpās tiks rīkotas muzejpedagoģiskās programmas, kuru klāsts tiks paplašināts, un tematiskie pasākumi, lekcijas, semināri, konferences u.c. norises. Paredzams, ka 2023.gadā vidēji gadā tiks īstenotas 14-15 muzejpedagoģiskās programmas un 24 norises, neskaitot esošos tematiskos pasākumus, kas regulāri notiek muzeja teritorijā.

| **#** | **Telpu noslogojuma prognoze** | **2012.** | **2013.** | **2014.** | **2015.** | **2016.** | **2017.** | **2018.** | **2019.** | **2020.** | **2021.** | **2022.** | **2023.** | **2024.** | **2025.** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* | *8* | *9* | *10* | *11* | *12* | *13* | *14* | *15* | *16* |
| 1 | Kalendāro dienu skaits gadā, kad muzejs atvērts apmeklētājiem | 134 | 152 | 162 | 162 | 165 | 165 | 165 | 165 | 200 | 200 | 200 | 200 | 200 | 200 |
| 2 | Ekspozīcijas un izstādes | | | | | | | | | | | | | | |
| 3 | Pastāvīgās ekspozīcijas | 6 | 6 | 6 | 6 | 6 | 6 | 6 | 6 | 8 | 8 | 8 | 8 | 8 | 8 |
| 4 | Mainīgās ekspozīcijas un izstādes | 9 | 8 | 5 | 5 | 3 | 4 | 4 | 4 | 5-7 | 5-7 | 5-7 | 5-7 | 5-7 | 5-7 |
| *5* | *Ekspozīcijas un izstādes* | *9* | *8* | *5* | *5* | *3* | *4* | *4* | *4* | *3-5* | *3-5* | *3-5* | *3-5* | *3-5* | *3-5* |
| *6* | *Planšetveida ekspress izstādes* | *-* | | *2* | | *2* | | *2* | | *2* | | *2* | | *2* | |
| 7 | Pasākumi un izglītojošās aktivitātes | | | | | | | | | | | | | | |
| 8 | Tematiskie pasākumi, koncerti | 21 | 21 | 18 | 18 | 14 | 14 | 14 | 14 | 16 | 16 | 18 | 18 | 18 | 18 |
| 9 | Lekcijas, semināri, konferences u.c. izglītojošas norises muzeja telpās | 0 | 5 | 6 | 1 | 4 | 4 | 4 | 4 | 12 | 16 | 20 | 24 | 24 | 24 |
| 10 | Muzejpedagoģiskās programmas | 12 | 12 | 13 | 11 | 14 | 12 | 12 | 12 | 14-15 | 14-15 | 14-15 | 14-15 | 14-15 | 14-15 |
| *11* | *No tām jaunizveidotas* | *5* | *4* | *5* | *6* | *8* | *6* | *6* | *6* | *8-9* | *8-9* | *8-9* | *8-9* | *8-9* | *8-9* |
| 12 | Muzejpedagoģisko programmu norišu skaits | 76 | 87 | 100 | 126 | 134 | 145 | 155 | 165 | 180 | 200 | 200 | 200 | 200 | 200 |

#### Muzeja apmeklētāju skaita raksturojums/ prognoze

Daudzveidīgais kultūras piedāvājums ļaus muzejam piesaistīt arvien lielāku skaitu vietējo apmeklētāju un pilsētas viesu, paredzot 2023.gadā apmeklētāju skaita pieaugumu par 10 519, salīdzinot ar 2015.gadu.

| **#** |  | **2012.** | **2013.** | **2014.** | **2015.** | **2016.** | **2017.** | **2018.** | **2019.** | **2020.** | **2021.** | **2022.** | **2023.** | **2024.** | **2025.** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| 1 | Brauciens ar Mazbānīti | 65 179 | 74 778 | 55 528 | 67 279 | 68 171 | 67 623 | 67 955 | 68 286 | 68 786 | 69 286 | 69 786 | 70 286 | 70 914 | 71 541 |
| 2 | Muzeja apmeklējums | 33 021 | 35 468 | 31 982 | 34 202 | 38 185 | 34 377 | 34 545 | 34 714 | 36 314 | 38 014 | 39 714 | 41 714 | 42 086 | 42 459 |
| *3* | *Ekspozīcijas un izstādes* | *16 381* | *18 682* | *14 181* | *16 182* | *17 998* | *15 557* | *15 500* | *15 443* | *15 693* | *16 268* | *17 043* | *17 983* | *18 187* | *18 392* |
| *4* | *Tematiskie pasākumi, koncerti* | *14 968* | *14 758* | *15 413* | *14 721* | *16 985* | *15 470* | *15 545* | *15 621* | *16 341* | *17 106* | *17 871* | *18 771* | *18 939* | *19 107* |
| *5* | *Lekcijas, semināri, konferences u.c. izglītojošas norises muzeja telpās* | *0* | *161* | *366* | *40* | *100* | *100* | *100* | *100* | *480* | *640* | *800* | *960* | *960* | *960* |
| *6* | *Muzejpedagoģisko programmu klausītāju skaits* | *1 672* | *1 867* | *2 022* | *3 259* | *3 102* | *3 250* | *3 400* | *3 550* | *3 800* | *4 000* | *4 000* | *4 000* | *4 000* | *4 000* |
| 7 | Kopējais apmeklētāju skaits | 98 200 | 110 246 | 87 510 | 101 481 | 106 356 | 102 000 | 102 500 | 103 000 | 105 100 | 107 300 | 109 500 | 112 000 | 113 000 | 114 000 |
| 8 | Vienas dienas vietējie tūristi | 29 666 | 37 704 | 33 044 | 37 751 | 33 343 | 33 140 | 33 302 | 33 465 | 34 147 | 34 862 | 35 577 | 36 389 | 36 389 | 36 389 |
| 9 | Vairākdienu vietējie tūristi | 26 308 | 28 443 | 22 963 | 25 167 | 25 153 | 25 000 | 25 123 | 25 245 | 25 760 | 26 299 | 26 838 | 27 451 | 27 451 | 27 451 |
| 10 | Vienas dienas ārvalstu tūristi | 31 247 | 32 633 | 22 053 | 26 994 | 34 459 | 31 579 | 31 734 | 31 889 | 32 539 | 33 220 | 33 901 | 34 675 | 34 675 | 34 675 |
| 11 | Vairākdienu ārvalstu tūristi | 10 979 | 11 466 | 9 451 | 11 569 | 13 401 | 12 281 | 12 341 | 12 401 | 12 654 | 12 919 | 13 184 | 13 485 | 13 485 | 13 485 |

### Objektā plānotās darbības 5.5.1. SAM kontekstā un to ietekme uz tā sasniedzamajiem rezultātiem

5.5.1. SAM ietvaros īstenotā projekta plānotās darbības ir integrētas objekta ilgtermiņa darbības stratēģijā. To mērķis ir izbūvēt jaunu, daudzfunkcionālu PBM administratīvo ēku, nodrošinot muzeja funkcionēšanu atbilstoši mūsdienu un normatīvo aktu prasībām, un izveidot jaunu pastāvīgo ekspozīciju par Ziemeļkurzemes tradicionālo dzīvesveidu 19.-20. gadsimtā (1 jauns pakalpojums) Ziemeļkurzemes garīgās un materiālās kultūras popularizēšanai un sabiedrības izglītošanai. Ar ERAF finansējumu projekta īstenošanas laikā plānotās darbības ir:

1. Izbūvēt jaunu, daudzfunkcionālu administratīvo muzeja ēku (aptuveni 1,6 tūkst. m2 platībā), t.sk.:
   1. Normatīvo aktu prasībām atbilstošas krājuma telpas, restaurācijas darbnīcas, jaunieguvumu/ krājuma priekšmetu apstrādes telpas un palīgtelpas, nodrošinot nepieciešamo materiāltehnisko bāzi, kultūras mantojuma vākšanai, saglabāšanai un izpētei;
   2. Ekspozīciju un pasākumu zonas, nodrošināt nepieciešamo materiāltehnisko bāzi, kultūras mantojuma izziņas piedāvājuma attīstīšanai un paplašināšanai, t.sk. modernu, inovatīvu un interaktīvu ekspozīciju izveidei un pasākumu rīkošanai;
   3. Mūsdienīgu ieejas mezglu, t.sk. kases, garderobi, tualetes un bērnu pārtīšanas telpu, suvenīru salonu, sarga zonu, pakalpojuma sniegšanas kvalitātes un apmeklētāju drošības uzlabošanai;
   4. Administrācijas un darbinieku telpas, kā arī citas telpas atbilstošu darba apstākļu nodrošināšanai un pilnvērtīgai muzeja funkciju veikšanai;
   5. Nodrošinot ēkas pieejamību personām ar funkcionāliem traucējumiem, izbūvējot lieveņus un ieejas vējtveri, ekspozīciju un pasākumu zonas u.c. atbilstoši personu ar funkcionāliem traucējumiem vajadzībām.
2. Izveidot jaunu, atraktīvu pastāvīgo ekspozīciju “Pie jūras un zemēs: Ziemeļkurzemes tradicionālais dzīvesveids 19.-20. gadsimtā”.

Projekta īstenošanas rezultātā objektā tiks radīts 1 jauns pakalpojums – jauna pastāvīgā ekspozīcija par Ziemeļkurzemes tradicionālo dzīvesveidu 19.-20. gadsimtā un nodrošināta objekta pieejamība vismaz 200 dienas gadā. Paredzams, ka objekta apmeklējums 2023.gadā kopā, salīdzinot ar apmeklējumu skaitu pirms investīciju veikšanas 2015.gadā, pieaugs par 10 519 apmeklējumiem.

Kopējais projekta īstenošanai plānotais finansējums ir 3 305 300,00 EUR, t.sk. PVN, no kā 2 809 505,00 EUR ir ERAF finansējums un 495 795,00 EUR – nacionālais līdzfinansējums.

### Objektā plānotie pakalpojumi un to attīstība

Ieguldījums PBM infrastruktūrā un materiāltehniskās bāzes nodrošināšanā ļaus attīstīt un paplašināt kultūras piedāvājumu, kā arī uzlabot pakalpojumu sniegšanas kvalitāti. Pateicoties jaunas, daudzfunkcionālas ēkas izbūvei būs iespējams nodrošināt PBM kultūras mantojuma pieejamību apmeklētājiem ne tikai tūrisma sezonā, bet visu gadu. Turklāt jaunizveidotā infrastruktūra ļaus nodrošināt kvalitatīvu pakalpojumu sniegšanu:

* Izvietota sākuminformācija divās valodās atraktīvā ceļvedī – plānā par muzeja struktūru un apskates objektiem un neliels skaits atraktīvu muzeja eksponātu;
* Apmeklētāju ērtībai nodrošināta garderobe, tualetes un bērnu pārtīšanas telpa;
* Izveidots suvenīru salons muzeja reprezentācijai un tā krājuma, piedāvājuma un zinātniskās darbības popularizēšanai, kā arī muzeja ieņēmumu palielināšanai.

Muzeja kultūras piedāvājumu papildinās jauni pakalpojumi un vienlaikus tiks attīstīti jau esošie:

Pastāvīgā ekspozīcija "Pie jūras un zemēs: Ziemeļkurzemes tradicionālais dzīvesveids 19.-20. gadsimtā”

Jaunā, pastāvīgā ekspozīcija tiks veidota, izmantojot muzeja krājumu, un būs kā saistošs ievads tālākai brīvdabas un šaursliežu dzelzceļa ekspozīcijas iepazīšanai. Tajā apmeklētāji varēs aplūkot Ziemeļkurzemes, it īpaši Ventspils novada piekrastes zvejnieku un iekšzemes zemnieku ikdienas dzīves raksturīgākos un spilgtākos brīžus un personības. Vienlaikus pamatekspozīcija akcentēs Ziemeļkurzemi kā Latvijā unikālu divu tautību un divu atšķirīgu etnolingvistisku grupu saskares zonu 19.-20.gs. (lībieši un latvieši, somugru un indoeiropiešu valodu saimes) un Ziemeļkurzemes reģiona specifiku (konfesionālā daudzveidība, pierobežas zonas specifika u.c.).

Pamatekspozīcija atradīsies ekspozīcijas zonā un to plānots veidot kā interesantu un dinamisku ekspozīciju ar izglītojošiem, interaktīviem elementiem, ļaujot apmeklētām pasīvāk vai aktīvāk līdzdarboties izziņas procesā. Tiks izmantoti digitālie displeji un monitori, lai vizuāli izteiksmīgā un viegli uztveramā formā atspoguļotu muzeja vēstījumu, kā arī paredzēts ierīkot digitālās projekcijas.

Jaunizveidotā ekspozīcija iedzīvinās tādas Latvijas kultūras kanona vērtības kā *Tautas tērps* un *Lībiešu tradicionālā kultūra*, tādējādi stiprinot vietējo apmeklētāju nacionālo identitāti un patriotismu. Papildus brīvdabas ekspozīcijas objektiem un tajos izvietotajiem muzejiskajiem priekšmetiem, kas atspoguļo Ziemeļkurzemes lībiešu dzīvesveidu un tradīcijas, apmeklētāji varēs padziļināti iepazīties ar Ziemeļkurzemes lībiešu un latviešu kultūru: lībiešu zvejniekciemu un tā elementiem, latviešu zemnieku viensētu un tās elementiem, kā arī abām tautām un šim reģionam raksturīgajiem tautas tērpiem. Jaunradītais pakalpojums atspoguļos unikālo Latvijas kultūras mantojumu, tādējādi veicinot Latvijas atpazīstamību citās valstīs un nodrošinās eksportspēju. Pastāvīgo izstādi plānots atklāt 2020.gadā

Plānotais pamatekspozīcijas ekspluatācijas laiks: 8-10 gadi.

Dabas ekspozīcija

Sadarbojoties ar Slīteres nacionālo parku, tiks attīstīta vienīgā un plašākā muzejiskā dabas ekspozīcija Kurzemē. Tā atradīsies dabas ekspozīciju un pasākumu zonā un sastāvēs no digitāliem lielformāta ekspozīciju objektiem, kas raksturos Ziemeļkurzemes dabas vidi, faunu un floru. Papildus tiks izvietoti Baltijas jūras zivju maketi un vairāki dzīvnieku izbāzeņi, pie kuriem digitālā veidā tiks sniegta lakoniska, bet detalizēta informācija par redzamajiem dzīvniekiem. Vienā no ekspozīcijas telpām atradīsies interaktīvs ekspozīcijas elements “digitālās medības”.

Mainīgās ekspozīcijas un izstādes

Mainīgo izstāžu zonā paredzēts eksponēt 3-5 mainīgā krājuma izstādes gadā:

* muzeja krājuma vai ceļojošās izstādes, kas saistītas ar etnogrāfiju, zvejniecību, lauksaimniecību, tradicionālo dzīvesveidu Ziemeļkurzemē, nemateriālo kultūras mantojumu u.c. muzeja darbības tematikas jomās;
* mākslas izstādes, kas iekļaujas kopējā muzeja tematikā.

Plānotais eksponēšanas ilgums: vidēji 2-4 mēneši.

Planšetveida ekspress izstādes

Mainīgo izstāžu zonā, kā arī ieejas mezgla daļā tiks veidotas 2 planšetveida ekspress izstādes gadā, kurās saturiski un vizuāli viegli uztveramā veidā tiks atspoguļoti nozīmīgākie, ar PBM tēmām saistīti pētījumi, jaunieguvumi, gadadienas u.c. informācija.

Plānotais eksponēšanas ilgums: vidēji 1-3 mēneši.

Muzejpedagoģiskās programmas

Lai nodrošinātu piedāvājumu arvien pieaugošajam pieprasījumam pēc muzejpedagoģiskajām programmām, plānots paplašināt muzejpedagoģisko programmu klāstu. Gadā tiks izstrādātas 8-9 jaunas muzejpedagoģiskās programmas, veltītas dabas tematikai, zvejniecībai, etnogrāfijai, gadskārtām un ieražām. Tās tiks realizētas līdztekus iepriekš izstrādātajām un jau apritē esošajām programmām.

Tematiskie pasākumi, lekcijas, semināri, konferences u.c. izglītojošas norises

Pateicoties jaunizveidotajai pasākumu telpai, PBM būs iespējams rīkot lekcijas, seminārus, konferences u.c. izglītojošas norises dažādām mērķauditorijām Ziemeļkurzemes reģiona nemateriālā kultūras mantojuma popularizēšanai, kuru organizēšana esošajās PBM telpās ir ierobežota. Sadarbojoties ar izglītības un pētniecības iestādēm, plānots papildināt kultūras piedāvājumu ar lekcijām, semināriem, radošajām darbnīcām, tikšanās ar personībām, u.c. tematiskiem pasākumiem par kultūrvēsturiskiem notikumiem un nemateriālo kultūras mantojumu, kā, piemēram, izglītojošie pasākumi par tāmnieku dialektu, tradicionālo ēdienu, etnogrāfiju, amatniecību, dabas tematiku, vides aizsardzības jautājumiem u.c. Mūžizglītības jomā paredzēts turpināt un attīstīt aizsākto lekciju ciklu “Muzeja otrdienas”, kurās muzeja pētnieki un citi pieaicinātie speciālisti interesentiem LOP telpās lasa populārzinātniskas lekcijas par dažādām vēstures tēmām. Nākotnē lekciju norisei plānots izmantot jaunizveidoto pasākumu telpu PBM. Pasākumu telpas tiks izmantotas arī konferenču un zinātnisko lasījumu rīkošanai dabas, vēstures un kultūrvēstures tematikas jomās. Tās būs iespējams iznomāt arī citiem pasākumiem.

### Publicitāte

Lai nodrošinātu kultūras pieminekļa atpazīstamību un informētu par jaunizveidotajiem pakalpojumiem, tiks izmantoti daudzveidīgi publicitātes un sabiedrības informēšanas pasākumi. Uzlabotais PBM kā tūrisma apskates objekts iekļausies kopējā Ventspils pilsētas, Kurzemes un Latvijas kultūras tūrisma pakalpojumu portfelī un tiks pievienots informatīvajiem un mārketinga kanāliem, no kuriem galvenie ir www.ventspils.lv, www.visitventspils.com, www.kurzeme.lv, www.muzeji.lv, www.latvia.travel.lv. Šos interneta portālus aktīvi izmanto tūristi no Lietuvas, Igaunija, Polijas un Vācijas. Sadarbojoties ar citām valsts, reģiona un pašvaldību iestādēm, vietējiem un ārvalstu muzejiem, tūrisma objektiem, tūrisma organizācijām un uzņēmumiem, it īpaši Baltijas valstīs, Somijā, Zviedrijā un Vācijā, tiks meklētas iespējas veidot kombinētos tūrisma piedāvājumus un maršrutus vai pievienoties esošajiem.

Plašākai mērķa grupu/ muzeja auditorijas sasniegšanai tiks izmantoti dažādi komunikācijas kanāli un publicitātes pasākumi: publikācijas un reklāmas sludinājumi presē un internetā, intervijas radio un televīzijā, bukleti, afišas, dalība tūrisma konferencēs, zinātniskās konferencēs, kā arī specifiskos ar starptautisko šaursliežu dzelzceļa asociāciju saistītos salidojumos u.c. (skatīt tabulu Nr. 8). Muzeja plānotie publicitātes pasākumi ir iekļauti kopējā VM publicitātes pasākumu plānā.

Tabula Nr. 8. PBM prognozējamie publicitātes pasākumi

| **#** | **Publicitātes pasākums** | **Kopā** | **Gads** | | | | | | | | |
| --- | --- | --- | --- | --- | --- | --- | --- | --- | --- | --- | --- |
| **2017.** | **2018.** | **2019.** | **2020.** | **2021.** | **2022.** | **2023.** | **2024.** | **2025.** |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 1 | Raksti presē | 309 | 32 | 32 | 34 | 36 | 34 | 34 | 35 | 36 | 36 |
| *2* | *t.sk. ārzemēs* | *23* | *2* | *2* | *3* | *4* | *3* | *3* | *2* | *2* | *2* |
| 3 | Raidījumi TV | 97 | 11 | 11 | 12 | 13 | 13 | 12 | 12 | 13 | 13 |
| 4 | Raidījumi Radio | 113 | 12 | 12 | 12 | 14 | 13 | 12 | 12 | 13 | 13 |
| 5 | Publikācijas internetā | 337 | 36 | 36 | 38 | 40 | 38 | 36 | 37 | 38 | 38 |
| *6* | *t.sk. ārzemēs* | *23* | *2* | *2* | *3* | *3* | *2* | *2* | *3* | *3* | *3* |
| 7 | Muzeja speciālistu dalība tūrisma izstādēs | 22 | 2 | 2 | 3 | 3 | 3 | 2 | 2 | 2 | 3 |
| *8* | *t.sk. ārvalstīs* | *11* | *1* | *1* | *1* | *2* | *1* | *1* | *1* | *1* | *2* |
| 9 | Ar tūrisma informācijas centra starpniecību izplatīto bukletu skaits | 450 000 | 50 000 | 50 000 | 50 000 | 50 000 | 50 000 | 50 000 | 50 000 | 50 000 | 50 000 |
| *10* | *t.sk. ārvalstīs* | *90 000* | *10 000* | *10 000* | *10 000* | *10 000* | *10 000* | *10 000* | *10 000* | *10 000* | *10 000* |
| 11 | VM sagatavoto un izplatīto bukletu skaits (latviešu, angļu, krievu valodās)[[35]](#footnote-36) | 21 000 | 2 000 | 2 000 | 2 000 | 2 500 | 2 500 | 2 500 | 2 500 | 2 500 | 2 500 |
| 12 | Informācijas stendi pilsētā | 125 | 14 | 15 | 15 | 16 | 16 | 16 | 16 | 16 | 16 |
| 13 | Pilsētā izvietoto afišu skaits | 6 066 | 672 | 674 | 674 | 676 | 676 | 674 | 672 | 674 | 674 |
| 14 | Dalība konferencēs | 41 | 5 | 4 | 4 | 5 | 4 | 4 | 5 | 5 | 5 |
| *15* | *t.sk. ārvalstīs* | *20* | *2* | *2* | *3* | *2* | *2* | *2* | *2* | *2* | *3* |

Komunikācijas kanāli tiks izvēlēti atbilstoši mērķa grupu īpatnībām. Piemēram, jauniešu segmentā vairāk tiks izmantots internets, savukārt darbā ar tūristiem – bukleti TIC un informācijas stendi pie citiem pilsētas tūrisma objektiem u.tml. VM aktīvi sadarbojas ar Ventspils TIC muzeja atpazīstamības veicināšanai un tūristu piesaistīšanai. Ventspils TIC ik gadu sagatavo vairākus informatīvos bukletus (latviešu, lietuviešu, krievu, angļu, igauņu val.), t.sk. tūrisma avīzes, kas tiek izplatītas preses izdevumos, un centralizēti izveido mobilās telefona aplikācijas, kurās pieejama informācija par pilsētas tūrisma objektiem, t.sk. muzejiem.

Lai informētu par plānotajiem pasākumiem VM, t.sk. PBM, paredzēta afišu izvietošana pilsētā uz īpaši šim nolūkam paredzētiem reklāmas stabiem (21 gb.). Plānots, ka vidēji gadā tiks sagatavotas vismaz 20 afišas par PBM notiekošajiem pasākumiem, izglītības programmām un izstādēm, nerēķinot kāzu ceremonijas. Papildus informācija par muzeja aktualitātēm tiek izvietota arī citās VM struktūrvienībās un pilsētas kultūras iestādēs.

Realizējot PBM publicitātes pasākumus, tajos plānots informēt par ES fondu atbalsta lomu PBM rekonstrukcijā (t.sk. vizuālās norādes pie objektiem un uz informatīvajiem materiāliem).

### Objekta darbības ilgtspēja

Darbības stratēģija ir izstrādāta, balstoties uz ES reģionālās politikas, nacionāla līmeņa, reģionālajiem un pašvaldības politikas plānošanas dokumentiem. Tādējādi darbības stratēģija atbilst pašvaldības noteiktajām prioritātēm, kā arī veicina iepriekš minēto politikas plānošanas dokumentu stratēģisko mērķu un/vai rīcības virzienu sasniegšanu. Plānotās investīcijas ir pamatotas un apstiprinātas pašvaldības attīstības plānošanas dokumentos un tajā iekļautajā investīciju plānā, līdz ar to muzeja plānotajiem attīstības virzieniem ir nepieciešamais politiskais atbalsts.

Līdzšinējā muzeja attīstība norāda uz ilgtspējīgu darbības modeli. Muzejs ir viens no apmeklētākajiem muzejiem Latvijā, ar stabilu un pieaugošu apmeklētāju skaitu. Muzeja piedāvājums ik gadu tiek papildināts ar jaunām izstādēm un ekspozīcijām, muzejpedagoģiskajām programmām, tiek rīkoti dažādi pasākumi un citas norises, kā rezultātā ir pieaudzis gan vietējo, gan ārvalstu apmeklētāju skaits. Uzlabotā muzeja infrastruktūra nodrošinās nepieciešamās telpas un materiāltehnisko bāzi kultūras mantojuma vākšanai, saglabāšanai un izpētei. Kvalificēti un pietiekami personāla resursi ļaus attīstīt un paplašināt kultūras mantojuma izziņas piedāvājumu un apmierināt arvien pieaugošo sabiedrības un viesu interesi.

PBM finansiālā ilgtspēja tiek nodrošināta, balstoties uz saņemto finansējumu gan no pašvaldības un valsts budžeta (konkursa kārtībā), gan ieņēmumiem no muzeja ieejas biļešu tirdzniecības un telpu nomas. PBM ieņēmumi 2016.gadā sasniedza 112,72 tūkst. EUR, no kuriem 101,4 tūkst. EUR jeb 90% bija no biļešu tirdzniecības, savukārt kopējais pašvaldības, valsts budžeta un ārvalstu transfēru finansējums bija 299,5 tūkst. EUR. Paredzams, ka ieņēmumu struktūra turpmākajos gados saglabāsies līdzīga esošajai un ieņēmumi no biļetēm mainīsies proporcionāli apmeklētāju skaita pieaugumam. Deficīts, kas joprojām veidosies, PBM izdevumiem pārsniedzot ieņēmumus, tiks segts no pašvaldības budžeta ar nelielu finansējumu no valsts budžeta. Plānots, ka biļešu cenas par muzeja apmeklējumu vidējā termiņā būs stabilas, bet ilgtermiņā var tikt indeksētas, lai tās segtu papildus izmaksas, ko radīs ilgtermiņa inflācija. PBM ieņēmumu un izdevumu faktiskā situācija un prognoze laika periodam no 2016. līdz 2025. gadam ir atspoguļota tabulā Nr. 9.

Tabula 9. PBM finansiālā ilgtspēja[[36]](#footnote-37) ar projekta realizāciju

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **#** | **Pozīcija** | **2016.** | **2017.** | **2018.** | **2019.** | **2020.** | **2021.** | **2022.** | **2023.** | **2024.** | **2025.** |
| *1* | *2* | *3* | *4* | *5* | *6* | *7* | *8* | *9* | *10* | *11* | *12* |
| *1* | Kopējais apmeklētāju skaits | 106356 | 102000 | 102500 | 103000 | 105100 | 107300 | 109500 | 112000 | 113000 | 114000 |
| *2* | Biļešu ieņēmumi | 101533 | 105400 | 105400 | 105900 | 108100 | 110400 | 112700 | 115300 | 116300 | 117300 |
| *3* | Citi ieņēmumi | 13954 | 10606 | 10606 | 10600 | 10600 | 10600 | 10600 | 10600 | 10600 | 10600 |
| *4* | Pašvaldības finansējums | 271568 | 359776 | 338060 | 300790 | 319300 | 337900 | 340700 | 343300 | 347600 | 352000 |
| *5* | Valsts budžeta finansējums | 12895 | 5800 | 4530 | 5000 | 5000 | 5000 | 5000 | 5000 | 5000 | 5000 |
| *6* | **Ieņēmumi kopā (nominālajās cenās)** | ***399950*** | ***481582*** | ***458596*** | ***422290*** | ***443000*** | ***463900*** | ***469000*** | ***474200*** | ***479500*** | ***484900*** |
| *7* | Atalgojums kopā, t.sk. | 177420 | 198619 | 198619 | 204400 | 223900 | 244000 | 249100 | 254300 | 259600 | 265000 |
| *8* | *esošais personāls* | *177420* | *198619* | *198619* | *204400* | *208700* | *213100* | *217600* | *222200* | *226900* | *231700* |
| *9* | *papildus personāls pēc Projekta ieviešanas* |  |  |  |  | *15200* | *30900* | *31500* | *32100* | *32700* | *33300* |
| *10* | Preces un pakalpojumi, t.sk. | 156034 | 158918 | 162891 | 162890 | 164100 | 164900 | 164900 | 164900 | 164900 | 164900 |
| *11* | *elektroenerģija* | *14923* | *15687* | *15687* | *15690* | *16900* | *17700* | *17700* | *17700* | *17700* | *17700* |
| *12* | Pamatlīdzekļu atjaunošana un iegāde | 66496 | *124045* | *97086* | *55000* | *55000* | *55000* | *55000* | *55000* | *55000* | *55000* |
| *13* | **Izdevumi kopā (nominālajās cenās)** | ***399950*** | ***481582*** | ***458596*** | ***422290*** | ***443000*** | ***463900*** | ***469000*** | ***474200*** | ***479500*** | ***484900*** |
| *14* | **Izdevumi kopā (reālajās cenās)** | ***399950*** | ***481582*** | ***458596*** | ***422290*** | ***438700*** | ***455200*** | ***455200*** | ***455200*** | ***455200*** | ***455200*** |

PBM ēkas uzturēšanas izmaksas salīdzinājumā ar esošo situāciju palielināsies. Esošajā situācijā kopējā telpu kopplatība ir 2,27 tūkst. m2. Pēcprojekta fāzē (ņemot vērā, ka daļa ēkas tiks demontētas), kopējā telpu platība pieaugs līdz aptuveni 3,5 tūkst. m2. Plānots, ka jaunuzbūvējamā PBM ēka būs energoefektīva, tāpēc siltumenerģijas un elektroenerģijas kopējās izmaksas pieaugs tikai par aptuveni 10 līdz 15% salīdzinājumā ar esošo situāciju.

Ņemot vērā kopējo telpu apjoma pieaugumu, būs nepieciešams piesaistīt papildus personālu PBM darbības nodrošināšanai. Plānots, ka 2020. gadā papildus darbā tiks pieņemti četri darbinieki (apkopēja, 2 uzraugi un kasiere). 2017.gada cenās tas nozīmētu kopējā atalgojuma budžeta pieaugumu par aptuveni 28 tūkst. EUR gadā 2017. gada cenās.

# Publiskās infrastruktūras Ventspilī, Dienvidrietumu rajonā apraksts

Infrastruktūras attīstības projekta nosaukums: “Publiskās infrastruktūras izveide Dienvidrietumu rajonā, Ventspilī”.

Īstenotājs: Ventspils pašvaldības iestāde “Ventspils muzejs”.

## Teritorija, kurā plānots īstenot infrastruktūras attīstības projektu

Projekta idejas plānotā darbība ir izvietota Ventspils pilsētā – teritorijā, kas ir minēta Latvijas tūrisma attīstības pamatnostādņu 2014. – 2020. gadam[[37]](#footnote-38) 3. pielikuma noteiktajās teritorijās ar lielāko eksporta potenciālu. Projektā plānotajai darbībai nav ciešas saistības ar Latvijas kultūras kanona vērtībām.

Teritorija Ventspils pilsētas R robežojas ar Baltijas jūru, Z ar piejūras biotopiem un rūpniecisku teritoriju, ZA ar parku un skvēru platību, DA ar mežainām piejūras kāpām, D ar piejūras biotopiem.

Projektaīstenošanas teritorija ir neliela daļa no nekustamā īpašuma Vasarnīcu iela 58 (kadastra Nr.2700 009 0604) teritorijas. Projektā plānotās aktivitātes plānots realizēt trīs nekustamā īpašuma vietās, kas atrodas atstatus viena no otras. Projekta teritorija atrodas Baltijas jūras piekrastes krasta kāpu aizsargjoslā.

Teritorijas vietā reljefs ir mainīgs:

* pludmalei pieguļ reljefā labi izteikts un ainaviski izteiksmīgs ~7-8-9 m augsts un ~80-120 m plats smilšains priekškāpu (primāro kāpu) valnis vai vairāki vaļņi ar samērā stāvām, vietām stipri stāvām nogāzēm, sporādiski klāti ar augiem. Šādi ar veģetāciju vāji nostiprināti eolie veidojumi ir jutīgi pret mehānisku izbradāšanu;
* priekškāpu josla regulāras izbradāšanas dēļ vietām ir cietusi, tajā veidojušās deflācijas ieplakas un vienotā josla sadalījusies atsevišķos pauguros. Izmīdītās un saposmotas priekškāpas daudz vairāk ir pakļautas vētru postījumiem. Eksperta atzinumā[[38]](#footnote-39) tiek secināts, ka šajā teritorijā stāvokli uzlabotu piekrastes apmeklētāju pārvietošanās un uzturēšanās ierobežošana un regulēšana;
* aiz priekškāpām seko ~60-300 m plata ~6-7 m augsta pelēko kāpu zona. Plašākās pelēkās kāpas ir Darbības vietas D daļā (~300 m plata josla, kas ir pieskaitāma pie plašākajām Latvijas mērogā). Pelēkās kāpas šajā teritorijā visumā ir cilvēku maz pārveidotas un mazāk izmīdītas.

Teritorijas un infrastruktūras projekta novietojuma kartogrāfisko shēmu skatīt pielikumā Nr. 2.

## Infrastruktūras attīstības projekta mērķis

Infrastruktūras attīstības projekta mērķis ir publiskās infrastruktūras Dienvidrietumu rajonā, Ventspilī izveide optimālas Eiropas nozīmes aizsargājamas dabas teritorijas – pelēkās kāpas[[39]](#footnote-40) (turpmāk visā tekstā – Pelēkā kāpa) sasniedzamībai un saglabāšanai (1 jauns pakalpojums).

Gājēju infrastruktūras izveide Pelēkās kāpas tuvumā nodrošinās nozīmīgā dabas mantojuma ilgtspējīgu saglabāšanu, vienlaicīgi uzlabojot tā sasniedzamību un sabiedrības zināšanas par to. Projekta pieejamība apmeklētājiem būs 365 dienas gadā.

Ventspils pilsētu 2015. gadā ir apmeklējuši 64,4 tūkstoši tādu ārvalstu tūristi, kas Ventspilī ir palikuši viesnīcā vai viesu namā. Liela daļa no šiem (un arī vietējiem vai caurbraucošiem) tūristiem apmeklē arī Baltijas jūras piekrasti/pludmales zonu. Tiem nākas šķērsot pludmalei pieguļošo kāpu zonu. Lai arī kopumā Ventspils pilsētā šis jautājums ir samērā labi atrisināts, pilsētas DR daļā pie Pelēkās kāpas, tūristu un vietējo iedzīvotāju plūsma nav organizēta. Vienlaikus Pelēkā kāpa kā tūrisma objekts šobrīd nav pievilcīga tā kā tajā trūkst nepieciešamā aprīkojuma un informatīvo materiālu, kas piesaistītu zinošus un uz dabas un kultūras mantojuma izzināšanu orientētus tūristus.

Projekta plānotā darbība veicinās Pelēkās kāpas sasniedzamības uzlabošanos, nodrošinot gan kāpas nozīmīgā dabas mantojuma saglabāšanu, gan tūristu izpratni par dabas procesiem tajā, kā arī nodrošinot to, ka apmeklētāji piekļūst Baltijas jūrai droši un potenciāli neradot zaudējumu Pelēkās kāpas dabas mantojumam.

Objekts iekļausies kopējā Ventspils pilsētas un Kurzemes tūrisma pakalpojumu portfelī un informācija par to tiks pievienota informatīvajiem un mārketinga kanāliem no kuriem galvenie ir:

1. www.ventspils.lv;
2. http://www.visitventspils.com;
3. http://www.kurzeme.lv;
4. www.muzeji.lv;
5. http://www.latvia.travel.lv.

Investīciju rezultātā tiks nodrošināta ne vien kultūras un dabas mantojuma saglabāšana un aizsardzība, bet arī jaunu funkciju attīstība kultūras un dabas mantojuma objektos, nodrošināta objektu dziļāka integrācija vietējā ekonomikas struktūrā (sadarbībā ar komersantiem) ar mērķi veicināt to finansiālo patstāvību, un mazinot slogu uz valsts un pašvaldību budžetiem.

## Infrastruktūras attīstības projekta nepieciešamības pamatojums

### Problēmsituācija, kuru risina konkrētais infrastruktūras attīstības projekts

Ventspils pilsētas DR teritorijai pieguļošajā Pelēkajā kāpā pašlaik netiek organizēta tūristu un Baltijas jūras apmeklētāju plūsma. Projekta rezultātā tiks sakārtotas minētās apmeklētāju plūsmas un vienlaikus sniegts ievērojams ieguldījums gan dabas mantojuma vērtību saglabāšanā, gan sabiedrības informētības uzlabošanā.

Projekta teritorijas lielākā vērtība ir piejūrai raksturīgais kāpu reljefs un tipiskais veco priežu mežs ar labi attīstītu kokaudzes struktūru un raksturojošo, ar mežu saistīto, sugu kopu. Īpaši nozīmīgas kā aizsargājamas sugu potenciālas dzīvotnes ir bioloģiski vecās lielo dimensiju priedes.[[40]](#footnote-41)

Projekta vietā ainava ir specifiska un izcili ainaviska, kur sastopami visi galvenie piekrastes ainavu tipi (akumulācijas pludmales ainava, Latvijā unikālo eolo veidojumu ainavas, pelēko kāpu ainava). Bet, Projekta vietā izbradāšanas rezultātā veidojas deflācijas ieplakas. Stihiski izmītās takas vējš izpūš, veidojot vējrāves tuneļus, pa kuriem tiek pūstas smiltis. Izmīdītās un saposmotās priekškāpas daudz vairāk ir pakļautas arī vētru postījumiem. Šobrīd nav nekādu mehānismu, ar kuru palīdzību varētu ierobežot Krasta kāpu patvaļīgu izbraukāšanu. Pie esošā apmeklētāju skaita bez laipu ierīkošanas turpināsies Krasta kāpu aizsargjoslas degradācija.

### Sasaiste ar darbības programmu “Izaugsme un nodarbinātība” un valsts ilgtermiņa plānu Baltijas jūras piekrastei

Projektā plānotās darbības atbilst Valsts ilgtermiņa tematiskajam plānojumam Baltijas jūras piekrastei[[41]](#footnote-42), kur prioritāri attīstāmo vietu sarakstā ir norādīts “Nr.15 Ventspils Piejūras parks un tam piegulošā piekrastes teritorija”. Projektā plānotās darbības atbilst arī tematiskā plānojuma stratēģiskajam mērķa Nr.1. “Vienots piekrastes publiskās infrastruktūras tīkls, kas līdzsvaro dabas aizsardzības un ekonomikas intereses” rīcību virzienam R.1.3. “Veicināt piekrastes dabas un kultūras mantojuma pieejamību visām sabiedrības grupām, ievērojot universālā dizaina principus”.

Darbības programmas “Izaugsme un nodarbinātība” 5.5.1.SAM mērķis ir saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus. Īstenojot Projektu, minētais mērķis tiks vistiešākā mērā sasniegts. Jo Projekta ietvaros īstenojamās darbības ir cita citu papildinošas un nodrošinās iedzīvotājiem iespēju dzīvot tīrā un sakārtotā vidē, īstenojot uz ilgtspējīgu attīstību vērstas darbības, saglabājot vides kvalitāti un bioloģisko daudzveidību, kā arī nodrošinot dabas resursu ilgtspējīgu izmantošanu. Turklāt, nozīmīga dabas mantojuma – Pelēkās kāpas saglabāšana ilgtermiņā un tā ilgtspējīga attīstība un apmeklētības pieaugums veicinās pakalpojumu attīstību dažādās ekonomikas nozarēs Ventspils pilsētā un Kurzemes reģionā kopumā, tādējādi nodrošinot vietējās uzņēmējdarbības attīstību un veicinot pašvaldību ieņēmumu pieaugumu. Dabas mantojuma objekta attīstība veicinās arī vairākdienu tūristu skaita palielināšanos, tai skaitā Baltijas jūras piekrastē, kur neorganizētas sezonas atpūtnieku plūsmas rada būtisku negatīvu ietekmi uz vidi. Vienlaikus tiks veicināta attiecīgās teritorijas vides kvalitāte un uzlabota iedzīvotāju dzīves kvalitāte, kas ir būtiski, lai mazinātu depopulācijas tendences.

Plānotās darbības Ventspils pilsētas DR daļā stimulēs gan Eiropas nozīmes aizsargājamas dabas teritorijas – Pelēkās kāpas, gan Baltijas jūras sasniedzamības uzlabošanos un šīs darbības tieši atbalstītas Baltijas jūras piekrastes tematiskajā plānojumā.

### Sasaiste ar pašvaldības attīstības programmu/ām, tostarp investīciju plānu

Projektā plānotās darbības atbilst Ventspils pilsētas pašvaldības attīstības programmai, kur šāda veida investīcijas ietilpst ekonomiskās attīstības prioritātēs, paredzot ne tikai attiecīgā dabas mantojuma objekta attīstību, bet arī tā sasaisti ar citām publiskajām un privātajām investīcijām attiecīgajā teritorijā, ņemot vērā vietējos apstākļus un potenciālu, paredzot līdzsvarotu ilgtspējīgu teritorijas attīstību kopumā.

“Ventspils pilsētas attīstības programmā 2014.-2020. gadam”[[42]](#footnote-43) (Ventspils pilsētas domes 29.04.2016. lēmums Nr. 56) ietverts rīcības virziens E-7 “Tūrisma attīstība”, kurā cita starp, lai nodrošinātu un atbalstītu dažādu kultūras, atpūtas, sporta un citu pasākumu organizēšanu, veicamajos uzdevumos ietverta prioritāte E-7-1-2 “Kultūras tūrisma attīstība un atjaunošana, dabas un apskates objektu infrastruktūras attīstība”. Savukārt, lai atbalstītu tūrisma infrastruktūras daudzveidošanu un paplašināšanu, veicamajos uzdevumos ietverta prioritāte E-7-2-7 “Atbalsts dabas tūrisma attīstībai*”*.

Investīcijas kultūras un dabas mantojuma objektā pamatotas gan Ventspils pilsētas attīstības programmā 2014.-2020.gadam un tajā iekļautajā investīciju plānā (plāna pozīcija Nr. 48), gan arī objekta investīciju atdeves objekta ilgtermiņa darbības stratēģijā, kas pamato pieprasījumu objektā nodrošinātajiem pakalpojumiem, kā arī paredz objekta uzturēšanu ilgtermiņā, neradot papildu finanšu slogu pašvaldībai un valstij.

### Sasaiste ar dabas aizsardzības plānu

Daļa Ventspils pilsētas Dienvidrietumu teritorijas atbilst ES nozīmes biotopam "Mežainas piejūras kāpas" (kods 2180), kas vienlaicīgi ir arī Latvijas īpaši aizsargājamais biotops "Mežainas piejūras kāpas" (saskaņā ar MK 2000.gada 5.decembra noteikumiem Nr. 421 "Noteikumi par īpaši aizsargājamo biotopu veidu sarakstu"[[43]](#footnote-44)) un atbilst “Pelēkās kāpas ar zemu lakstaugu veģetāciju” (kods 2130).

Projektā plānotās darbības atbilst arī “Vides politikas pamatnostādnēm 2014.–2020.gadam”[[44]](#footnote-45), kur viena no prioritātēm ir izvirzīta C.3 “Apsaimniekošanas pasākumu plānošana un ieviešana, saskaņojot dabas aizsardzības un sociāli-ekonomiskās intereses”. Projekta darbības atbalsta arī prioritāti A1.5. “Atbalstīt videi draudzīgu rīcību ieviešanu visos līmeņos”.

Līdzšinējais zemes izmantošanas veids neizmainīsies. AtbilstošiVentspils pilsētas teritorijas plānojumam (2006.-2018.) ar grozījumiem[[45]](#footnote-46) Projekts tiks īstenots nekustamā īpašuma daļā, kuras plānotā atļautā izmantošana ir „*Meža parki MP*” un „*Pludmales teritorija PL*”. Šo teritoriju atļautā izmantošana paredzēta atpūtas un rekreācijas mērķiem. Projekta vieta atrodas neapbūvētā pilsētas daļā. Pilsētas mazstāvu dzīvojamā apbūve sākas uz A ~200m un lielākā attālumā no būvniecības vietām. Projektā plānotās darbības nenonāk konfliktā ar pašvaldības teritorijas plānojumā Projekta vietai un tās apkārtnei noteikto plānoto izmantošanas veidu.

Projekta teritorija atrodas Baltijas jūras un Rīgas jūras līča piekrastes krasta kāpu aizsargjoslā. Aizsargjoslu likuma[[46]](#footnote-47) 36.panta „Aprobežojumi Baltijas jūras un Rīgas jūras līča piekrastes aizsargjoslā” piektā daļa nosaka, ka*Teritorijas plānojumā ir jāparedz iespēja kājāmgājējiem piekļūt pludmalei. Tā organizē gājēju celiņu ierīkošanu, ņemot vērā esošo apbūvi un īpašumu robe*žas. Visas trīs laipu vietas Teritorijas plānojumā ir iezīmētas kā gājēju celiņi jeb pieeja pie jūras. Projektā paredzētās darbības nav pretrunā Aizsargjoslu likuma 36. pantā iekļautajiem aprobežojumiem. Tās ir nepieciešamas, lai nodrošinātu Aizsargjoslu likuma 5.panta pirmajā daļā definēto vispārīgo vides un dabas resursu aizsardzības aizsargjoslu uzdevumu„Vides un dabas resursu aizsardzības aizsargjoslas tiek noteiktas ap objektiem un teritorijām, kas ir nozīmīgas no vides un dabas resursu aizsardzības un racionālas izmantošanas viedokļa. To galvenais uzdevums ir samazināt vai novērst antropogēnās negatīvās iedarbības ietekmi uz objektiem, kuriem noteiktas aizsargjoslas” izpildi. Paredzētās darbības rezultātā tiks nodrošināta vides aizsardzībaīpaši jūtīgā teritorijā *(Baltijas jūras un Rīgas jūras līča piekrastes krasta kāpu aizsargjoslā*)*.*

Projektā paredzētajām darbībām ietekmes uz vidi novērtējums nav nepieciešams, jolaipu būvniecība un ekspluatācija neatstās būtisku ietekmi uz apkārtējo vidi, uz Baltijas jūras un Rīgas jūras līča piekrastes krasta kāpu aizsargjoslu. Tā samazinās antropogēno slodzi uz Latvijā īpaši aizsargājamiem un ES aizsargājamajiem biotopiem (B.2.1.2. *(2120)* Priekškāpas; B.2.2.1.1. *(2130)* Pelēkās kāpas ar zemu lakstaugu veģetāciju; F.1.1. *(2180)* Mežainas piejūras kāpas). Paredzētās darbības rezultātā tiks nodrošināta šo īpaši aizsargājamo biotopu labvēlīga aizsardzība un saglabāšana.[[47]](#footnote-48)

## Infrastruktūras attīstības projektā plānotās darbības

Projekta realizācijas laikā plānots trīs vietās izbūvēt apvienotos gājēju – veloceliņus ar apgaismojumu, skatu laukumiem, apkalpojošā personāla, pašvaldības policijas transporta apgriešanās laukumiem. Projektā plānota 3 laipu izbūve:

1. Laipu Nr. 1 plānots virzīt no Piejūras parka teritorijas, no esošas gājēja - velobraucēju takas, kas ir ierīkota 3 m platumā un ir ar grants segumu. Laipu Nr. 1 plānots virzīt caur Mežainām piekrastes kāpām pa/starp sapūstiem smilts vaļņiem, iestaigātu smilts taku. Laipas trajektorija izvēlēta apzināti, izvērtējot pludmales apmeklētāju intensitāti, uz ko norāda izstaigātās smilts takas, ugunskuru pēdas, nomesti sadzīves atkritumi. Vienā no trases posmiem laipas Nr. 1 trajektorija tiek virzīta cauri pārveidotai teritorijai – periodiski pārmitrai krūmāju joslai ar nokaltušiem un daļēji satrupušiem kokiem. Izbūvējot taku, ir nepieciešams ņemt vērā to, ka nevajadzētu skart dzīvus kokus, bet trasi virzīt tur, kur koki ir nokaltuši. Pirms priekškāpas šķērsošanas vietas uz laipas Nr. 1 plānots izbūvēt apkalpojošā transporta apgriešanās laukumu;
2. Laipu Nr. 2 plānots izbūvēt no Piejūras parka teritorijā esošās gājēju - velobraucēju takas, kas ir ierīkota 3 m platumā un ir ar grants segumu. Laipas trajektoriju plānots virzīt cauri krūmāju joslai, kur pirms Baltijas jūras piekrastes krasta kāpu aizsargjoslas tiek plānots izbūvēt apkalpojošā transporta apgriešanās laukumu. Tālāk laipu Nr. 2 plānots virzīt caur Mežainām piekrastes kāpām starp sapūstiem smilts vaļņiem. Teritorija ir ar ļoti mainīgu reljefu, kur gājēju laipa jāizvieto tā, lai netiktu bojāts un pārveidots kāpu reljefs.
3. Laipa Nr. 3 šķērsos augstu, samērā stāvu priekškāpu, kam seko vairāki tās vaļņi. Pašlaik priekškāpa ir izmīdīta, tajā ir izveidotas vairākas gājēju takas. Laipas Nr. 3 (gājēju un velotakas) izbūve tiks uzsākta no dabā neesoša, bet plānota auto stāvlaukuma pēc tā būvniecības. Pašlaik piebraukšanu pie laipas Nr. 3 būvniecības vietas nodrošina dabiska brauktuve, kas ir ne vairāk kā četrus metrus plata, neizbūvēta. Dabiskā brauktuve sākas no Vasarnīcu ielas, šķērso meža parka teritoriju. Tālāk tā šķērso pelēko kāpu. Pelēkās kāpas bez šīs dabiskās brauktuves šķērso vēl vairākas iebrauktas autotransporta sliedes. Pelēkās kāpas laipas Nr. 3 būvniecības vietā ir izmīdītas. Laipa Nr. 3 šķērsos biotopu *Pelēkā kāpa ar zemu lakstaugu veģetāciju*. Netālu no plānotās gājēju laipas abās pusēs konstatēta lielas aizsargājamās sugas – pļavas silpurenes audzes.

Projekta rezultātā tiks uzlabota biotopu kvalitāte visā piekrastes teritorijā, jo pludmales apmeklētāji tiks virzīti pa noteiktiem, telpā ļoti ierobežotiem pārvietošanās koridoriem, būtiski samazinot plašu teritoriju izmīdīšanu. Tāpat, Projekta īstenošana ir nepieciešama, lai saglabātu Projekta vietā konstatētos ES un Latvijā īpaši aizsargājamos biotopus, lai regulētu gājēju, velosipēdistu plūsmu pa Krasta kāpu aizsargjoslu, novēršot patvaļīgu kāpu izbradāšanu, būtiski samazinātu, ierobežotu Krasta kāpu izbraukāšanu ar transporta līdzekļiem. Apgriešanās laukuma būvniecības vieta tiks veidota vietā, kur nav īpaši aizsargājamo sugu. Visu laipu beigu posmos, priekškāpas augstākajās vietās plānots izbūvēt skatu platformas, nebojājot un nemainot kāpu reljefu, esošo kāpu apaugumu. Projekta rezultātā netiks izmainīts kāpu reljefs, tiks saglabāts esošais koku apaugums.

Projekta īstenošanas rezultātā tiks nodrošināta Eiropas nozīmes aizsargājamas dabas teritorijas – Pelēkās kāpas sasniedzamība un saglabāšana, tādējādi piedāvājot 1 jaunu pakalpojumu Ventspils pilsētas iedzīvotājiem un viesiem. Turklāt, ņemot vērā, ka attīstāmā infrastruktūra ir publiski pieejama bez ierobežojuma, paredzams, ka Projekta īstenošana veicinās arī citu pakalpojumu attīstību rekreācijas un tūrisma jomā.

Kopējais projekta īstenošanai plānotais finansējums sastāda 889 994,12 EUR, t.sk. PVN, no kā 756 495,00 EUR ir ERAF finansējums un 88 999,12 EUR - nacionālais līdzfinansējums. Īpašumtiesības uz izbūvēto infrastruktūru pēc Projekta īstenošanas iegūs Ventspils pilsētas pašvaldība (skatīt tabulu Nr. 10).

Tabula Nr. 10. Infrastruktūras attīstības projektā plānotās darbības un to ietekme uz 5.5.1.SAM sasniedzamajiem rezultātiem

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **#** | **Nr.** | **Infrastruktūras projekta aktivitātes nosaukums** | **Ieguldījumu darbības rezultāts**  **(skaits, parametri)** | **Infrastruktūras projekta**  **īpašumtiesības, publiska pieejamība**  **(dienu skaits gadā)** | **Nepieciešamais indikatīvais finansējums** | | **Ietekme uz 5.5.1.SAM iznākuma rādītājiem\*** | | |
| **ERAF**  **(euro)** | **Kopīgais nacionālais līdzfinansējums**  **(euro)** | **Apmeklējumu paredzamā skaita pieaugums**  **(apmeklējumu skaita pieaugums 2023.g., salīdzinot ar apmeklētāju skaitu 2015.g.)** | | **Jaunradīto pakalpojumu nosaukums ieguldījumu objektos** |
| **Bāzes vērtība\*\*** | **Sasniedzamā vērtība** |
| *1* | *2* | *3* | *4* | *5* | *6* | *7* | *8* | *9* | *10* |
| *1* | 1 | Publiskā infrastruktūra Ventspilī, Dienvidrietumu rajonā | Izbūvēti gājēju un veloceliņi 1 070m garumā, koka laipas un kāpnes 950m garumā, Saulrieta iela ~260m garumā un izbūvēts īslaicīgās automašīnu apstāšanās un apgriešanās laukums ~2 000 m2. | Pašvaldības īpašums,  pieejams apmeklētājiem  365 dienas gadā | 85%  756 495,00 | 100%  889 994,12 | 0 | 3 000 | Publiskās infrastruktūra Dienvidrietumu rajonā, Ventspilī izveide Pelēkās kāpas sasniedzamībai un saglabāšanai. |
| *2* | \* jaunizveidojamam infrastruktūras projektam/darbībai bāzes vērtība ir nulle  \*\* bāzes vērtību rādītājam "Apmeklējumu paredzamā skaita pieaugums" var norādīt saskaņā ar:  - pašvaldības attīstības programmā apkopoto informāciju;  - kulturaskarte.lv informāciju;  - pludmales apsekojuma datiem, kas pieejami: https://drive.google.com/file/d/0B--DpKULo7UzN0Y5UnFYVDFYc3c/view?pref=2&pli=1 | | | | | | | | |

## Galvenie sociālekonomiskie ieguvumi, īstenojot infrastruktūras attīstības projektu

Gājēju infrastruktūras izveide veicinās tūrisma attīstību un tūristu izpratnes uzlabošanos par dabas procesiem Pelēkajā kāpā, kā arī nodrošinās to, ka apmeklētāji varēs piekļūt Baltijas jūrai droši un potenciāli neradot zaudējumus Pelēkās kāpas dabas mantojumam.

Investīcijas vērstas uz to, lai saglabātu, aizsargātu un attīstītu šobrīd nepietiekoši izmantotās dabas mantojuma teritoriju, padarot to pievilcīgāku un pieejamāku, kā arī paplašinot tās saturisko piedāvājumu un rodot tai jaunas funkcijas, lai veicinātu to kvalitatīvu izmantošanu. Investīcijām dabas mantojumā ir tieša ietekme uz dabas tūrisma izaugsmi, kas ilgtermiņā rada sociālu un ekonomisku labumu. Baltijas jūras piekraste ir nozīmīga gan kā ekonomisko aktivitāšu teritorija, gan vienlaikus ir starptautiski atzīta un pieprasīta teritorija ar unikālu dabas un kultūras mantojumu, kuras potenciāls ir apzināts, bet netiek pilnvērtīgi izmantots. Piekraste kalpo arī par Latvijas vizītkarti un sadarbības platformu ar pārējām Baltijas jūras reģiona valstīm, tādējādi, investīcijas tiks veiktas teritorijā, kur dabas mantojuma attīstībai ir lielākā potenciālā ietekme uz reģionālās attīstības, vietējās izaugsmes, komercdarbības, nodarbinātības un izaugsmes veicināšanu.

Pelēkās kāpas teritorijas apmeklētāju skaits nav zināms, tā kā iepriekš nav tikusi veikta uzskaite. Attiecībā uz piejūras teritorijas apmeklējumu Ventspils pilsētas dienvidrietumu daļā vienīgā pieejamā statistika ir pieejama pētījumā: “Valsts ilgtermiņa tematiskā plānojuma Baltijas jūras piekrastei projekta izstrāde un stratēģiskā ietekmes uz vidi novērtējuma veikšana” (autors - SIA “Grupa 93” pēc VARAM pasūtījuma, 2015). Saskaņā ar to:

1. Baltijas jūras piekraste tieši iepretim VPDR teritorijai tiek uzskatīta par nenozīmīgi apmeklētu (< 100 apmeklējumi dienā) vai maz apmeklētu (100 – 300 apmeklējumi dienā);
2. Baltijas jūras piekraste tuvāk pilsētas centrālajai daļai ir uzskatāma par ļoti apmeklētu (1 000 – 5 000 cilvēku diennaktī);
3. Tiek identificēts[[48]](#footnote-49), ka “*Ventspils pilsēta – populārs un eksportspējīgs tūrisma galamērķis, kas spējusi izmantot jūras pievilcības potenciālu tūrisma veicināšanai. Mērķtiecīga darbības stratēģija pilsētvides labiekārtošanā, atpūtas infrastruktūras izveidē, pilsētas zīmolvedībā un tūrisma tirgvedībā radījusi kāpjošu tūrisma plūsmu, kas veicinājusi arī pakalpojumu tirgus attīstību privātajā sektorā*”.

Vizuālie novērojumi 2017. gada martā atbalsta “Grupa 93” veiktā pētījuma datus un visdrīzāk, ka kopējais apmeklētāju skaits ir mazāks par vidēji 100 apmeklējumiem dienā, jeb aptuveni 25 tūkstoši apmeklējumi gadā, no kuriem lielākā daļa ir Ventspils pilsētas iedzīvotāji.

Projekta realizācija ļaus uz Pelēkai kāpai pieguļošajām teritorijām novirzīt arī pilsētas viesu un tūristu plūsmas. Saskaņā ar novērtējumu, kas ir tapis konsultējoties ar vairākām ieinteresētajām un kompetentajām personām, ir aplēsts, ka papildus tūristu plūsmas Dienvidrietumu teritorijā sasniegs 1 000 (pirmajā gadā pēc projekta ieviešanas) līdz 3 000 (2023. gadā).

Galvenie sociāli ekonomiskie ieguvumi saistās ar radītājiem tūristu tēriņiem, kas rada papildus pievienoto ieguvumu ekonomikā, kā arī sociāli – ekonomiskie ieguvumi, kas ir saistīti ar rekreācijas ieguvumiem. Tāpat potenciālie ieguvumi rodas no antropogēnās ietekmes samazināšanas dabas mantojuma teritorijā (tiek minimizēta haotiska pārvietošanās pa teritorijām, kas piekļaujas Pelēkajai kāpai).

Saskaņā ar 5.5.1. SAM izmaksu ieguvumu analīzes metodiku viens papildus tūrists Ventspilī un Ziemeļkurzemes reģionā rada sekojošus ekonomiskus ieguvumus:

1. vienas dienas vietējā tūrista izdevumi dienā EUR 22,3;
2. vienas dienas ārvalstu tūrista izdevumi dienā EUR 78;
3. vairāku dienu ceļojuma izmaksas dienā - ārvalstu tūrists EUR 66,3 dienā;
4. vairāku dienu ceļojuma izmaksas dienā - vietējais tūrists EUR 40,4 dienā.

Monetārie ieguvumi, kas rodas no atpūtas ir vērtējami vismaz EUR 3,10 apmērā uz vienu apmeklējuma reizi (izmaksas noteiktas balstoties uz ceļojuma izmaksu metodi, kā arī ņemot vērā vērtības, kas ir norādītas Eiropas Komisijas pētījumā ““Estimating the economic value of the benefits provided by the tourism/recreation and Employment supported by Natura 2000”.

Tāpat pozitīvus multiplikatīvus sociāli – ekonomiskus ieguvumus rada iedzīvotāju ienākumu nodokļa pieaugums Ventspils pilsētas budžetā, kas rodas dēļ pieaugušām tūrisma plūsmām pilsētā un reģionā kopumā.

## Infrastruktūras attīstības projekta ilgtspēja

Gājēju infrastruktūras izveide Pelēkās kāpas tuvumā nodrošinās nozīmīga dabas mantojuma ilgtspējīgu saglabāšanu, jo rezultātā tiks nodrošināta antropogēnās slodzes mazināšana, tādējādi saglabājot bioloģisko daudzveidību. Visā Projekta un pēcuzraudzības laikā tiks nodrošināta projekta rezultātu ilgtspēja un uzturēšana, ievērojot drošības pasākumus, lai nekaitētu teritorijā esošajiem biotopiem un dabas vērtībām. Projekta ieviesējs nodrošinās projekta īstenošanas rezultātā radītās infrastruktūras uzturēšanu un nodrošinās tai nepieciešamo finansējumu vismaz piecus gadus pēc Projekta noslēguma.

Projekta darbības sniedz ieguldījumu arī “Ainavu politikas pamatnostādnes 2013. – 2019. gadam” mērķu sasniegšanā - daudzfunkcionālas un kvalitatīvas ainavas, kas uzlabo cilvēku dzīves kvalitāti, veicina vietu, reģionu un valsts ekonomisko aktivitāti un atpazīstamību, kā arī nodrošina bioloģiskās daudzveidības pieejamību.

Novērtētās infrastruktūras uzturēšanas izmaksas ir aptuveni EUR 4 500 gadā pirmajos piecos gados pēc Projekta realizācijas. Vēlākajā laika periodā, kad ir jāsāk dažādo segumu remontdarbi un bojāto elementu aizvietošana, norāžu un stendu atjaunošana, ir novērtēts, ka izmaksas pieaugs līdz aptuveni EUR 8 000 gadā.

## Riska izvērtējums infrastruktūras attīstības projekta īstenošanā

| **#** | **Nr.p.k.** | **Risks** | **Riska apraksts** | **Riska ietekme**  (augsta, vidēja, zema) | **Iestāšanas varbūtība**  (augsta, vidēja, zema) | **Riska novēršanas/ mazināšanas pasākumi** |
| --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* |
| *1* | 1. | Finanšu | Finanšu resursi maksājumu veikšanai | Vidēja | Zema | Ir apzināta naudas līdzekļu pieejamība, kas ir pietiekoša, lai sekmīgi ieviestu projektu.  Riska mazināšanai ņemtas vērā arī inflācijas prognozes un tirgus tendences, nosakot kopējās projekta izmaksas un plānojot finanšu avotus. |
| *2* | Grāmatvedības uzskaites un progresa pārskatu virzība | Zema | Zema | Projekta izstrādē tiks iesaistīts pietiekošs administratīvo darbinieku skaits, lai nodrošinātu savlaicīgu un rūpīgu grāmatvedības uzskaiti un progresa pārskatu sagatavošanu. |
| *3* | 2. | Īstenošanas | Būvniecības un tehnoloģiskie riski | Vidēja | Vidēja | Iespējami tehnoloģiski riski būvniecības procesā, piemēram, uzsākot būvdarbus var atklāties tādi tehnoloģiski apstākļi, kas iepriekš nebija paredzēti, piem., veicot zemes darbus var atklāties topogrāfijas plānos neuzrādīti pazemes objekti. Risku novēršanai plānots būvniecības līgumā paredzēt rīcību šādu apstākļu konstatēšanas gadījumā, t.sk., ņemt vērā minēto risku plānojot būvniecības termiņu un izmaksas. |
| *4* | Organizatoriskā struktūra | Zema | Zema | Organizatoriskā struktūra tiek veidota tādā veidā, lai nerastos nekādi interešu konflikti, kā arī ir skaidri definēti atbildīgie par katras jomas izpildi – tehnisko, finanšu un administratīvo vadību. |
| *5* | 3. | Rezultātu un uzraudzības rādītāju sasniegšanas | Apmeklētāju skaita pieaugums | Augsta | Zema | Īstenojot projektu ir paredzams apmeklētāju skaita būtisks pieaugums, tomēr, ievērtējot risku, ka kaut kādu iemeslu dēļ apmeklētāju skaita pieaugums neatbilstu prognozēm, tiks veikti mārketinga pasākumi, t.sk. par jaunā pakalpojuma pieejamību informācija tiks plaši izplatīta. Izbūvētā infrastruktūra tiks iekļauta kopējā Ventspils pilsētas un Kurzemes tūrisma pakalpojumu portfelī un tas tiks pievienots informatīvajiem un mārketinga kanāliem no kuriem galvenie ir: www.ventspils.lv; www.visitventspils.com, www.kurzeme.lv; www.muzeji.lv;  www.latvia.travel.lv |
| *6* | 4. | Projekta vadības risks | Organizatoriskā vadība | Zema | Zema | Par organizatorisko vadību projektā būs atbildīgs tā administratīvais Projekta vadītājs, kas nodrošinās maksimāli efektīvu organizatorisko vadību visā projekta īstenošanas gaitā, t. sk. uzdevumu definēšanu, u.c. darbus. Riska mazināšanai izvēlēts Projekta vadītājs ar lielu pieredzi liela apjoma projektu realizācijā. |
| *7* | 5. | Juridiskie riski | Izmaiņas normatīvajos aktos un valsts standartos | Zema | Zema | Uz projekta plānošanas brīdi nav indikāciju par tādām plānotām izmaņām normatīvajos aktos, kas varētu ietekmēt projekta īstenošanu. Projekta iesniedzējs regulāri sekos līdzi izmaiņām tiesību jomā, līdz ar to identificējot potenciālu riska iestāšanos, savlaicīgi tiks veiktas nepieciešamās darbības, lai nekādā veidā neradītu negatīvas sekas projekta mērķa sasniegšanai. |

# Sasaiste/papildinātība ar iepriekšējā plānošanas periodā īstenotiem, īstenošanā esošiem vai plānotiem projektiem

Investīcijas objektos papildinās iepriekšējā plānošanas periodā īstenotos, īstenošanā esošos vai plānotos, t.sk. 5.5.1. SAM, projektus (skatīt tabulu Nr. 11).

Tabula Nr. 11. Sasaiste/ papildinātība ar iepriekšējā plānošanas periodā īstenotiem, īstenošanā esošiem vai plānotiem projektiem

| **#** | **Nr. p.k.** | **Projekta nosaukums** | **Projekta kopsavilkums, galvenās darbības** | **Papildinātības/demarkācijas apraksts** | **Projekta kopējās indikatīvās izmaksas (*euro)*** | **Finansējuma avots un veids (Valsts/ pašvaldību budžets, ES fondi, cits)** | **Projekta īstenošanas laiks (mm/gggg)** | |
| --- | --- | --- | --- | --- | --- | --- | --- | --- |
| **Projekta uzsākšana** | **Projekta pabeigšana** |
| *1* | *2* | *3* | *4* | *5* | *6* | *7* | *8* | *9* |
| *1* | 1 | Vienīgā Baltijā vēsturiski saglabātā 600 mm šaursliežu dzelzceļa kā kultūrvēsturiska objekta attīstība: iekļaušana Ventspils transporta struktūrā un starptautiskā tūrisma apritē | Projekta mērķis ir uzlabot un sakārtot pilsētvidi, radīt un nodrošināt Ventspils pilsētas izaugsmi un konkurētspējas, pieejamības un pievilcības faktoru attīstību.  Projekta ietvaros tika izbūvēts šaursliežu ceļa pagarinājums (2,6 km), apkalpes ceļš (3 km), vēsturiskas ēkas replikas (Mazirbes stacija – stacija „Muzejs”, Aizputes depo ēka un Gala stacija – stacija „Kalns” un kases ēka, vagonu nojume, starpstacija „Priedes”, starpstacija „Pludmale” Piejūras parkā un estakāde, kā arī veikti teritorijas labiekārtošanas darbi, t.sk. ūdens padeves kolonnas uzstādīšana, ogļu kastes ierīkošana un automātiskas trīsvietīgas tualetes uzstādīšana Piejūras parkā. | Projekta idejas ietvaros veiktie ieguldījumi papildinās realizētā projekta sasniegtos rezultātus un paplašinās tūrisma piedāvājumu. Vēsturiski saglabātā 600 mm šaursliežu dzelzceļa līnija atspoguļo tradicionālo dzīvesveidu Latvijā 19. un 20. gadsimtā. | 2 391 398 | ERAF, Ventspils pilsētas pašvaldība | 09/2009 | 09/2010 |
| *2* | 2 | Livonijas ordeņa pils kompleksa Ventspilī rekonstrukcija, renovācija un ekspozīcijas izveide | Projekta  mērķis ir saglabāt un atjaunot nozīmīgu kultūras mantojuma objektu Livonijas ordeņa pils kompleksu, palielinot tā izmantošanas iespējas iedzīvotāju kultūras, izglītības un izklaides vajadzību pilnvērtīgai nodrošināšanai un uzlabojot tā vizuālo tēlu. Projekta ietvaros atjaunota LOP, tās fasāde, administrācijas ēkas fasāde, bijušā cietuma ēkas fasāde un mūra sēta. Viens no galvenajiem projekta uzdevumiem bija Livonijas ordeņa pils 2.stāva restaurācija un ekspozīcijas izveide tajā. Restaurācijas darbu ietvaros veikta vēsturiskās ordeņa pils nozīmīgāko telpu – kapelas, kapitula zāles, ordeņa brāļu guļamtelpas, ēdamtelpas restaurācija un interjera, kā arī ekspozīcijas izveide. Projekta ietvaros izveidotas krājuma telpas, veikta Livonijas ordeņa pils un citu pils kompleksa ēku fasāžu restaurācija, kā arī mūra sētas rekonstrukcija un renovācija. | Livonijas ordeņa pils komplekss ir viena no četriem ģeogrāfiski un funkcionāli nošķirtām Ventspils muzeja struktūrvienībām, kam katrai ir sava loma muzeja kopējās misijas īstenošanā. Projekta idejas ietvaros veiktie ieguldījumi papildinās realizētā projekta sasniegtos rezultātus un paplašinās tūrisma piedāvājumu. | 2 002 680 | ERAF, Ventspils pilsētas pašvaldība | 01/2011 | 07/2012 |
| *3* | 3 | Zvejas kuģa "Grots" atjaunošana un eksponēšana pilsētvidē | Lai saglabātu, atjaunotu un popularizētu nozīmīgus kultūrvēsturiskā mantojuma objektus un nodrošinātu to pieejamību sabiedrībai, plānots realizēt projektu “Zvejas kuģa “Grots” atjaunošana un eksponēšana pilsētvidē“. Projekta mērķis ir attīstīt un pilnveidot piekrastes teritorijas publisko infrastruktūru, atjaunojot un eksponējot zvejas traleri "Grots" - izzūdošu liecību par zvejniecības vēsturi Baltijas jūrā 20.gs. otrajā pusē, lai veicinātu zvejas un kultūras mantojuma saglabāšanu un popularizēšanu un nodrošinātu kultūras mantojuma pieejamību. Projekta ietvaros plānotas šādas aktivitātes rezultāta sasniegšanai:  1. Būvprojekta izstrāde kuģa “Grots” izcelšanai no ūdens, atjaunošanai un uzstādīšanai;  2. Kuģa “Grots” atjaunošanas darbu veikšana - vizuālā tēla rekonstruēšana;  3. Pamatu konstrukcijas izbūve eksponātam un kuģa uzstādīšana;  4. Saistītās infrastruktūras sakārtošana - kuģa “Grots” un saistītās teritorijas apgaismojuma izbūve, piekļuves nodrošināšana, apzaļumošana, interaktīvā stenda uzstādīšana u.c.  5. Būvuzraudzība un autoruzraudzība būvniecības darbu veikšanai. | Projekta ietvaros tiks atjaunots un popularizēts nozīmīgs zvejas kultūrvēsturiskā mantojuma objekts, lai nodrošinātu tā pieejamību sabiedrībai, tādējādi nodrošinot papildinātību ar Projekta ideju. Zvejas kuģis "Grots" ir muzeja eksponāts, kas projekta ietvaros tiks novietots publiskā pilsētvidē un ģeogrāfiski atradīsies pie Ventspils Dienvidu mola. | 291 911,95 | EJZF, pašvaldība | 12/2016 | 11/2018 |
| *4* | 4 | Vēsturisko zvejas laivu, kutera un seno burinieku priekšmetu atjaunošana un ekspozīcijas izveide Piejūras brīvdabas muzejā | Lai saglabātu, atjaunotu un popularizētu nozīmīgus kultūrvēsturiskā mantojuma objektus un nodrošinātu to pieejamību sabiedrībai, plānots realizēt projektu “Vēsturisko zvejas laivu, kutera un seno burinieku priekšmetu atjaunošana un ekspozīcijas izveide Piejūras brīvdabas muzejā“. Projekta mērķis ir zvejas un kultūras mantojuma saglabāšana, popularizēšana un kultūras mantojuma pieejamības nodrošināšana, atjaunojot vēsturiskās zvejas laivas, kutera un seno burinieku priekšmetus un izveidojot brīvdabas ekspozīciju. Projekta ietvaros plānotas šādas aktivitātes rezultāta sasniegšanai:  1. Muzeja eksponātu restaurācijas priekšizpēte;  2. Muzeja eksponātu - vēsturisko zvejas laivu un kutera atjaunošana;  3. Ar seniem buriniekiem saistītu muzeja krājumu priekšmetu restaurācija;  4. Restaurācijas uzraudzība muzeja eksponātu atjaunošanas darbu veikšanas gaitā. | Vēsturisko zvejas laivu, kutera un seno burinieku priekšmetu atjaunošana PBM papildinās Projekta ideju. | 211 570 | EJZF, pašvaldība | 12/2016 | 12/2017 |
| *5* | 5 | Laivu mājas pārbūve Ventspils Piejūras brīvdabas muzejā | Tiks veikta laivu mājas pārbūve. 2017. gadā ir noslēgts līgums par projektēšanu. | Projekts papildinās SAM 5.5.1. līdzfinansēta projekta un jau esošās ekspozīcijas. | n/z | Pašvaldība, ES fondi | 2018 | 2020 |

# Indikatīvs 5.5.1. SAM ietvaros objektā īstenotā projekta un infrastruktūras attīstības projekta īstenošanas laika plāns kalendāro mēnešu griezumā



# Pielikumi

Pielikums Nr. 1. Tūrisma raksturojošie rādītāji

Apkalpoto personu un pavadīto nakšu skaits viesnīcās un citās tūristu mītnes Kurzemes reģionā un Ventspilī no 2012.-2016.gadam

|  |  |  |  |  |  |  |  |
| --- | --- | --- | --- | --- | --- | --- | --- |
| **#** | **Rādītājs** | **Teritoriālā vienība** | **2012** | **2013** | **2014** | **2015** | **2016** |
| *1* | *2* | *3* | *4* | *5* | *6* | *7* | *8* |
| *1* | Apkalpoto ārvalstu viesu skaits | Ventspils | 19 117 | 21 563 | 22 055 | 22 071 | 24 670 |
| *2* | Kurzemes reģions | 58 126 | 54 621 | 57 856 | 58 564 | 72 439 |
| *3* | Ārvalstu viesu pavadīto nakšu skaits | Ventspils | 46 250 | 51 670 | 49 914 | 47 798 | 51 502 |
| *4* | Kurzemes reģions | 127 161 | 124 944 | 140 881 | 131 608 | 144 301 |
| *5* | Apkalpoto Latvijas iedzīvotāju skaits | Ventspils | 30 654 | 25 128 | 31 696 | 38 483 | 35 337 |
| *6* | Kurzemes reģions | 137 133 | 130 805 | 135 012 | 143 349 | 140 135 |
| *7* | Latvijas iedzīvotāju pavadīto nakšu skaits | Ventspils | 62 800 | 60 099 | 77 691 | 82 815 | 66 412 |
| *8* | Kurzemes reģions | 234 489 | 231 066 | 237 552 | 251 725 | 226 772 |

*Avots: CSP*

Ārvalstu vairākdienu viesu raksturojošie rādītāji no 2011.-2015.gadam

|  |  |  |  |  |  |  |
| --- | --- | --- | --- | --- | --- | --- |
| **#** | **Rādītājs** | **2011** | **2012** | **2013** | **2014** | **2015** |
| *1* | 2 | 3 | 4 | 5 | 6 | 7 |
| *1* | Pavadītās naktis, tūkst. | 6 126 | 5 799 | 7 017 | 7 828 | 8 154 |
| *2* | Vidējais ceļojuma ilgums, naktis | 4,1 | 4 | 4,6 | 4,2 | 4 |
| *3* | Kopējie izdevumi ārvalstu ceļojumu laikā, milj. eiro | 456 | 438 | 482 | 517 | 541 |
| *4* | Viena ceļotāja vidējie izdevumi dienā, eiro | 74 | 75 | 69 | 66 | 66 |

*Avots: CSP*

Latvijas iedzīvotāju braucienu pa Latviju raksturojošie radītāji no 2012.-2015.gadam

|  |  |  |  |  |  |  |
| --- | --- | --- | --- | --- | --- | --- |
| **#** | **Rādītājs** | **Brauciena nolūks** | **2012** | **2013** | **2014** | **2015** |
| *1* | *2* | *3* | *4* | *5* | *6* | *7* |
| 1 | Vienas dienas braucienu skaits, tūkst. | Atpūtas un citi personiskie braucieni | 7 144,6 | 8 404,7 | 7 636,8 | 7 223,1 |
| 2 | Darījuma braucieni | 7 76,8 | 589,9 | 518 | 495,3 |
| 3 | Vairākdienu braucienu skaits, tūkst. | Atpūtas un citi personiskie braucieni | 3 635,7 | 3 014,6 | 3 172,8 | 2 885 |
| 4 | Darījuma braucieni | 160,4 | 141,6 | 85 | 87,2 |
| 5 | Nakšņojumu skaits vairākdienu braucienos, tūkst. | Atpūtas un citi personiskie braucieni | 7 678,3 | 6 918,8 | 8 213,6 | 6 375,1 |
| 6 | Darījuma braucieni | 437,6 | 370 | 233,3 | 166,6 |

*Avots: CSP*

Pielikums Nr. 2. Teritorijas un infrastruktūras projekta novietojuma kartogrāfiskā shēma



1. Reģionālas politikas pamatnostādnes 2013.-2019.gadam [↑](#footnote-ref-2)
2. Valsts ilgtermiņa tematiskais plānojums Baltijas jūras piekrastes publiskās infrastruktūras attīstībai // Ministru kabineta 2016.gada 17.novembra rīkojums Nr. 692. [↑](#footnote-ref-3)
3. Ventspils pilsētas pašvaldības iestādes “Ventspils muzejs” nolikums, apstiprināts ar Ventspils pilsētas domes 2013.gada 19.aprīļa lēmumu Nr. 79 ar protokola Nr. 6;14 §. [↑](#footnote-ref-4)
4. Latvijas digitālā kultūras karte: www.kulturaskarte.lv. [↑](#footnote-ref-5)
5. http://www.la.lv/lai-pievilinatu-turistus-jaizmet-jauni-aki/ [↑](#footnote-ref-6)
6. Biedrība “Culturelab” (2016): Latvijas iedzīvotāju aptaujas un statistikas datu analīze. Kultūras auditorija Latvijā: Situācijas, procesi, tendences. [↑](#footnote-ref-7)
7. Ventspils iedzīvotāju aptauja. SKDS, 2016. gada augusts. [↑](#footnote-ref-8)
8. PBM 2015.gada pārskats. [↑](#footnote-ref-9)
9. VM sniegtie dati. [↑](#footnote-ref-10)
10. PBM 2015.gada pārskats. [↑](#footnote-ref-11)
11. Dati uz 09.03.2017. [↑](#footnote-ref-12)
12. ANO Pasaules tūrisma organizācijas (saīsinājums angļu valodā: UNWTO) ziņojums „Tourism Highlights”, 2016.gads. [↑](#footnote-ref-13)
13. ANO Pasaules tūrisma organizācijas (saīsinājums angļu valodā: UNWTO) ziņojums „Tourism Highlights”, 2016.gads. [↑](#footnote-ref-14)
14. Eiropas Ceļojumu komisijas Eiropas tūrisma ieskats, 2016.gada IV ceturksnis. [↑](#footnote-ref-15)
15. Skaidrojums: 1) Ziemeļeiropas valstis: Somija, Islande, Īrija, Norvēģija, Zviedrija, Lielbritānija; 2) Rietumeiropas valstis: Austrija, Beļģija, Francija, Vācija, Lihtenšteina, Luksemburga, Monako, Nīderlande, Šveice; 3) Centrālās un Austrumeiropas valstis: Armēnija, Azerbaidžāna, Baltkrievija, Bulgārija, Čehijas Republika, Igaunija, Gruzija, Ungārija, Kazahstāna, Kirgizstāna, Latvija, Lietuva, Polija, Moldovas Republika, Rumānija, Krievijas Federācija, Slovākija, Tadžikistāna, Turkmenistāna, Ukraina, Uzbekistāna; 4) Dienvidu un Vidus Eiropas valstis: Albānija, Andora, Bosnija un Hercegovina, Horvātija, Kipra, Maķedonija, Grieķija, Izraēla, Itālija, Malta, Melnkalne, Portugāle, Sanmarīno, Serbija, Slovēnija, Spānija, Turcija. [↑](#footnote-ref-16)
16. Eiropas Ceļojumu komisijas Eiropas tūrisma ieskats, 2016.gada IV ceturksnis. [↑](#footnote-ref-17)
17. Skaidrojums: 1) Ziemeļeiropas valstis: Dānija, Somija, Islande, Īrija, Norvēģija, Zviedrija un Lielbritānija; 2) Rietumeiropas valstis: Austrija, Beļģija, Francija, Vācija, Luksemburga, Nīderlande un Šveice; 3) Centrālās un Austrumeiropas valstis: Armēnija, Azerbaidžāna, Bulgārija, Čehijas Republika, Igaunija, Ungārija, Kazahstāna, Kirgizstāna, Latvija, Lietuva, Polija, Rumānija, Krievijas Federācija, Slovākija un Ukraina; 4) Centrāleiropas un Baltijas valstis: Bulgārija, Čehijas Republika, Igaunija, Ungārija, Latvija, Lietuva, Polija, Rumānija un Slovākija; 5) Dienvidu un Vidus Eiropas valstis: Albānija, Bosnija un Hercegovina, Horvātija, Kipra, Maķedonija, Grieķija, Itālija, Malta, Melnkalne, Portugāle, Serbija, Slovēnija, Spānija, Turcija. [↑](#footnote-ref-18)
18. Ceļojumi, kurus dalībvalsts rezidenti veic ārpus šīs dalībvalsts. [↑](#footnote-ref-19)
19. Ceļojumi, kurus dalībvalsts rezidenti veic ārpus šīs dalībvalsts. [↑](#footnote-ref-20)
20. Augsti prioritāro tūrisma tirgu pētījumi. Kvalitatīva pētījuma rezultātu analīze. “Latvijas fakti”, 2015.gada decembris – 2016.gada janvāris. [↑](#footnote-ref-21)
21. http://www.latvia.travel/lv/zinas/arvalstu-turistu-plusma-2015-gada-turpinaja-pieaugt [↑](#footnote-ref-22)
22. Augsti prioritāro tūrisma tirgu pētījumi. Kvalitatīva pētījuma rezultātu analīze. “Latvijas fakti”, 2015.gada decembris – 2016.gada janvāris. [↑](#footnote-ref-23)
23. Ventspils Tūrisma informācijas centra sniegtie dati. [↑](#footnote-ref-24)
24. http://www.ventasbalss.lv/zinas/brivosta/32163-tilts-starp-baltiju-un-skandinaviju [↑](#footnote-ref-25)
25. Attieksme pret Ventspils apmeklējumu. Ventspils viesu aptauja. SKDS, 2016.gada jūlijs – septembris. [↑](#footnote-ref-26)
26. Attieksme pret Ventspils apmeklējumu. Ventspils viesu aptauja. SKDS, 2016.gada jūlijs – septembris. [↑](#footnote-ref-27)
27. Attieksme pret Ventspils apmeklējumu. Ventspils viesu aptauja. SKDS, 2016.gada jūlijs – septembris. [↑](#footnote-ref-28)
28. Latvijas tūrisma attīstības pamatnostādnes 2014.–2020.gadam, 2014.gads. [↑](#footnote-ref-29)
29. Kultūras auditorija Latvijā: Situācijas, procesi un tendences. Valsts Kultūrkapitāla fonda atbalstīts projekts “Kultūras patēriņa un līdzdalības ietekmes pētījums”. Biedrība “Culturelab”, 2016. [↑](#footnote-ref-30)
30. Dati par citu muzeju apmeklējumu citās Eiropas valstīs par 2014.gadu nav pieejami. [↑](#footnote-ref-31)
31. Kultūras auditorija Latvijā: Situācijas, procesi un tendences. Valsts Kultūrkapitāla fonda atbalstīts projekts “Kultūras patēriņa un līdzdalības ietekmes pētījums”. Biedrība “Culturelab”, 2016. [↑](#footnote-ref-32)
32. Kultūras auditorija Latvijā: Situācijas, procesi un tendences. Valsts Kultūrkapitāla fonda atbalstīts projekts “Kultūras patēriņa un līdzdalības ietekmes pētījums”. Biedrība “Culturelab”, 2016. [↑](#footnote-ref-33)
33. Museums in the Digital Age. Arup, 2014: http://publications.arup.com/publications/m/museums\_in\_the\_digital\_age [↑](#footnote-ref-34)
34. VM PBM nolikums. [↑](#footnote-ref-35)
35. VM ik gadu (sākot no 2014.gada) sagatavo informatīvo bukletu trīs valodās bezmaksas izplatīšanai muzeja struktūrvienībās, pilsētas kultūras iestādēs un Ventspils TIC [↑](#footnote-ref-36)
36. Ieņēmumu un izdevumu prognoze ir veidota: (1) 2017. gada cenās, t.i. neņemot vērā inflāciju un indeksējot tikai atalgojumu ar reālās darba samaksas pieauguma tempiem, ko ir noteikusi Finanšu ministrija; (2) izdarot pieņēmumu, ka Projekta ieviešanas laikā ieņēmumi par biļetēm būtiski nesamazināsies, par cik vairāk kā 90% no PBM eksponātiem un aktivitātēm ir brīvdabā. [↑](#footnote-ref-37)
37. Latvijas tūrisma attīstības pamatnostādnes 2014. – 2020. gadam. Pieejams: https://www.em.gov.lv/lv/nozares\_politika/turisms/dokumenti/politikas\_planosanas\_dokumenti/ [↑](#footnote-ref-38)
38. Ventspils Reģionālā vides pārvalde (2016): Ietekmes sākotnējais izvērtējums objektam „Publiskās infrastruktūras izveide Dienvidrietumu rajonā, Ventspilī” [↑](#footnote-ref-39)
39. *Daļa Ventspils pilsētas Dienvidrietumu teritorijas atbilst Eiropas Savienības nozīmes biotopam "Mežainas piejūras kāpas" (kods 2180), kas vienlaicīgi ir arī Latvijas īpaši aizsargājamais biotops "Mežainas piejūras kāpas" (saskaņā ar MK 2000.gada 5.decembra Nr. 421 "noteikumi par īpaši aizsargājamo biotopu veidu sarakstu"). Vietām šis biotops satur arī cita īpaši aizsargājama biotopa "Vecie vai dabiski boreālie meži" pazīmes . Tāpat teritorija atbilst “Pelēkās kāpas ar zemu lakstaugu veģetāciju” (kods 2130). Vairākās vietās konstatēta īpaši aizsargājama augu suga smiltāju neļķe" (Dianthus arenarius ssp. arenariuss) – saskaņā ar 2000.gada 14.nov. MK 396 "Noteikumi par īpaši aizsargājamo sugu un ierobežoti izmantojamo īpaši aizsargājamo sugu sarakstu. Konstatēta sūna zilganā baltsamtīte (Leucobrium glacum), kura iekļauta Eiropas Padomes direktīvas 92/43/EEK "Par dabisko dzīvotņu , savvaļas faunas un floras aizsardzību".* [↑](#footnote-ref-40)
40. Ventspils Reģionālā vides pārvalde (2016): Ietekmes sākotnējais izvērtējums objektam „Publiskās infrastruktūras izveide Dienvidrietumu rajonā, Ventspilī” [↑](#footnote-ref-41)
41. Valsts ilgtermiņa tematiskais plānojums Baltijas jūras piekrastes publiskās infrastruktūras attīstībai // Ministru kabineta 2016.gada 17.novembra rīkojums Nr. 692. [↑](#footnote-ref-42)
42. Ventspils pilsētas attīstības programma 2014.-2020. gadam. Pieejams: http://www.ventspils.lv/files/dokumenti/attistibasprogramma/ventspils\_attistibas\_programma\_2020\_27\_12\_2013.pdf [↑](#footnote-ref-43)
43. MK 2000.gada 5.decembra noteikumi Nr. 421 "Noteikumi par īpaši aizsargājamo biotopu veidu sarakstu" "Latvijas Vēstnesis", 446/447 (2357/2358), 08.12.2000. [↑](#footnote-ref-44)
44. Vides politikas pamatnostādnes 2014.–2020.gadam - http://varam.gov.lv/lat/pol/ppd/vide/?doc=17913 [↑](#footnote-ref-45)
45. [**Ventspils pilsētas teritorijas plānojums (2006.-2018.) ar grozījumiem**](http://www.ventspils.lv/lat/ventspils_parvalde/publiskie_dokumenti/teritorialplanojums_un_buvnieciba/ventspils_pilsetas_teritorijas_planojums_2006_2018_ar_grozijumiem/)**. Pieejams:** http://www.ventspils.lv/lat/ventspils\_parvalde/publiskie\_dokumenti/teritorialplanojums\_\_buvnieciba\_un\_informacija\_merniekiem/ventspils\_pilsetas\_teritorijas\_planojums\_2006\_2018\_ar\_grozijumiem/ [↑](#footnote-ref-46)
46. Latvijas Republikas likums “Aizsargjoslu likums”// "Latvijas Vēstnesis", 56/57 (771/772), 25.02.1997. [↑](#footnote-ref-47)
47. Ventspils Reģionālā vides pārvalde (2016): Ietekmes sākotnējais izvērtējums objektam „Publiskās infrastruktūras izveide Dienvidrietumu rajonā, Ventspilī”. [↑](#footnote-ref-48)
48. Pētījuma pielikums Nr. 4 “Piekrastes apmeklētības un antropogēnās slodzes izvērtējums pašvaldību griezumā” (pilsētās un pagastos) [↑](#footnote-ref-49)